
D    I    S    C   O   V   R   S 

D  V 

V     O     Y     A     G     E 

FAIT     PAR    LE     CAPI- 
TAINE  lAQVES  CARTIER 

aux  Terres-neufues  de  Canadas ,  No- 
rembergue,  Hochelage,  Labrador,  et 
pays  adiacens ,  dite  nouuelle  France, 
auec  particulieres  moeurs,  langage,  et 
ceremonies    des    habitans    d'icelle. 


A       R    0    V    E    N  , 

DE         l'iMPRIMERIE 

De  Raphael  du  Petit  Val,  Libraire  et  Imprimeur 
du  Roy,  k   I'Ange   Raphael. 

M.      D.      X  C  V  I  I  I. 
AV  EC     PERMISSION. 


LMMPRIMEVR 

aux  Lecteurs. 

S  A  L  V  T. 


^.ESSIEURS  ay  ant  ces  iourspas- 
\sei  imprime  I'Edict  du  Roy, 
,contenant  le pouuoir  et  commis- 
sion donnee  par  sa  Maieste  au  sieur 
Marquis  de  la  Roche  pour  la  conqueste 
des  terres-neufues,  de  Norembergue , 
Hauchelage ,  Canadas ,  Labrador,  la 
grand'Baye,  et  terres  adiacentes.  II  m'est 
du  depuis  tombe  entre  les  mains  vn  Dis- 
cours  du  voyage  fait  ausdites  terres,  par 
le  Capitaine  laques  Cartier,  escrit  en 
langue  estrangere  que  i' ay  fait  traduire 

en  la  nostre,  par  vn  de  mes  amis.  J' ay 
pense  quil  ne  seroit  hors  de  propos  de  le 
mettre  en  lumiere,  t ant  pour  aider  et  ser- 
uir  comme  de  guide  a  ceux  qui  auroyent 
desir  d'entreprendre  ledit  voyage,  que 
pour  le  contentement  d'autres  qui  se 
plaisent  en  curieuses  recherches  et  con- 
templations. Je  vous  prie  le  receuoir  de 
telle  affection  que  ie  le  vous  presente. 


S      V      R 

LE         VOYAGE 

de  Canadas, 


Par 


B. 


Voy  ?  serons-nous  tousiours  esclaues 
des  fareurs  ? 
Gemironsnous  sans  fin  nos  eternels 
malheurs  ? 
Le  soleil  a  rode  quarante  entiers  voyages, 
Faisant  sourdre  pour  nous  moins  de  iours  que  borages : 
D'vn  desastre  mourant  vn  autre  pire  est  ne  : 
Et  n'apperceuons  pas  le  destin  obstine 
{Chetifs)  qui  nos  conseils  rauage,  comme  I'onde 
Qui  is  humides  mois  culbutant  vagahonde 
Du  neigeux  Pirenee,  ou  des  Alpes  fourchus, 
Entraine  les  rochers  et  les  chesnes  branchus  : 
Ou  comme  puissamment  vne  tempeste  brise 
La  fragile  chalope  en  I'Ocean  surprise. 

Cedons,  sages,  cedons  au  Ciel  qui  depite 

Contre  nostre  terroir,  profane,  ensanglante 

De  meurtres  fraternels,  et  tout  puant  de  crimes, 

Crimes  qui  font  horreur  aux  infernaux  abismes , 

Nous  chasse  a  coups  de  foiiet  a  des  bords  plus  heureux 

Afin  de  r'auiuer  aux  actes  valeureux , 

Des  renommez  Frangois  la  race  abastardie  : 

Comme  on  voit  la  vigueur  d'vne  plante  engourdie, 

Au  changement  de  place,  alaigre  s'eueiller, 

Et  de  plus  riches  fleurs  le  parterre  emailler. 

Ainsi  France  alemande  en  Gaule  replantee  : 

Ainsi  Vantique  Saxe  en  I'Angleterre  entee. 

Bref,  les  peuples  ainsi  nouueaux  sieges  tragans, 

Ont  redouble  gaillars  leurs  sceptres  florissans  : 

Faisans  voir  que  la  mer  qui  les  astres  menace , 

Etles  plus  aspres  mons  a.  la  vertu  font  place. 

Sus  sus  done  compagnons  qui  bouillez  d'vn  beau  sang, 

Et  ausquels  la  vertu  esperonne  leflanc, 

Allons  oil  le  bon-heur  et  le  Ciel  nous  appelle ; 

Et  prouignons  au  loing  vne  France  plus  belle. 

Quitons  aux  faineans,  a  ces  masses  sans  coeur, 

A  la  peste,  a  la  f aim,  aux  ebats  du  vainqueur, 

Au  vice,  au  desespoir,  ceste  campagne  usee, 

Maine  des  gens  de  bien,  du  monde  la  risee. 

C^est  pour  vous  que  reluit  ceste  riche  toison 

Deu'e  aux  braues  exploits  de  ce  Frangois  lason , 

Auquel  le  Dieu  marin  fauorable  fait  feste, 


de  Canadas. 

D'vn  rude  Camegon  arrestant  la  tempeste 

Les  filles  de  Neree  attendent  vos  vaisseaux ; 

Id  caressent  leur  proa'e,  et  balient  les  eaux 

De  leurs  paumes  d'yuoire,  en  double  rang  fendues, 

Comme  pergent  les  airs  les  voyageres  Grues, 

Quand  la  saison  seuere  et  la  gaye  d  son  tour, 

Les  conuie  a  changer  en  troupes  de  seiour. 

C'est  pour  vous  que  de  laict  gazouillent  les  riuieres  , 

Que  magonnent  es  troncs  les  mousches  mesnageres  : 

Que  le  champ  volontaire  en  drus  espies  iaunit : 

Que  le  fidele  sep  sans  peine  se  fournit 

D'vn  fruit  qui  sousle  miel  ne  couue  la  tristesse, 

Ains  enclot  innocent  la  vermeille  Hesse. 

La  mardtre  n'y  sgait  I'aconite  tremper  : 

Ny  la  fieure  alteree  es  entrailles  camper  : 

Le  fauorable  trait  de  Proserpine  enuoye 

Aux  champs  Elysiens  I'ame  soulede  ioye  : 

Et  mille  autres  souhaits  que  vous  irez  cueillans, 

Que  reserue  le  Ciel  aux  estomachs  vaillans. 

Mais  tons  au  demarer  fermons  ceste  promesse  : 

Disons  :  plustost  la  terre  vsurpe  la  vistesse 

Des flambeaux  immortels  :  les  immortels  flambeaux 

Eschangent  leur  lumiere  aux  ombres  des  tombeaux : 

Les  prez  hument  plustost  les  montagnes  fondues  : 

Sans  montagnes  les  vauxfoulent  les  basses  nues  : 

L'Aigle  soit  veu  nageant  dans  la  glace  de  I'air  : 

Dans  les  flots  allumez  la  Baleine  voler  : 

Plustost  qu'en  nostre  esprit  le  retour  se  figure  : 
Et  si  nous  pariurons,  la  mer  nous  soit  pariure. 
0  quels  rampars  ie  voy!  quelles  tours  se  leuer! 
Quels  fieuues  a  fons  d'or  de  nouueaux  murs  lauer! 
Quels  Royaumes  s'enfler  d'honorables  conquestes ! 
Quels  lauriers  ombrager  de  genereuses  testes ! 
Quelle  ardeur  me  souleue !  Ouurez-vous  larges  airs, 
Faites  voye  a  man  aile  :  es  bards  de  I'vniuers, 
De  mon  corhaut-sonnantles  victoires  Ventonne 
D'un  essaim  belliqueux,  dont  la  terre  frissonne. 


F    I    N. 


ENSVYT     LE     LAN 

GAGE     DES     PAYS     ET     ROYAV' 

mes  de  Hochelage  et  Canadas,  au- 

trement  appelee  par  nous  la  nou- 

uelle  France. 


premierement  leur 

maniere 

de  compter. 

Segada. 

I 

Tigneny. 

2 

Asche. 

3 

Honnacon. 

4 

Ouiscon. 

5 

Indahir. 

6 

Ayaga. 

7 

Addegue. 

8 

Madellon. 

9 

Assem. 

10 

ENSVIT      LES      NOMS 

des  parties  du  corps  de  Thomme. 


La  teste 
Le  front 
Lesyeux 
Les  oreilles 
La  bouche 
Les  dents 
La  langue 
La  gorge 
Le  menton 
Le  visage 
Les  cheueux 
Les  bras 
Les  esselles 
Les  costei 
L'estoinach 
Le  pe?itre 
Les  cuisses 
Le  genouil 
Les  iambes 
Les  pieds 
Les  mains 
Les  doigts 


Aggourzy. 

Hetguenyascon. 

Hegata. 

Ahontascon. 

Escahe. 

Esgougay. 

Osuache. 

Agouhon. 

Hebehin. 

Hogouascon. 

Aganiscon. 

Aiayascon. 

Hetnanda. 

Aissonne. 

Aggruascon. 

Eschehenda. 

Hetnegradascon. 

Agochinegodasion. 

Agouguenehonde . 

Onchidascon. 

Aignoascon. 

Agenoga 


II 


Les  angles 

Agedascon. 

Le  pit 

Aynoascon. 

Vn  con 

Chastaigne. 

Vn  homme 

Aguehan. 

Vnefemme 

Agrueste. 

Vn  garson 

Addegesta. 

Vnefille 

Agnyaquesta. 

Vn  petit  enfant 

Exiasta. 

Vne  robe 

Cabata. 

Vn  pourpoint 

Coioza. 

Des  chaiisses 

Henondoua. 

Des  soldiers 

Atha. 

Des  chemises 

Anigoua. 

Vn  bonnet 

Castrua. 

lis  appellent  leiir  bled 

Osizy. 

Pain 

Carraconny. 

Eaiie 

Ame. 

Chair 

Quahouascon, 

Poisson 

Queion. 

Prunes 

Honnesta. 

Figues 

Absconda. 

Raisins 

Ozaha. 

Noix 

Quaheya 

Vne  poulle 

Sahomgahoa. 

Vne  lamproye 

Zysto. 

Vn  saumon 

Ondaccon. 

Vne  balaine 

Vne  anguille 

Vn  escureul 

Vne  couleuure 

Des  tortues 

lis  appellent  le  bo  is 

Feuilles  de  bo  is 

lis  appellent  leur 

Dieu 
Donnei  moy  a  boire 
Donnei  moy  a  desiu- 

ner 
Donnei  moy  a  souper 

A  lions  nous  coucher 

Bon-iour 
Allons  iouer 
Venei  parler  a  moy 
Regardei  moy 
Taisei  vous 
Allons  au  basteau 
Dotine^  moy  vn  cous- 

teau 
Vn  hachot 
Vn  arc 


Ainnehonne. 

Esgneny. 

Caiognem. 

Vndeguezy. 

Heleuxime. 

Conda. 

Hoga. 

Cudragny. 
Quazahoa  quea. 
Quazahoa  quasca- 

hoa. 
Quazahoa  quat- 

fream. 
Casigno    Agnyda  - 

hoa. 
Aignaz. 

Casigno  Gaudy. 
Asigni  quaddadia. 
Quatgathoma. 
Aista. 
Quasigno  Casnouy. 

Quazahoa  agoheda 

Addogne. 

Ahena. 


Vnefleche 
Allons  a  la  chasse 

Quahetam. 
Quasigno     donas  - 

sent. 

Vn  cerf 

Aionnesta. 

De  dams.  Us  disent 

que  ce  sont  moutons. 

et  les  appellent 
Vn  lieure 

Asquenondo. 
Sourhamda. 

Vn  chien 
Des  oyes 
Le  chemin 

Agayo. 

Sadeguenda. 

Adde. 

Lis  appellent  la  graine  de  Concombres  ou 
Melons                      Casconda. 

Quand  Us  veulent 

dire  demain. 

Us  disent 

Achide. 

Le  del 
La  terre 

Quenhia. 
Damga. 

Le  soleil 
La  lune 

Ysnay. 
Assomaha. 

Les  estoilles 
Le  vent 

Siguehoham. 
Cahoha. 

La  mer.                        Agogasy. 
Les  V agues  de  la  mer    Coda. 
Vne  isle                         Cohena. 

Vne  montagne 
La  glace 

Ogacha. 
Honnesca. 

La  neige 

Canisa. 

H 


Froid 

Athau. 

Chaut 

Odazan. 

Feu 

Azista. 

Fiimee 

Quea. 

Vne  maison 

Canocha. 

lis    appellent    leurs 
feues 

Sahe. 

lis  appellent  vne  ville 

Canada. 

Mon  pere 
Ma  77tere 

Addathy. 
Adanahoe. 

Monfrere 
Ma  soeur 

Addagnin. 
Adhoasseuc. 

Ceux  de  Canadas  disent  qu'il  faut  une 

lime  a  nauiger  depuis  Hochelaga,  ius- 
ques  a  vne  terre  oil  se  prend  la  canelle 

et  la  giro  fie. 

lis  appellent  la  ca- 
nelle 
Le  girofle 

Adhotathny. 
Canonotha. 

FIN. 


Extraict  du  Priuilege. 


Ous  avons  permis  a  Raphael  du  petit  Val, 
Libraire  et  Imprimeur  du  Roy  en  ceste  ville  de 
Rouen,  d'imprimer  un  Discours  du  voyage 
fait  par  le  Cappitaine  laques  Cartier  aux  terres  neufues 
de  Canadas,  Norembergue,  dite  nouuelle  France.  Et 
defences  sont  faites  a  tous  autres  Libraires  et  Imprimeurs  de 
cestedite  ville,  d'imprimer  ne  faire  imprimer  ledit  voyage,  sur 
peine  de  confiscation  et  d'amende  arbitraire ,  despens,  dom- 
mages  et  interests.  Et  ce  pour  le  terme  de  quatre  ans.  Fait 
ce  iourd'huy  cinquieme  iour  de  luin ,  mil  cinq  cens  quatre 
vingts  dixhuit. 

Sign^,         CAVELIER. 


INTRODUCTION 


La  r^impression  du  Voyage  de  Jaques 
Cartier  au  Canada,  en  i535  et  i536,  que 
M.  Tross  a  donnee  en  i863,  devait  neces- 
sairement  etre  suivie  de  la  premiere  rela- 
tion de  cet  habile  navigateur.  On  la  connais- 
sait  depuis  i556,  par  la  version  italienne 

qui  faitpartie  de  la  collection  de  Ramusio, 
par  les  traductions  anglaises  que  Hakluyt 
a  inserees  dans  son  recueil  qui  a  paru 
en  1 582,  i5Sg,  1598- 1600,  et,  indepen- 
damment  des  diverses  reproductions  pos- 
terieures  qu'il  est  inutile  d'enumerer,  par 
Tedition  de  Raphael  du  Petit -Val,  qui 
rimprima  a  Rouen,  en  1598.  La  rarete 
excessive  de  ce  petit  volume,  dont  il 
n'existe  actuellement  qu'un  exemplaire 
conserve  a  la  Bibliotheque  imperiale,  le 
prix  eleve  des  recueils  de  Ramusio  et  de 
Hakluyt,  et  Fincorrection  des  textes  pu- 
blics en  dehors  de  ceux-ci,  toutes  ces 
conditions  reunies  imposaient  au  nouvel 
editeur  le  devoir  de  completer  son  oeuvre 
et  de  doter  Phistoire  de  nos  decouvertes 
dans  TAmerique  du  Nord  de  ce  precieux 
document.  II  s'est  acquitte  de  sa  tache  de 

maniere  a  satisfaire  aux  exigences  des  bi- 
bliophiles les  plus  difficiles. 

La  nouvelle  edition  n'a  pas  seulement  le 
merite  de  reproduire  avec  une  minutieuse 
exactitude  Tedition  de  1 598 ,  elle  s'est  enri- 
chie  de  plusieurs  additions  qui  en  augmen- 
tent  singulierement  la  valeur.  Ce  sont  d'a- 
bord  deux  cartes  tirees  de  Touvrage  de 
Ramusio^  qui  donnent  une  idee  de  la  ma- 
niere dont  on  comprenait  la  cartographie  a 
cette  epoque.  L'une  d'elles  represente  un 
village  de  sauvages  et  la  maniere  dont  on 
le  fortifiait;  elle  offre,  sous  ce  rapport^  un 
interet  tout  particulier,  et  Ton  en  cherche- 
rait  vainement  Tequivalent  ailleurs.  Le 
glossaire  mis  par  Ramusio  a  la  suite  du 
Voyage  est  le  meme  que  celui  que  donne 
Hakluyt^  qui,  sans  doute,  s'est  contente  de 
le  traduire;  mais  il  diflfere  essentiellement 

de  celui  que  Raphael  du  Petit- Val  a  mis  a 
la  suite  de  TEpistre ;  cette  difference  a  sug- 
g^re  ridee  de  les  rapprocher  et  de  verifier 
si,  selon  ropinion  commune,  la  relation 
francaise  n"etait  que  la  traduction  du  texte 
italien  de  Ramusio;  cette  supposition  s'ap- 
puyait  d'ailleurs  sur  Tassertion  de  Timpri- 
meur  rouennais^  qui  annoncait  positi- 
vement  le  fait  de  la  traduction  sans  indi- 
quer  de  quelle  langue  il  Tavait  tiree.  Una 
collation  attentive  des  trois  versions  ita- 
lienne,  anglaise  et  francaise  a  demontre 
jusqu'a  Fevidence  que  les  trois  editeurs 
avaient  puise  a  une  source  differente,  et 
qu'en  offrant  la  plusgrande  analogie,  cha- 
cun  des  textes  presentait  des  dissemblances 
qui  ne  pouvaient  etre  attribuees  a  un  tra- 
ducteur;  ce  qui  renforce  singulierement 
cette  opinion,  c'est  que  le  hasard  vient  a 

rinstant  meme  de  faire  decouvrir  une  qua- 
trieme  redaction  manuscrite,  plus  ancienne 
que  les  autres,  qui  avait  echappe  jusqu'a 
ce  jour  aux  recherches  les  plus  actives; 
peut-etre  un  jour  fera-t-elle  Tobjet  d'une 
nouvelle  publication  avec  d'autres  pieces 
qui  sont  venues  se  joindre  a  cette  heu- 
reuse  trouvaille. 

Enfin ,  ce  qui  donne  le  plus  grand  prix  a 
la  reimpression  actuelle,  ce  sont  les  docu- 
ments nouveaux  que  Ton  a  pu  recueillir 
sur  Jaques  Cartier.  Apres  la  savante  et 
substantielle  notice  que  la  plume  elegante 
de  M.  d'Avezac  a  placee  en  tete  du  second 
Voyage,  il  eut  ete  difficile  de  rien  aj outer,  si 
une  heureuse  circonstance  n'avait  mis  a  la 
disposition  de  Tediteur  une  serie  de  pieces 
duplus  haut  interet;  il  en  doit  la  commu- 
nication a  Tobligeance  de  M.  Alfred  Rame, 

de  Rennes,  dont  le  nom  suffit  pour  en  ga- 
rantir  Fauthenticite.  Elles  nous  font  con- 
naitre  les  circonstances  au  milieu  desquelles 
s'effectuerent  les  diverses  navigations  du 
pilote  malouin ,  les  luttes  qu'il  eut  a  soute- 
nir  centre  ses  concitoyens,  jaloux  de  con- 
trecarrer  sesprojets  dans un  esprit  de  basse 
jalousie  ou  de  mercantile  avidite^  les  diffi- 
cultes  qu'il  lui  fallut  surmonter  malgre  la 
protection  du  roi^  les  chicanes  qu'il  eut  a 
subir  a  son  retour  et  qui  poursuivirent  ses 
heritiers  longtemps  encore  apres  sa  mort. 
Lettres  patentes  ,  commissions  royales , 
roles  d'equipages,  autorisations  diverses  de 
princes  et  de  hauts  fonctionnaires,  arbitra- 
ges, apurements  de  comptes,  procedure 
au  grand  conseil:  telle  est,  en  peu  de  mots, 
la  nomenclature  de  ces  pieces;  et  s'il  est 
affligeant  de  les  voir  nous  montrer  une  fois 

de  plus  tout  ce  que  rencontre  d'obstacles 
chez  le  vulgaire  Fexecution  des  grands 
desseins^  applaudissons-nous  de  ce  qu'elles 
font  en  meme  temps  rejaillir  sur  les  pro- 
tecteurs  et  sur  les  compagnons  de  Jaques 
Cartier  une  portion  de  la  gloire  qu'il  s'est 
acquise  par  ses  travaux^  ses  fatigues  et  sa 
perseverance. 


DISCOVRS 
DV      VOYAGE       FAIT 

PAR       LE        CAPITAINE       lACQVES 

Cartier  en  la  terre-Neufue  de  Canadas 

dite  nouuelle  France,  en  I'an  mil 

cinq  cens  trente  quatre. 

Comme  Messire  Charles  de  Mouy  Che- 
valieVj  partit  auec  deux  Nauires  de 
S.  Malo,  et  comme  il  arriua  en  la  terre- 
Neufue  appelee  la  Francoise,  et  entra 
au  port  de  Bonne-veuc. 

PRES  que  Messire  Charles  de 
Mouy,  sieur  de  la  Meilleraye,  et 
Visadmiral  de  France  eut  fait 
iurer  les  Cappitaines,  Maistres 
et  compagnons  des  Nauires ,  de  bien  et 
fidellement  se  comporter  au  seruice  du 
Roy  tres-chrestien,  sous  la  charge  du  Ca- 
pitaine  lacques  Cartier ;  Nous  partismes  le 

XX.  d'Auril  en  Tan  m.d.xxxiiii.  du  port 
de  S.  Malo  auec  deux  nauires  de  charge 
chacun  d'environ  soixante  tonneaux^  et 
arme  de  soixante  et  un  homme  :  Et  naui- 
gasmes  auec  tel  heur  que  le  x.  de  May- 
nous  arriuasmes  a  la  terre-Neufue ,  en  la- 
quelle  nous  entrasmes  par  le  Cap  de 
Bonne- veue^  lequel  est  au  xxvni.  degre  et 
demy  de  latitude  et  de  longitude 
Mais  pour  la  grande  quantite  de  glace  qui 
estoit  le  long  de  ceste  terre,  il  nous  fust 
besoin  d'entrer  en  vn  port  que  nous  nom- 
masmes  de  S.  Catherine  distant  cinq  lieues 
du  port  susdit  vers  le  Su-Suest,  la  nous  y 
arrestames  dix  iours  attendans  la  commo- 
dite  du  temps,  et  cependant  nous  equi- 
pasmes  et  appareillasmes  nos  barques. 

Comme  nous  arriuasmes  en  I'Isle  des 
Oiseaux,  et  de  la  grande  quantite  d'oi- 
seaux  qui  s'y  trouuent. 

Le  XXI.  de  May  fismes  velle  ayans  vent 
d' Quest,  et  tirasmes  vers  le  Nord  depuis 
le  Cap  de  Bonne-veue  iusques  a  lisle  des 
Oyseaux,  laquelle  estoit  entierement  enui- 

ronnee  de  glace ,  qui  toutesfois  estoit  rom- 
pue  et  diuisee  en  pieces ;,  mais  nonobstant 
ceste  glace  nos  barques  ne  laisserent  d'y  al- 
ler  pour  auoir  des  oyseaux^  desquels  y  a 
si  grand  nombre  que  c'est  chose  incroyable 
a  qui  ne  le  void,  parce  combien  que  ceste 
Isle,  laquellepeut  auoir  vne  lieue  de  circuit, 
en  soit  siplaine,  qu"'il  semble  qu'ils  y  soyent 
expressement  apportez  et  presque  comme 
semez :  Neantmoins  il  y  en  a  cent  fois  plus 
a  Pentour  dlcelle,  et  en  Fair  que  dedans, 
desquels  les  vns  sont  grands  comme  Pies, 
noirs  etblancs,  ayans  le  bee  de  corbeau, 
ils  sont  tousiours  en  mer,  et  ne  peuuent  vo- 
ler  haut ,  d'autant  que  leurs  aisles  sont  pe- 
tites^  point  plus  grandes  que  la  moitie  de  la 
main,  auec  lesquelles  toutefois  ils  volent 
auec  telle  vitesse  a  fleur  d'eau  que  les  au- 
tres  oiseaux  en  Fair,  ils  sont  excessiuement 
gras ,  et  estoyent  appelez  par  ceux  du  pays 
Apponath,  desquels  nos  deux  barques  se 
chargerent  en  moins  de  demi  -  heure , 
comme  Ton  auroit  peu  faire  de  cailloux,  de 
sorte  qu'en  chasque  nauire  nous  en  fismes 
saler  quatre  ou  cinq  tonneaux ,  sans  ceux 
que  nous  mangeames  frais. 


20  DISCOVRS. 

De  deux  especes  doiseaiix  I'vne  appellee 
Godets,  r autre  Margaux ,  et  comine 
nous  arriuasmes  a  Carpunt. 

En  outre  il  y  a  vne  autre  espece  d'oiseaux 
qui  volent  haut  en  i'air,  et  a  fleur  de  Feau, 
lesquels  sont  plus  peiits  que  les  autres,  et 
sont  appellez  Godets^  ils  s'assemblent  or- 
dinairement  en  ceste  Isle,  et  se  cachent 
sous  les  aisles  des  grands.  II  y  en  a  aussi 
d'vne  autre  sorte,  mais  plus  grands  et 
blancs,  separez  des  autres  en  vn  canton  de 
risle,  et  sont  tres-difficiles  a  prendre,  parce 
qu'ils  mordent  comme  chiens,  et  les  appel- 
loyent  Margaux  :  Et  bien  que  ceste  Isle  soit 
distante  quatorze  lieues  de  la  grande  terre , 
neantmoins  les  Ours  y  viennent  a  nage, 
pour  y  manger  de  ces  oiseaux,  et  les  nos- 
tres  y  en  trouuerent  vn  grand  comme  une 
Vache,  blanc  comme  vn  Cygne,  lequel 
sauta  en  mer  devant  eux,  et  le  lendemain 
de  Pasques  qui  estoit  en  May,  voyageans 
vers  la  terre ,  nous  le  trouuasmes  a  moitie 
chemin  nageant  vers  icelle,  aussi  viste  que 
nous  qui  allions  a  la  velle,  mais  Tayans 

apperceu  luy  donnasmes  la  chasse  par  le 
moyen  de  nos  barques,  et  le  prismes  par 
force  :  sa  chair  estoit  aussi  bonne  et 
delicate  a  manger  que  celle  dVn  Bou- 
ueau.  Le  Mercredy  ensuyuant  qui  estoit 
XXVII.  dudit  mois  de  May,  nous  arriuasmes 
a  la  bouche  du  golfe  des  Chasteaux^  mais 
pour  la  contrariete  du  temps,  et  a  cause  de 
la  grande  quantite  de  glace  il  nous  fallust 
entrer  en  vn  port  qui  estoit  aux  enuirons 
de  ceste  emboucheure,  nomme  Carpunt, 
auquel  nous  demeurasmes  sans  pouvoir 
sortir,  iusques  au  ix.  de  luin,  que  nous 
partismes  dela  pour  passer  outre  ce  lieu 
de  Carpunt,  lequel  est  au  u.  degre  de  lati- 
tude. 

Description  de  la  terre  Neufue  depuis  le 
Cap  Rase  iusques  a  celuy  de  Degrad. 

La  terre  depuis  le  Cap  Rase  iusques  a 
celuy  de  Degrad  fait  la  pointe  de  Tentree 
du  golfe  qui  regarde  de  Cap  a  Cap  vers 
TEst,  Nord^  et  Su,  toute  ceste  partie  de 
terre  est  faite  dlsles  situees  IVne  aupres  de 
Tautre,  si  qu'entre  icelles  n  y  a  que  comme 

petits  fleuues^  par  lesquels  Ion  peut  aller  et 
passer  auec  petits  bateaux,  et  la  y  a  beau- 
coup  de  bons  ports,  entre  lesquels  sont 
ceux  de  Carpunt,  et  Degrad.  En  Tvne  de 
ces  Isles  la  plus  haute  de  toutes,  Ton  peut 
estant  debout  clairement  voir  les  deux  Isles 
basses  pres  le  Cap  Rase,  duquel  lieu  Ton 
conte  vingt-cinq  lieues  iusques  au  port  de 
Carpunt  ^  et  la  y  a  deux  entrees  IVne  du 
coste  d'Est,  Tautre  du  Su^  mais  il  faut 
prendre  garde  du  coste  d'Est,  parce  qu'on 
n'y  void  que  bancs  et  eaux  basses ,  et  faut 
aller  a  Tentour  de  Tlsle  vers  Quest  la  lon- 
gueur dVn  demy  cable  ou  peu  moins  qui 
veut,  puis  tirer  vers  le  Su,  pour  aller  au 
susdit  Carpunt,  et  aussi  Ton  se  doit  garder 
de  trois  bancs  qui  sont  sous  Teau,  et  dans 
le  canal,  et  vers  Flsle  du  coste  d'Est,  y  a 
fond  au  canal  de  trois  ou  quatre  brasses, 
Tautre  entree  regarde  TEst,  et  vers  TOuest 
Ton  peut  mettre  pied  a  terre. 

De  I' Isle  nommee  a  present  de  S.  Cathe- 
ri7ie. 

QviTTANT  la  pointe  de  Degrad,  a  Tentree 

dugolfe  susdit^  a  la  volte  d'Ouest^  Ton  doute 
de  deux  Isles  qui  restent  au  coste  droits 
desquelles  IVne  est  distante  trois  lieues  de 
la  pointe  susdite^  et  Tautre  sept  ou  plus  ou 
moins  de  la  premiere,  laquelle  est  vne  terre 
plate  et  basse,  et  semble  qu'elle  soit  de  la 
grande  terre.  I'appellay  ceste  Isle  du  nom 
de  S.  Catherine  en  laquelle  vers  Est^  y 
a  vn  pays  sec  et  mauuais  terroir  enui- 
ron  vn  cart  de  lieue,  pour  ce  est-il  besoin 
faire  vn  peu  de  circuity  en  ceste  Isle  est  le 
port  des  Chasteaux  qui  regardent  vers  le 
Nord-Nordest  et  le  Su-Surouest,  et  y  a 
distance  de  IVn  a  Tautre  viron  quinze 
lieues.  Du  susdit  port  des  Chasteaux^  ius- 
ques  au  port  des  Gouttes  qui  est  la  terre 
du  Nord  du  golfe  susdit  qui  regarde  FEst; 
Nordest,  et  TOuest;  Surouest,  y  a  distance 
de  douze  lieues  et  demie,  et  est  a  deux 
lieues  du  port  des  Balances  et  se  trouue 
qu'en  la  tierce  partie  du  trauers  de  ce  golfe 
y  a  trente  brasses  de  fond  a  plomb .  Et  de 
ce  port  des  Balances  iusques  au  Blanc- 
sablon  y  a  vingt-cinq  lieues  vers  TOuest^ 
Surouest.  Et  faut  remarquer  que  du  coste 
du  Surouest  de  Blanc-sablon  Ton  void  par 

trois  lieues,  vn  banc  qui  paroist  dessus 
Teau  ressemblant  a  vn  bateau. 


Du  lieu  nomine  Blanc-sablon ,  de  I' Isle  de 
Brest,  et  de  I'lsle  des  Oiseaiix,  la  sorte 
et  quantite  de  ceux  qui  s'y  trouuent,  et 
du  port  nomme  les  Islettes. 

Blanc-sablon  est  vn  lieu  ou  n'y  a  aucun 
abry,  du  Su  ny  du  Suest^  mais  vers  le 
Su-Surouest  de  ce  lieu,  y  a  deux  Isles  Fvne 
desquelles  est  appellee  Tlsle  de  Brest,  et 
Tautre  Tlsle  des  Oiseaux,  en  laquelle  y  a 
grande  quantite  de  Godets  et  Corbeaux  qui 
ont  le  bee  et  les  pieds  rouges,  et  font  leurs 
nids  en  des  trous  sous  terre  comme  con- 
nils.  Passe  un  Cap  de  terre  distant  une 
lieue  de  Blanc-sablon,  Ton  trouue  vn  port 
et  passage  appelle  les  Islettes,  qui  est  le 
meilleur  lieu  de  Blanc-sablon,  et  ou  la  pes- 
cherie  est  fort  grande.  De  ce  lieu  des  Is- 
lettes iusques  au  port  de  Brest  y  a  dix 
lieues  de  circuit  :  et  ce  port  est  au  cin- 
quante  et  vnieme  degre  cinquante  cinq  mi- 
nutes de  latitude  et  de  longitude 
Depuis  les  Islettes  iusques  a  ce  lieu  y  a  plu- 

sieurs  Isles,  et  le  port  de  Brest  est  mesmes 
6ntre  les  Isles,  lesquelles  Tenuironnent  de 
plus  de  trois  lieues,  et  les  Isles  sont  basses, 
tellement  que  Ton  peut  voir  par  dessus 
icelles  les  terres  susdites. 

Comme  nous  entrasmes  an  port  de  Brest, 
et  comme  tirans  outre  vers  Quest, pas- 
sasmes  au  milieu  des  Isles,  lesquelles 
sont  en  si  grand  nombre  quil  nest  pos- 
sible de  les  conter. 

Le  X.  du  susdit  mois  de  luin,  entrasmes 
dans  le  port  de  Brest  pour  auoir  de  Feau, 
et  du  bois,  et  pour  nous  apprester  de  pas- 
ser outre  ce  golfe  :  Le  iour  de  S.  Barnabe 
apres  avoir  ouy  la  Messe^  nous  tirasmes 
outre  ce  port  vers  Quest,  pour  descouurir 
les  ports  qui  y  pouuoyent  estre.  Nous  pas- 
sasmes  par  le  milieu  des  Isles,  lesquelles 
sont  en  si  grand  nombre  qu'il  n'est  possible 
de  les  conter,  parce  qu'ils  continuent  dix 
lieues  outre  ce  port  :  Nous  demeurasmes 
en  Tvne  d'icelles  pour  y  passer  la  nuict,  et 
y  trouuasmes  grande  quantite  d'oeufs  de 
Canes,  et  d'autres  oyseaux  qui  y  font  leurs 

nids ,  et  les  appellasmes  toutes  en  general , 
les  Isles. 


Des  ports  de  S.  Anthoine ,  de  S.  Seruain, 
de  Jacques  Cartier,  dufleuiie  appelle  de 
S.  Jacques,  des  coustumes  et  vestemens 
des  habitans,  et  de  I'Jsle  de  Blanc-sa- 
blon. 

Le  lendemain  nous  passasmes  outre  ces 
Isles ^  et  au  bout  d'icelles  trouuasmes  vn 
bon  port^  que  nous  appellasmes  de  S.  An- 
thoine :  et  vne  ou  deux  lieues  plus  outre 
descouurismes  vn  petit  fleuue  fort  profond 
vers  le  Surouest ;,  lequel  est  entre  deux  au- 
tres  terres^  et  y  a  la  vn  bon  port,  nous  y 
plantasmes  vne  croix,  et  Fappellasmes  le 
port  S.  Seruain  :  et  du  coste  du  Surouest 
de  ce  port  et  fleuve  se  trouue  a  viron  vne 
lieue  vne  petite  Isle  ronde  comme  vn  four- 
neau,  enuironnee  de  beaucoup  d'autres 
petites ,  lesquelles  donnent  la  cognoissance 
de  ces  ports.  Plus  outre  a  deux  lieues,  y  a 
vn  autre  bon  fleuue  plus  grand  ^  auquel 
nous  peschasmes  beaucoup  de  Saumons , 
et  Tappellasmes  le  fleuue  de  S.  lacques  : 

Estans  en  ce  fleuue  nous  aduisasmes  une 
grande  Nave  qui  estoit  de  la  Rochelle ,  la- 
quelle  auoit  la  nuict  precedente  passe  ou- 
tre le  port  de  Brest,  ou  ils  pensoyent  aller 
pour  pescher^  mais  les  Mariniers  ne  sca- 
uoyent  ou  estoit  le  lieu.  Nous  nous  accos- 
tames  d'eux,  et  nous  mismes  ensemble 
en  vn  autre  port^  qui  est  plus  vers 
Ouest,  viron  une  lieiie  plus  outre  que  le 
susdit  fleuue  de  S.  lacques,  lequel  i'estime 
estre  vn  des  meilleurs  ports  du  monde, 
et  fut  appelle  le  port  de  lacques  Cartier. 
Si  la  terre  correspondoit  a  la  bonte  des 
ports ^  ce  seroit  vn  grand  bien,  mais  on  ne 
la  doit  point  appeiler  terre,  ains  plustost 
cailloux  et  rochers  sauuages ,  et  lieux  pro- 
pres  aux  bestes  farouches  :  D'autant  qu'en 
toute  la  terre  deuers  le  Nord;,  ie  n'y  vis  pas 
tant  de  terre,  qu'il  en  pourroit  en  vn  ben- 
neau  :  et  la  toutesfois  ie  descendy  en  plu- 
sieurs  lieux  :  et  en  Flsle  de  Blanc-sablon 
n'y  autre  chose  que  mousse ,  et  petites  es- 
pines  et  buissons  ca  et  la  sechez  et  demy 
morts.  Et  en  somme  ie  pense  que  ceste 
terre  est  celle  que  Dieu  donna  a  Cain  :  la 
on  y  void  des  hommes  de  belle  taille  et 

grandeur,  mais  indomptez  et  sauuages  :  lis 
portent  les  cheueux  liez  au  sommet  de  la 
teste,  et  estreins  comme  vne  poignee  de 
foin,  y  mettans  au  trauers  vn  petit  bois  ou 
autre  chose  au  lieu  de  clou  :  et  y  tient  en- 
semble quelques  plumes  d'oiseaux.  lis  vont 
vestus  de  peaux  d'animaux,  aussi  bien  les 
hommes  que  les  femmes,  lesquelles  sont 
toutefois  plus  recluses  et  renfermees  en 
leurs  habits,  et  ceintes  par  le  milieu  du 
corps ,  ce  que  ne  sont  pas  les  hommes  :  ils 
se  peignent  auec  certaines  couleurs  rouges, 
lis  ont  leurs  barques  faites  d'escorce  d'arbre 
de  Boul ,  qui  est  vn  arbre  ainsi  appelle  au 
pays,  semblable  a  nos  chesnes,  auec  les- 
quelles ils  peschent  grande  quantite  de 
Loups-marins  :  Et  depuis  mon  retour,  i'ay 
entendu,  qu"ils  ne  faisoyent  pas  la  leur  de- 
meure,  mais  qu'ils  y  viennent  de  pays  plus 
chauds  par  terre ,  pour  prendre  de  ces 
Loups ,  et  autres  choses  pour  viure. 


DISCOVRS.  29 

De  quelques  Promontoires ,  a  scauoir  du 
Cap- double  J,  du  Cap-pointu ,  Cap- 
Royal,  Cap-de-laict ^  des  montagnes 
des  Cabannes,  des  Isles  Colombaires , 
et  d'vne  grande  pescherie  de  Moriles. 

Le  trezieme  iour  dudit  mois,  nous  re- 
tournasmes  a  nos  Nauires,  pour  faire  velle^ 
pource  que  le  temps  estoit  beau,  et  le  Di- 
menche  fismes  dire  la  messe  :  Le  Lundy 
suyuant  qui  estoit  le  xv.  partismes  outre 
le  port  de  Brest,  etprismes  nostre  chemin 
versle  Su,  pour  auoir  cognoissance  dester- 
res  que  nous  auions  apperceues,  qui  sem- 
bloyent  faire  deux  Isles.  Mais  quand  nous 
fusmes  enuiron  le  milieu  du  golfe,  cognus- 
mes  que  c'estoit  terre  ferme,  ou  estoit  vn 
gros  Cap  double  IVn  dessus  Fautre,  et  a 
cette  occasion  Tappellames  Cap -double. 
Au  commencement  du  golfe  nous  sondas- 
mes  le  fond,  et  le  trouuasmes  de  cent  brasses 
de  tous  costez.  De  Brest  au  Cap-double  y 
a  distance  d'enuiron  vingt  lieues ,  et  a  cinq 
ou  six  lieues  dela  nous  sondasmes  aussi  le 
fond,  et  le  trouvasmes  de  quarante  brasses. 
Ceste  terre  regarde  le  Nordest,  Surouest. 

Le  iour  ensuyuant  qui  estoit  le  saizieme  de 
ce  mois,  nous  nauigasmes  le  long  de  la 
coste  par  Surouest  et  quart  de  Su ,  enuiron 
trente  cinq  lieues  loin  du  Cap-double,  et 
trouuasmes  des  montagnes  treshautes  et 
sauuages,  entre  lesquelles  Ton  voyait  ie 
ne  scay  quelles  petites  cabannes  et  pour 
ce  les  appellasmes  les  montagnes  des  Ca- 
bannes :  les  autres  terres,  et  montagnes 
sont  taillees,  rompues,  et  entrecoupees ,  et 
entre  icelles  et  la  mer,  y  en  a  d'autres 
basses.  Le  iour  precedent  pour  le  grand 
brouillas  et  obscurite  du  temps,  nous  ne 
peusmes  auoir  cognoissance  d'aucune 
terre,  mais  le  soir  il  nous  apparut  vne  ou- 
uerture  de  terre  ressemblante  a  vne  em- 
boucheure  de  riuiere,  qui  estoit  entre  ces 
monts  des  Cabannes ,  Et  y  auoit  la  vn  Cap 
vers  Surouest  esloigne  de  nous  viron  trois 
lieues^  et  ce  Cap  en  son  sommet  est  sans 
pointe  tout  a  Tentour^  et  en  bas  vers  la  mer 
il  iinist  en  pointe,  etpour  ce  il  fust  appelle  le 
Cap-pointu.  Du  coste  du  Nort  de  ce  Cap,  y 
a  vne  Isle  plate.  Et  d'autant  que  nous  desi- 
rions  auoir  cognoissance  de  ceste  embou- 
cheure  pour  voir  sll  y  auoit  quelque  bon 

port,  nous  mismes  la  velle  bas  pour  y  pas- 
ser la  nuict.  Le  iour  suyuant  qui  estoit  le 
xvij,  dudit  mois,  nous  courusmes  fortune 
a  cause  du  vent  de  Nordest ,  et  fusmes 
contrains  mettre  la  cauque  souris  et  la 
cappe ,  et  cheminasmes  vers  Surouest  ius- 
ques  au  leudy  matin,  et  fismes  enuiron 
xxxvij.  lieues  :  et  nous  nous  trouuasmes 
au  trauers  d'vn  Golfe  plain  dlsles  rondes 
comme  Colombiers^  et  pour  ce  leur  don- 
nasmes  le  nom  de  Colombaires.  Le  golfe 
S.  lulian  est  distant  sept  lieues  dVn  Cap 
nomme  Royal,  qui  reste  vers  Su  et  vn 
quart  de  Surouest.  Et  vers  TOuest,  Su- 
rouest de  ce  Cap^  y  en  a  vn  autre ,  lequel 
au  dessous  est  tout  entrerompu ,  et  est 
rond  au  dessus.  Du  coste  du  Nort  y  a  vne 
Isle  basse  a  viron  demi-lieue  :  et  ce  Cap 
fut  appelle  le  Cap  de  Laict.  Entre  ces  deux 
Caps  y  a  de  certaines  terres,  sur  lesquelles 
y  en  a  encores  d'autres,  qui  demonstre  bien 
qu'il  y  doit  auoir  des  fleuues.  A  deux  lieues 
du  Cap  Royal ,  Ton  y  trouue  fond  de  vingt 
brasses ,  et  y  a  la  plus  grande  pescherie  de 
grosses  Morues  qu'il  est  possible  de  voir, 
desquelles  nous  en  prismes  plus  de  cent  en 


32  D   I   S    C    O    V    R   S. 

moins  dVne  heure,  en  attendans  la  com- 
pagnie. 

De  quelques  Isles  entre  le  Cap-Royal  et  le 
Cap  de  Laict. 

Le  lendemain  qui  estoit  le  xviij .  du  mois 
le  vent  deuint  contraire  et  fort  impetueux , 
en  sorte  qu'il  nous  fallut  retourner  vers  le 
Cap-Royal,  pensans  y  trouuer  port  :  et 
auec  nos  barques  allasmes  descouvrir  ce 
qui  estoit  entre  le  Cap-Royal ,  et  le  Cap  de 
Laict :  et  trouuasmes  que  sur  les  terres 
basses  y  a  un  grand  golfe  tres-profond , 
dans  lequel  y  a  quelques  Isles ,  et  ce  golfe 
est  clos  et  ferme  du  coste  du  Su.  Ces  terres 
basses  font  vn  des  costez  de  Fentree,  et  le 
Cap-Royal  est  de  Tautre  coste,  et  s'auan- 
cent  lesdites  terres  basses  plus  de  demi- 
lieue  dans  la  mer.  Le  pays  est  plat,  et  con- 
siste  en  mauuaise  terre  :  et  par  le  milieu  de 
Tentree  y  a  une  Isle.  Ce  golfe  est  au  qua- 
rante-huictieme  degre  et  demy  de  latitude, 
et  de  longitude ,  *  et  en  ce  iour  nous 
ne  trouuasmes  point  de  port :  et  pour  ce 

la  nuict  nous  retirasmes  en  mer,  apres 
auoir  tourne  le  Cap  a  I'Ouest. 

De  I' Isle  Sainct  lean. 

Depuis  ledit  iour  iusques  au  xxiiij.  du 
mois  qui  estoit  la  feste  de  S.  lean  fusmes 
batus  de  la  tempeste  et  du  vent  contraire  : 
et  suruint  telle  obscurite  que  nous  ne  peus- 
mes  auoir  cognoissance  d'aucune  terre  ius- 
ques audit  iour  S.  lean  que  nous  descouuris- 
mes  vn  Cap  qui  restoit  vers  Surouest,  dis- 
tant du  Cap-Royal  viron  trente  cinq  lieues : 
mais  en  ce  iour  le  brouillas  fut  si  espais  et 
le  temps  si  mauuais  que  nous  ne  peusmes 
approcher  de  terre.  Et  d'autant  qu'en  ce 
iour  Ton  celebroit  la  feste  de  S.  lean  Bap- 
tiste,  nous  le  nommasmes  Cap  de  S.  lean. 

Des  Isles  de  Margaux,  et  des  especes  d'oi- 
seaux  et  animaux  qui  s'y  trouueitt,  de 
I' Isle  de  BrioJi,  et  du  Cap  du  Dauphin. 

Le  lendemain  qui  estoit  le  xxv.  le  temps 
fut  encores  fascheux,  obscur,  et  venteux, 
et   nauigasmes   vne  partie  du  iour  vers 

Quest,  et  Norouest,  et  le  soir  nous  prismes 
le  trauers  iusques  au  second  quart  que 
nous  partismes  de  la,  et  pour  lors  nous 
cogneusmes  par  le  moyen  de  nostre  qua- 
dran  que  nous  estions  vers  Norouest,  et 
vn  quart  d'Ouest,  esloignez  de  sept  lieues 
et  demie  du  Cap  S.  lean,  et  comme  nous 
voulumes  faire  velle ,  le  vent  commenca  a 
souffler  de  Norouest,  et  pour  ce  tirasmes 
vers  Suest  quinze  lieues ,  et  approchasmes 
detrois  Isles,  desquellesy  enauoit  deux  pe- 
tites  droites  comme  vn  mur,  en  sorte  qu'il 
estoit  impossible  d''y  monter  dessus,  et 
entre  icelles  y  a  vn  petit  escueil.  Ces  Isles 
estoyent  plus  remplies  d'oiseaux  que  ne  se- 
roit  vn  pre  d'herbe,  lesquels  faisoyent  la 
leurs  nids,  et  en  la  plusgrande  de  ces  Isles 
y  en  auoit  vn  monde  de  ceux  que  nous  ap- 
pellions  Margaux  qui  sont  blancs  et  plus 
grands  qu'oysons,  et  estoyent  separez  en 
vn  canton,  et  en  Fautre  part  y  auoit  des 
Godets,  mais  sur  le  riuage  y  auoit  de  ces 
Godets  et  grands  Apponats  semblables  a 
ceux  de  ceste  Isle  dont  nous  auons  fait 
mention.  Nous  descendismes  au  plus  bas 
de  la  plus  petite  et  tuasmes  plus  de  mille 

Godets  et  Apponats,  et  en  mismes  tant  que 
voullusmes  en  nos  barques  et  en  eussions 
peu  en  moins  dVne  heure  remplir  trente 
semblables  barques.  Ces  Isles  furent  appel- 
lees du  nom  de  Margaux ,  a  cinq  lieues  de 
ces  Isles  y  auoit  vne  autre  Isle  du  coste 
d'Ouest  qui  a  viron  deux  lieues  de  lon- 
gueur et  autant  de  largeur^  la  nous  passas- 
mes  la  nuict  pour  auoir  de  Teau  et  du  bois. 
Ceste  Isle  est  enuironnee  de  sablon,  et 
autour  d'icelle  y  a  vne  bonne  source  de  six 
ou  sept  brasses  de  fond.  Ces  Isles  sont  de 
meilleure  terre  que  nous  eussions  oncques 
veue ,  en  sorte  quVn  champ  d'icelle  vaut 
plus  que  toute  la  terre  Neufue^  nous  la  trou- 
uasmes  plaine  de  grands  arbres,  de  prai- 
ries, de  campagnes  plaines  de  froment  sau- 
uage,  et  de  poix  qui  estoyent  fleuris  aussi 
espais  et  beaux  comme  Ton  eust  peu  voir 
en  Bretagne,  qui  sembloyent  auoir  este  se- 
mez  par  des  Laboureurs^  Ton  y  voyoit 
aussi  grande  quantite  de  raisin  ayant  la 
fleur  blanche  dessus^  des  fraises,  roses  in- 
carnates ,  persil ,  et  d'autres  herbes  de 
bonne  et  forte  odeur.  A  Tentour  de  ceste 
Isle  y  a  plusieurs  grandes  bestes  comme 

grands  boeufs,  qui  ont  deux  dents  en  la 
bouche  comme  dVn  Elephant ;,  et  viuent 
mesmes  en  la  mer^  nous  en  vismes  vne  qui 
dormoit  sur  le  riuage ,  et  allasmes  vers  elle 
auec  nos  barques  pensans  la  prendre,  mais 
aussi  tost  qu'elle  nous  ouyt  elle  se  ietta  en 
mer,  nous  y  vismes  semblablement  des 
Ours  et  des  Loups.  Ceste  Isle  fut  appelee 
risle  de  Brion,  en  son  contour  y  a  de 
grands  marais  vers  Suest  et  Norouest,  ie 
croy  par  ce  que  i'ay  peu  comprendre,  qu'il 
y  ait  quelque  passage  entre  la  terre-Neu- 
fue  et  la  terre  de  Brion,  S'il  estoit  ainsi  ce 
seroit  pour  raccourcir  et  le  temps  et  le 
chemin  pourueu  que  Ton  peust  trouuer 
quelque  perfection  en  ce  voyage.  A  qua- 
tre  lieues  de  ceste  Isle  est  la  terre  ferme 
vers  Ouest-Surouest,  laquelle  semble  estre 
comme  une  Isle  enuironnee  dlslettes  de 
sable  noir,  la  y  a  vn  beau  Cap  que  nous 
appellasmes  le  Cap-Dauphin,  pource  que 
la  est  le  commencement  des  bonnes  terres. 
Le  xxvn.  de  luin  nous  circuismes  ces 
terres  qui  regardent  vers  Ouest-Surouest, 
et  paroissent  de  loin  comme  collines  ou 
montagnes  de  sablon  ,  bien  que  ce  soyent 

terres  basses  et  de  peu  de  fond,  nous  n'y 
peusmes  aller  et  moins  y  descendre  d'au- 
tant  que  le  vent  nous  estoit  contraire,  et  ce 
iour  nous  fismes  quinze  lieues. 

De  I'Isle  d'Aleiay  et  dii  Cap  S.  Pierre. 

Le  lendemain  allasmes  le  long  desdites 
terres  viron  dix  lieues  iusques  a  vn  Cap  de 
terre  rouge  qui  est  roide  et  coupe  comme 
vn  roc ,  dans  lequel  on  void  vn  entredeux 
qui  est  vers  le  Nord^  et  est  un  pays  fort 
bas,  et  y  a  aussi  comme  vne  petite  plaine 
entre  la  mer  et  vn  estang,  et  de  ce  Cap  de 
terre  et  estang  iusques  a  vn  autre  Cap  qui 
paroissoit,  y  a  viron  quatorze  lieues,  et  la 
terre  se  fait  en  facon  dVn  demy  cercle  tout 
enuironne  de  sablon  comme  vne  fosse  sur 
laquelle  Ion  void  des  marais  et  estangs 
aussi  loin  que  se  pent  estendre  Toeil.  Et 
auant  qu'arriuer  au  premier  Cap  Ton 
trouue  deux  petites  Isles  assez  pres  de 
terre,  a  cinq  lieues  du  second  Cap  y  a  vne 
Isle  vers  Surouest,  qui  est  treshaute  et 
pointue  laquelle  fut  nommee  Alezay,  le 
premier  Cap  fut  appele  de  S.  Pierre,  par  ce 

que  nous  y  arriuasmes  au  iour  et  feste  du- 
dit  sainct. 


Du  Cap  d' Orleans,  du  fleiive  des  Barques, 
du  Cap  des  Sauuages,  et  de  la  qualite  et 
temperature  de  ces  pays. 

Depuis  risle  de  Brion  iusques  en  ce  lieu 
y  a  bon  fond  de  sablon,  et  ayans  sonde 
esgalement  vers  Surouest  iusques  a  ap- 
procher  de  cinq  lieues  de  terre  nous  trou- 
uasmes  vingt-cinq  brasses ,  et  a  vne  lieue 
pres,  douze  brasses,  et  pres  du  bord  six 
plus  que  moins  et  bon  fond.  Mais  parce 
que  nous  voulions  avoir  plus  grande  cog- 
noissance  de  ces  fonds  pierreux  plains  de 
roches,  mismes  les  velles  bas  et  de  tra- 
uers.  Et  le  lendemain  penultieme  du  mois 
le  vent  vint  du  Su  et  quart  de  Surouest,  al- 
lasmes  vers  Quest  iusques  au  Mardy  ma- 
tin dernier  iour  du  mois,  sans  cognoistre  et 
moins  descouurir  aucune  terre,  excepte 
que  vers  le  soir  nous  apperceusmes  vne 
terre  qui  sembloit  faire  deux  Isles  qui  de- 
meuroit  derrtere  nous  vers  Quest  et  Su- 
rouest aviron  neuf  ou  dix  lieues.  Etce  iour 

allasmes  vers  Quest  iusques  au  lendemain 
leuer  du  Soleil  quelque  quarante  lieues  : 
Et  faisant  ce  chemin  cogneusmes  que  ceste 
terre  qui  nous  estoit  apparue  comme 
deux  Isles  estoit  la  terre  ferme  situee  au 
Su-Surouest  et  Nort-Norouest  iusques  a 
vn  tresbeau  Cap  de  terre  nomme  le  Cap 
d'Orleans.  Tcute  ceste  terre  est  basse  et 
plate  ^  et  la  plus  belle  qu'il  est  possible  de 
voir^  plaine  de  beaux  arbres  et  prairies,  il 
est  vray  que  nous  n'y  peusmes  trouuer  de 
port,  parce  qu'elle  est  entierement  plaine 
de  bancs  et  sables.  Nous  descendismes  en 
plusieurs  lieux  auec  nos  barques ,  et  entre 
autres  nous  entrasmes  dans  vn  beau  fleuue 
de  peu  de  fond,  et  pource  fut  appelle  le 
fleuue  des  barques  :  d'autant  que  nous  y 
vismes  quelques  barques  d'hommes  sau- 
uages  qui  trauersoyent  le  fleuue ,  et  n'eus- 
mes  autre  cognoissance  de  ces  sauuages, 
parce  que  le  vent  venoit  de  mer  et  char- 
geoit  la  coste ,  si  bien  qu'il  nous  fallust  reti- 
rervers  nos  nauires.  Nous  allasmes  vers 
Nordest  iusques  au  leuer  du  soleil  du  Fen- 
demain  premier  de  luillet,  auquel  temps 
s'esleua  vn  brouillas  et  tempeste  a  cause 

dequoy  nous  abbaissasmes  les  velles,  ius- 
ques  a  viron  deux  heures  auant  midy^  que 
le  temps  se  fist  clair,  et  que  nous  apper- 
ceusmes  le  Cap  d'Orleans^  auec  vn  autre 
qui  en  estoit  esloigne  de  sept  lieues  vers  le 
Nord  vn  quart  de  Nordest  qui  fust  appelle 
Cap  des  Sauuages  t  Du  coste  du  Nordest 
de  ce  Cap  a  viron  demi-lieue  y  a  un  banc 
de  pierre  tres-perilleux.  Pendant  que  nous 
estions  pres  de  ce  Cap,  nous  apperceus- 
mes  vn  homme  qui  couroit  derriere  nos 
barques  qui  alloyent  le  long  de  la  coste,  et 
nous  faisoit  plusieurs  signes  que  deuions 
retourner  vers  ce  Cap.  Nous  voyans  tels 
signes  commencasmes  a  tirer  vers  luy, 
mais  nous  voyans  venir,  se  mist  a  fuir, 
estans  descendus  en  terre  mismes  deuant 
luy  un  cousteau  et  une  ceinture  de  laine 
sur  vn  baston,  ce  fait  nous  retournasmes  a 
nos  nauires.  Ce  jour  nous  allasmes  tour- 
noyans  ceste  terre  neuf  a  dix  lieues  cui- 
dans  trouuer  quelque  bon  port,  ce  qui  ne 
fut  possible  d'autant  que  comme  i'ay  desia 
dit  toute  ceste  terre  est  basse,  et  est  un 
pays  enuironne  de  bancs  et  sablon.  Neant- 
moins  nous  descendismes  ce  iour  en  aua- 

tre  lieux  pour  voir  les  arbres  qui  y  estoyent 
tres-beaux,  et  de  grande  odeur,  et  trouuas- 
mes  que  c'estoyent  Cedres^  Yfs,  Pins,  Or- 
meaux,  Blancs,  Fresnes,  Saulx,  et  plu- 
sieurs  autres  a  nous  incogneus,  tous  neant- 
moins  sans  fruit.  Lesterres  ou  il  n'y  a  point 
de  bois  sont  tresbelles  et  toutes  plaines  de 
poids,  de  raisin  blanc  et  rouge  ayant  la  fleur 
blanche  dessus,  des  fraizes,  meures,  fro- 
ment  sauuage  comme  seigle  qui  semble  y 
auoir  este  seme  et  laboure,  et  ceste  terre  est 
de  meilleure  temperature  qu'aucune  qui  se 
puisse  voir  et  de  grande  chaleur,  Ton  y 
voit  vne  infinite  de  griues,  ramiers  et  au- 
tres oiseaux,  en  somme  il  n'y  a  faute  d'au- 
tre  chose  que  de  bons  ports. 

Dii  golfe  noinme  de  S.  Lunaire  et  autres 
golfes  notables  et  Caps  de  terre  et  de  la 
qualite  et  bonte  de  ces  pays. 

Le  lendemain  second  de  luillet  nous 
descouurismes  et  apperceusmes  la  terre 
du  coste  du  Nord  a  nostre  opposite  la- 
quelle  se  ioignoit  auec  celle  cy  deuant  dite, 
apres  que  nous  Teusmes  circuite  tout  au- 

tour,  trouuasmes  qu'elle  contenoit  en  ron- 
deur  *  de  profond  et  autant  de  dia- 

metre.  Nous  I'appellasmes  le  golfe  S.  Lu- 
naire,  et  allasmes  au  Cap  avec  nos  barques 
vers  le  Nord,  et  trouuasmes  le  pays  si  bas 
que  par  Tespace  d\^ne  lieue  il  iVy  auoit 
quVne  brasse  d'eau.  Du  coste  vers  Nord- 
est  du  Cap  susdit  viron  sept  ou  huit  lieues 
y  auoit  vn  autre  Cap  de  terre,  au  milieu 
desquels  est  vn  golfe  en  forme  de  triangle 
qui  a  tresgrand  fond  de  tant  que  pouuions 
estendre  la  veue  d'iceluy,  il  restoit  vers 
Nordest.  Ce  golfe  est  enuironne  de  sablons 
et  lieux  bas  par  dix  lieues ,  et  n'y  a  plus  de 
deux  brasses  de  fond.  Depuis  ce  Cap  ius- 
ques  a  la  Hue  de  Tautre  Cap  de  terre  y  a 
quinze  lieues.  Estans  au  trauers  de  ces 
Caps,  descouurismes  vne  autre  terre  et 
Cap  qui  restoit  au  Nord  vn  quart  de 
Nordest  pour  tant  que  nous  pouuions 
voir,  toute  la  nuict  le  temps  fust  fort  man- 
uals et  venteux ,  si  bien  qu'il  nous  fust  be- 
soin  mettre  la  Cappe  de  la  velle  iusques  au 
Tendemain  matin  iij.  de  luillet  que  le  vent 
vint  d' Quest,  et  fusmes  portez  vers  le  Nord 
pour  cognoistre  ceste  terre  qui  nous  res- 

toit  du  coste  du  Nord  et  Nordest  sur  les 
terres  basses,  entre  lesquelles  basses  et 
hautes  terres,  estoit  vn  grand  golfe  et  ou- 
uerture  de  cinquante  cinq  brasses  de  fond 
en  quelques  lieux,  et  large  viron  quinze 
lieues,  pour  la  grande  profondite  et  lar- 
geur  et  changement  des  terres  eusmes 
esperance  de  pouuoir  trouuer  passage 
comme  le  passage  des  Chasteaux  :  Ce 
golfe  regarde  vers  TEst-Nordest,  Ouest- 
Surouest.  Le  terroir  qui  est  du  coste  du  Su 
de  ce  golfe ,  est  aussi  bon  et  beau  a  culti- 
uer  et  plain  de  belles  campagnes  et  prairies 
que  nous  ayons  veu,  tout  plat  comme  se- 
roit  vn  lac ,  et  celuy  qui  est  vers  le  Nord 
est  vn  pays  haut  auec  montagnes  hautes 
plaines  de  forests,  et  de  bois  treshauts  et 
gros  de  diuerses  sortes.  Entre  autres  y  a 
de  tresbeaux  Cedres  et  Sapins  autant  qu'il 
est  possible  de  voir,  et  bons  a  faire  Mats 
de  Nauire  de  plus  de  trois  cens  tonneaux 
et  ne  vismes  aucun  lieu  qui  ne  fut  "plain  de 
ces  bois,  excepte  en  deux  places  que  le 
pays  estoit  bas  plain  de  prairies  auec  deux 
tresbeaux  lacs,  le  mitan  de  ce  golfe  est  au 
xlvij.  degre  et  demy  de  latitude. 

Du  Cap  d'Esperance  et  du  lieu  S.  Martin, 
et  comme  ces  barques  d'hommes  sau- 
uages  approche^  de  7totre  barque  et  ne 
sevoulans  retirer^fiwent  espouuanteide 
quelques  coups  de  passe-volans  et  de  nos 
dardsy  et  comme  ils  setifuirent  a  grand 
haste. 

Le  Cap  de  ceste  terre  du  Su  fut  appelee 
Cap  d'Esperance  ,  pour  Tesperance  que 
nous  auions  d  y  trouuer  passage.  Le  qua- 
trieme  iour  de  luillet  allasmes  le  long  de 
ceste  terre  du  coste  du  Nord  pour  trouuer 
port^  et  entrasmes  en  vn  petit  port  et  lieu 
tout  ouuert  vers  le  Su  ou  n  y  a  aucun  abry 
pour  ce  vent,  et  trouuasmes  bon  de  Tappe- 
ler  le  lieu  S.  Martin,  et  demeurasmes  la 
depuis  le  iiij.  de  luillet  iusques  au  xij.  Et 
pendant  le  temps  que  nous  estions  en  ce 
lieu  allasmes  le  Lundy  sixieme  de  ce  mois 
apres  auoir  oy  la  Messe  auec  vne  de  nos 
barques  pour  descouurir  vn  Cap  et  pointe 
de  terre ,  qui  en  estoit  esloigne  sept  ou  huit 
lieues  du  coste  d'Ouest ,  pour  voir  de  quel 
coste  se  tournoit  ceste  terre ,  et  estans  a 

demi-lieue  de  la  pointe  apperceusmes  deux 
bandes  de  barques  d'hommes  sauuages  qui 
passoyent  d Vne  terre  a  Tautre ,  et  estoyent 
plus  de  quarante  ou  cinquante  barques 
desquelles  vne  partie  approcha  de  ceste 
pointe ,  et  sauta  en  terre  vn  grand  nombre 
de  ces  gens  faisans  grand  bruit  et  nous  fai- 
soyent  signe  qu'allassions  a  terre  mons- 
trans  des  peaux  sur  quelques  bois ,  mais 
d'autant  que  n'auions  quVne  seule  barque 
nous  n'y  voulusmes  aller,  et  nauigasmes 
vers  Tautre  bande  qui  estoit  en  mer.  Eux 
nous  voyans  fuir^  ordonnerent  deux  de 
leurs  barques  les  plus  grandes  pour  nous 
suyvre,  auec  lesquelles  se  ioignirent  en- 
semble cinq  autres  de  celles  qui  venoyent 
du  coste  de  mer,  et  tous  s'approcherent  de 
nostre  barque  sautans  et  faisans  signe  d'al- 
legresse  et  de  vouloir  nostre  amite ,  disans 
en  leur  langue,  Napeu  ton  damen  assur 
tail,  et  autres  paroles  que  nous  n'enten- 
dions.  Mais  parce  que  comme  nous  auons 
dit,  nous  n'auions  quVne  seule  barque, 
nous  ne  voulusmes  nous  fier  en  leurs  si- 
gnes,  et  leur  donnasmes  a  entendre  qu'ils 
se  retirassent,  ce  qu'ils  ne  voulurent  faire, 

ains  venoyent  avec  si  grande  furie  vers 
nous  qu'aussitost  ils  enuironnerent  nostre 
barque  auec  les  sept  qu'ils  auoyent.  Et 
parce  que  pour  signes  que  nous  fissions  ils 
ne  se  vouloyent  retirer^  laschasmes  deux 
passe-volans  sur  eux,  dont  espouuantez 
retournerent  vers  la  susdite  pointe  faisans 
tres  grand  bruit,  et  demeurez  la  quelque 
peu,  commencerent  derechef  avenir  vers 
nous  comme  deuant,  en  sorte  qu'estans 
approchez  de  la  barque  ,  descochasmes 
deux  de  nos  dards  au  milieu  d'eux,  ce  qui 
les  espouuenta  tellement  qu'ils  commen- 
cerent a  fuir  en  grand  haste ,  et  n'y  voulu- 
rent  oncques  plus  revenir. 

Comme  ces  sauuages  venans  vers  nos  Na- 
uires  et  les  nostres  venans  vers  les 
leur,  descendirent  les  wis  et  les  autres 
en  terre,  et  comme  ces  sauuages  se  mis- 
rent  a  traffiquer  en  grande  allegresse 
auec  les  nostres. 

Le  lendemain  partie  de  ces  sauuages 
vindrent  auec  neuf  de  leurs  barques  a  la 
pointe  et  entree  du  lieu  d'ou  nos  Nauires 

estoyent  partis  :  Et  estans  advertis  de  leur 
venue  ,  allasmes  avec  nos  barques  a  la 
pointe  ou  ils  estoyent,  mais  si  tost  qu'ils 
nous  visrent  ils  se  misrent  en  fuite,  faisans 
signe  qu'ils  estoyent  venus  pour  traffiquer 
auec  nous,  monstrans  des  peaux  de  peu  de 
valeur,  dont  ils  se  vestent.  Semblablement 
nous  leur  faisions  signe  que  ne  leur  vou- 
lions  point  de  mal,  et  en  signe  de  ce  deux 
desnostres  descendirent  en  terre  pouraller 
vers  eux,  et  leur  porter  cousteaux  et  autres 
ferremens  auec  un  chappeau  rouge  pour 
donner  a  leur  Cappitaine.  Quoy  voyans 
descendirent  aussi  a  terre  portans  de  ces 
peaux,  et  commencerent  a  traffiquer  avec 
nous,  monstrans  vne  grande  et  merueil- 
leuse  allegresse  d'auoir  de  ces  ferremens  et 
autres  choses ,  dansans  touiours  et  faisans 
plusieurs  ceremonies ,  et  entre  autres  ils  se 
iettoyent  de  Teau  de  mer  sur  leur  teste 
auec  les  mains.  Si  bien  qu  ils  nous  donne- 
rent  tout  ce  qu'ils  auoyent  ne  retenans 
rien,  de  sorte  qu'ils  leur  fallut  s'en  retour- 
nertous  nuds,  et  nous  firent  signes  qu'ils 
retourneroyent  le  lendemain  et  qu'ils  ap- 
porteroyent  d'autres  peaux. 

Comme  apres  que  les  nostres  eurent  en- 
uoye  deux  homines  en  terre  auec  des 
marchandises ,  vindrent  trois  cens  sau- 
uages  en  grande  ioye,  de  la  qualite  de 
ce  pays,  de  ce  qu'il  produit ,  du  golfe  et 
de  sa  chaleur. 

Le  leudy  viij.  du  mois  parce  que  le  vent 
n'estoit  bon  pour  sortir  hors  auec  nos  Na- 
uires,  appareillasmes  nos  barques  pour  al- 
ler  descouurir  ce  golfe^,  et  courusmes  en  ce 
iour  vingt-cinq  lieues  dans  iceluy.  Le  len- 
demain  ayans  bon  temps  nauigasmes  ius- 
ques  a  midy,  auquel  temps  nous  eusmes 
cognoissance  d Vne  grande  partie  de  ce 
golfe ,  et  comme  sur  les  terres  basses  il  y 
auoit  d'autres  terres  auec  hautes  monta- 
gnes.  Mais  voyans  qu'il  n'y  auoit  point  de 
passage  commencasmes  a  retourner  fai- 
sans  nostre  chemin  le  long  de  ceste  coste, 
et  nauigans  vismes  des  sauuages  qui  es- 
toyent  sur  le  bord  dVn  lac  qui  est  sur  les 
terres  basses ,  lesquels  sauuages  faisoyent 
plusieurs  feux.  Nous  allasmes  la  et  trou- 
uasmes  qu'il  y  auoit  vn  canal  de  mer  qui 

entroit  en  ce  Lac ,  et  mismes  nos  barques 
en  IVn  des  bords  de  ce  canal^  les  sauuages 
s'approcherent  de  nous  auec  vne  de  leurs 
barques  et  nous  apporterent  des  pieces  de 
Loups-marins  cuites,  lesquelles  ils  misrent 
sur  des  boises,  et  puis  se  retirerent  nous 
donnans  a  ejitendre  qu'ils  nous  les  don- 
noyent.  Nous  enuoyasmes  des  hommes  en 
terre  auec  des  mitaines,  couteaux,  cha- 
pelets  et  autre  marchandises ,  desquelles 
choses  ils  se  resiouyrent  iniiniment ,  et 
aussi  tost  vindrent  tout  a  coup  au  riuage 
ou  nous  estions  auec  leurs  barques  appor- 
tans  peaux  et  autres  choses  qu'ils  auoyent 
pour  auoir  de  nos  marchandises ,  et  es- 
toyent  plus  de  trois  cens  tant  hommes  que 
femmes  etenfans.  Etvoyons  une  partie  des 
femmes  qui  ne  passerent,  lesquelles  estoyent 
iusques  aux  genoux  dans  la  mer,  sautans 
et  chantans.  Les  autres  qui  auoyent  passe 
la  ou  nous  estions  venoyent  priuement  a 
nous  frotans  leurs  bras  auec  leurs  mains, 
et  apres  les  haussoyent  vers  le  ciel  sautans 
et  rendans  plusieurs  signes  de  resious- 
sance,  et  tellement  s'asseurerent  auec  nous 
qu'enfin  ils  traffiquoyent  de  main  a  main 

de  tout  ce  qu'ils  auoyent,  en  sorte  qu  il  ne 
leur  resta  autre  chose  que  le  corps  tout 
nud,  parce  qu'ils  donnerent  tout  ce  qu'ils 
auoyent  qui  estoit  chose  de  peu  de  valeur. 
Nous  cogneusmes  que  ceste  gent  se  pour- 
roit  aisement  conuertir  a  nostre  foy,  ils 
vont  de  Ueu  en  autre ,  viuans  de  la  pesche, 
leur  pays  est  plus  chaud  que  n'est  TEspa- 
gne,  et  le  plus  beau  qu'il  est  possible  de 
voir^  tout  esgal  et  vny,  et  n'y  a  lieu  si  petit 
ou  il  n'y  ait  des  arbres  combien  que  ce 
soyent  sablons ,  et  ou  il  n'y  ait  du  froment 
sauuage  qui  a  Tespy  comme  le  seigle  et  le 
grain  comme  de  Tauoine,  et  des  poids 
aussi  espais  comme  s'ils  auoyent  este  se- 
mez  et  cultiuez ,  du  raisin  blanc  et  rouge 
auec  la  fleur  blanche  dessus,  des  fraises, 
meures,  roses  rouges  et  blanches,  et  au- 
tres  fleurs  de  plaisante  douce  et  agreable 
odeur.  Aussi  il  y  a  la  beaucoup  de  belles 
prairies,  et  bonnes  herbes  et  lacs  ou  il 
y  a  grande  abondance  de  Saumons.  lis 
appellent  vne  mittaine  en  leur  langue  Co- 
chi,  et  vn  couteau  Bacon.  Nous  appel- 
lasmes  ce  golfe,  golfe  de  la  chaleur. 

D'vne  autre  nation  de  sauuages,  de  leurs 
coustumes  et  de  la  maniere  tant  de  leur 
viure  que  du  vestement. 

EsTANs  certains  qu'il  ny  auoit  aucun 
passage  par  ce  golfe  fismes  velle ,  et  par- 
tismes  de  ce  lieu  de  S.  Martin  le  Dimanche 
xij.  de  luillet  pour  descouvrir  outre  ce 
golfe,  et  allasmes  vers  Est  le  long  de  ceste 
coste  viron  xviij .  lieues  iusques  au  Cap  du 
Pre,  oil  nous  trouuasmes  le  flot  tres-grand 
et  fort  peu  de  fond,  la  mer  courroucee  et 
tempestueuse ,  et  pource  il  nous  fallust  re- 
tirer  a  terre  entre  le  Cap  susdit  et  vne  Isle 
vers  Est  a  viron  vne  lieue  de  ce  Cap;  et  la 
nous  mouillasmes  Fancre  pour  icelle  nuict. 
Le  lendemain  matin  fismes  velle  en  inten- 
tion de  circuir  ceste  coste,  laquelle  est  si- 
tuee  vers  le  Nord  et  Nordest,  mais  vn 
vent  suruint  si  contraire  et  impetueux  qu'il 
nous  fut  necessaire  retourner  au  lieu  d'oii 
nous  estions  partis,  et  la  y  demeurasmes 
tout  ce  iour  iusques  au  lendemain  que 
nous  fismes  velle,  et  vinsmes  au  milieu 
d'un  fleuue  esloigne  cinq  ou  six  lieues  du 

Cap  du  Pre,  et  estans  au  trauers  du  fleuue 
eusmes  derechef  le  vent  contraire  auec  vn 
grand  brouillas  et  obscurite ,  tellement 
qull  nous  fallut  entrer  en  ce  fleuue  le 
Mardy  xiiij .  du  mois ;,  et  nous  y  arrestas- 
mes  a  I'entree  iusques  au  saizieme  atten- 
dans  le  bon  temps  pour  pouuoir  sortir. 
Mais  en  ce  xvi.  iour  qui  estoit  le  leudy,  le 
vent  creut  en  telle  sorte  qu'vne  de  nos  Na- 
uires  perdit  vne  ancre ,  et  pource  nous  fut 
besoin  passer  plus  outre  en  ce  fleuue  quel- 
que  sept  ou  huit  lieues  pour  gaigner  vn 
bon  port  ou  il  y  eust  bon  fond,  lequel  nous 
anions  este  descouurir  auec  nos  barques, 
et  pour  le  manuals  temps,  tempeste  et  obs- 
curite qu'il  fit  demeurasmes  en  ce  port  ius- 
ques au  XXV.  sans  pouuoir  sortir.  Cependant 
nous  vismes  vne  grande  multitude  d'hom- 
mes  sauuages  qui  peschoyent  des  tombes, 
desquels  y  a  grande  quantite ,  ils  estoyent 
enuiron  quelque  quarante  barques,  et  tant 
en  hommes,  femmes,  qu'enfants,  plus  de 
deux  cens,  lesquels  apres  qu'ils  eurent 
quelque  peu  conuerse  en  terre  auec  nous, 
venoyent  priuement  au  bord  de  nos  Na- 
uires  auec  leurs  barques.  Nous  leur  don- 

nions  des  couteaux,  chappelets  de  verre, 
peignes ,  et  autres  choses  de  peu  de  valeur 
dont  ils  se  resiouyssoyent  infiniment  le- 
uant  les  mains  au  del,  chantans  et  dan- 
sans  dans  leurs  barques.  Ceux-cy  peuuent 
estre  vrayement  appellez  sauuages  d'autant 
qu'il  ne  se  peut  trouuer  gent  plus  pauure 
au  monde,  et  croy  que  tous  ensemble 
n'eussent  peu  auoir  la  valeur  de  cinq  sols 
excepte  leurs  barques  et  rhets.  lis  n'ont 
qu'vne  petite  peau  pour  tout  vestement, 
auec  laquelle  ils  couurent  les  parties  hon- 
teuses  du  corps  auec  quelques  autres 
vieilles  peaux  dont  ils  se  vestent  a  la  mode 
des  ^gyptiens.  lis  n'ont  ny  la  nature  ny  le 
langage  des  premiers  que  nous  auions 
trouuez.  lis  portent  la  teste  entierement 
rasehorsmisvn  floquet  de  cheueux  au  plus 
haut  de  la  teste ,  lequel  ils  laissent  croistre 
long  comme  vne  queue  de  cheual  qu'ils 
lient  sur  la  teste  auec  des  esguillettes  de 
cuir.  lis  n'ont  autre  demeure  que  dessous 
ces  barques  lesquelles  ils  renuersent  et 
s'estendent  sous  icelles  sur  la  terre  sans 
aucune  couuerture.  lis  mangent  la  chair 
presque  crtie  et  la  chauffent  seuUement  le 

moins  du  monde  sur  les  charbons ,  le 
mesme  est  du  poisson.  Nous  allasmes  le 
iour  de  la  Magdaleine  auec  nos  barques 
au  lieu  ou  ils  estoyent  sur  le  bord  du 
fleuue,  et  descendismes  librement  au  mi- 
lieu d'eux,  dont  ils  se  resiouyrent  beau- 
coup,  et  tous  les  hommes  se  misrent  a 
chanter  et  danser  en  deux  ou  trois  bandes, 
faisans  grands  signes  de  ioye  pour  nostre 
venue,  lis  auoyent  fait  fuir  les  ieunes  fem- 
mes  dans  le  bois  horsmis  deux  ou  trois  qui 
estoyent  restees  auec  eux,  a  chacune  des- 
quelles  donnassent  vn  peigne^  et  vne  clo- 
chette  d'estain ,  dont  ils  se  resiouyrent 
beaucoup,  remercians  le  Capitaine  et  luy 
frottans  les  bras  et  la  poitrine  auec  leurs 
propres  mains.  Les  hommes  voyans  que 
nous  auions  fait  quelques  presens  a  celles 
qui  estoyent  restees,  firent  venir  celles  qui 
s'estoyent  refugiees  au  bois ,  afin  qu'ils 
eussent  quelque  chose  comme  les  autres, 
elles  estoyent  enuiron  vingt  femmes  les- 
quelles  toutes  en  vn  monceau  se  mirent 
sur  ce  Capitaine,  le  touchans  et  frottans 
auec  les  mains  selon  leur  coustume  de  ca- 
resser,  et  donna  a  chacune  d'icelle  vne  clo- 

chette  d'estain  de  peu  de  valeur,  et  incon- 
tinent commencerent  a  danser  ensemble 
disans  plusieurs  chansons.  Nous  trouvas- 
mes  la  grande  quantite  de  tombes  qu'ils 
auoyent  prises  sur  le  riuage  auec  certaines 
rhets  faites  expres  pour  pescher,  dVn  fil 
de  chanure  qui  croit  en  ce  pays  ou  ils  font 
leur  demeure  ordinaire,  pource  qu'ils  ne 
se  mettent  en  mer  qu'au  temps  qui  est 
bon  pour  pescher,  comme  i'ay  entendu. 
Semblablement  croit  aussi  en  ce  pays  du 
mil  gros  comme  poids ,  pareil  a  celui  qui 
croit  au  Bresil  dont  ils  mangent  au  lieu  de 
pain,  et  en  auoyent  abondance,  et  Tappel- 
lent  en  leur  langueJ^a^<3/^e.  lis  ont  aussi  des 
prunes  qu'ils  sechent  comme  nous  faisons 
pour  THyuer  et  les  appellent  Honesta, 
mesmes  ont  des  figues,  noix,  pommes  et 
autres  fruits ,  et  des  febues  qu'ils  nomment 
Sahu,  Les  noix  Caheya,  Les  figues/ 
Les  pommes  *  Si  on   leur  monstroit 

quelque  chose  qu'ils  n'ont  point  et  qu'ils 
ne  pouuoyent  scavoir  que  c'estoit  branlans 
la  teste,  ils  disoyent  Nohda ,  qui  est  a  dire 
qu'ils  n'en  ont  point,  et  ne  scauent  que 
c'est.  lis  nous  monstroyent  par  signes  le 

moyen  d'accoustrer  les  choses  qu'ils  ont  et 
comme  ils  ont  coustume  de  croistre.  lis 
ne  mangent  aucune  chose  qui  soit  salee, 
et  sont  grands  larrons,  et  desrobent  tout 
ce  qu'ils  peuuent. 

Comme  les  nostres  plaiJterent  une  grande 
Croix  sur  la  pointe  de  I'entree  du  port, 
et  comme  le  Capitaine  de  ces  sauuages 
estant  en  fin  appaise  par  vn  long  pour- 
parler aitec  nostre  Capitaine,  accorda 
que  deux  de  ses  enfans  allassent  auec 
luy. 

Le  xxiiij.  du  mois  fismes  faire  vne  croix 
haute  de  trente  pieds,  et  fut  faite  en  la  pre- 
sence de  plusieurs  d'iceux  sur  la  pointe  de 
Tentree  de  ce  port^  au  milieu  de  laquelle 
mismes  vn  escusson  releve  auec  trois 
fleurs-de-Lys ,  et  dessus  estoit  escrit  en 
grosses  lettres  entaillees  dans  du  bois , 
Vive  le  Roy  de  France.  En  apres  la 
plantasmes  en  leur  presence  sus  ladite 
pointe^  et  la  regardoyent  fort,  tant  lors 
qu'on  la  faisoit  que  quand  on  la  plantoit. 
Et  Tayans  leuee  en  haut,  nous  nous  age- 
nouillions  tous   ayant  les  mains  iointes. 

Tadorans  a  leur  veue^  et  leur  faisions  signe 
regardans  et  montrans  le  c'lel,  que  d'icelle 
deppendoit  nostre  redemption  de  laquelle 
chose  ils  s'esmerueillerent  beaucoup^  se 
tournans  entr'eux  ,  puis  regardans  ceste 
croix.  Mais  estans  retournez  en  nos  Na- 
uires,  leur  capitaine  vint  auec  vne  barque 
a  nous  vestu  d'une  vieille  peau  d'Ours  noir 
auec  ses  trois  fils  et  vn  sien  frere^  Icsquels  ne 
s'approcherent  si  pres  du  herd  comme  ils 
auoyent  accoustume,  etyfit  vne  longue  ha- 
rengue  monstrant  ceste  croix,  et  faisans  le 
signe  d'icelle avec  deux  doigts.  Puis  il  mons- 
troit  toute  la  terre  des  environs,  comme  s'il 
eust  voulu  dire  qu'elle  estoit  toute  a  luy,  et 
que  nous  n'y  devious  planter  ceste  croix 
sans  son  conge.  Sa  harangue  finie  nous 
luy  monstrasmes  vne  mittaine  feignans  de 
luy  vouloir  donner  en  eschange  de  sa  peau, 
a  quoy  il  prit  garde  et  ainsi  peu  a  peu  s'ac- 
costa  du  bord  de  nos  Nauires ;  mais  vn  de 
nos  compagnons  qui  estoit  dans  le  bateau , 
mist  la  main  sur  sa  barque,  et  a  Tinstant 
sauta  dedans  avec  deux  ou  trois^  et  le  con- 
traignirent  aussi  tost  d'entrer  en  nos  Na- 
uires, dont  ils  furent  tous  estonnez.  Mais 

le  Capitaine  les  asseura  qu'ils  n'auroyent 
aucun  mal,  leur  monstrant  grand  signe 
d'amitie  les  faisant  boire  et  manger  auec 
bon  accueil.  En  apres  leur  donna-on  a  en- 
tendre par  signes  que  ceste  croix  estoit  la 
plantee,  pour  donner  quelque  marque  et 
cognoissance  pour  pouuoir  entrer  en  ce 
port ,  et  que  nous  y  voulions  retourner  en 
bref  et  qu'apporterions  des  ferremens  et 
autres  choses,  et  que  desirions  mener  auec 
nous  deux  de  ses  fils ,  et  qu'en  apres  nous 
retournerions  en  ce  port.  Et  ainsi  nous 
fismes  vestir  a  ses  fils  a  chacun  vne  che- 
mise, vn  sayon  de  couleur,  et  vne  toque 
rouge,  leur  mettans  aussi  a  chacun  vne 
chaisne  de  laton  au  col  dont  ils  se  conten- 
terent  fort ,  et  donnerent  leurs  vieux  habits 
a  ceux  qui  s'en  retournoyent.  Puis  fismes 
present  dVne  mittaine  a  chacun  des  trois 
que  nous  renuoyames  et  de  quelques  cou- 
teaux,  ce  qui  leur  apporta  grande  ioye. 
Iceux  estant  retournez  a  terre,  et  ayans 
raconte  les  nouuelles  aux  autres  enuiron 
sur  le  midy  vindrent  a  nos  Nauires  six  de 
leurs  barques  ayans  chacune  cinq  ou  six 
hommes  qui  venoyent  dire  adieu  a  ceux 


DISCOVRS  59 

que  nous  auions  retenus,  et  leur  apporte- 
rent  du  poisson  et  leur  tenoyent  plusieurs 
paroUes  que  nous  n'entendions  point,  fai- 
sans  signe  qu'ils  n'osteroyent  point  ceste 
croix. 

Comme  estans  hors  du  port  susdit  chemi- 
nans  derriere  ceste  coste  allasmes  pour 
chercher  la  terre  qui  est  situee  vers 
Suest  et  Norouest, 

Le  lendemain  xxv.  du  mois  se  leua  vn 
bon  vent,  et  nous  mismes  hort  du  port. 
Estant  hors  du  fleuue  susdit  tirasmes  vers 
Est-Nordest,  d'autant  que  pres  de  Tem- 
bouchure  de  ce  fleuue^  la  terre  fait  vn  cir- 
cuit, et  fait  vn  golfe  en  forme  dVn  demy- 
cercle,  en  sorte  que  de  nos  Nauires  nous 
voyons  toute  la  coste ,  derriere  laquelle 
nous  cheminasmes,  et  nous  mismes  a  cher- 
cher la  terre  situee  vers  Quest  et  Norouest, 
et  y  auoit  vn  autre  pareil  golfe  distant  vingt 
lieues  dudit  fleuue. 

Des  Caps  de  S.  Louys  et  de  Mommorency, 
et  de  quelques  autres  terres,  et  comme 
vne  de  nos  ba?-ques  ayant  heiirte  a  vn 
escueil,  ne  laissa  de  passer  outre. 

LELundyxxvij.au  soleil  couchant  allas- 
mes  le  long  de  ceste  terre  qui  est  comme 
nous  avons  dit  situee  au  Suest  et  Norouest 
iusques  au  Mercredy,  auquel  iour  vis- 
mes  vn  autre  Cap  ou  la  terre  commence 
a  se  tourner  vers  TEst,  et  allasmes  le 
long  d'icelle  quelques  xvi.  lieues,  et  de  la 
ceste  terre  commence  a  tourner  vers  le 
Nord,  et  a  trois  lieues  de  ce  Cap  y  a 
fond  de  xxiiij,  brasses  a  plomb.  Ces  terres 
sont  plates^  et  les  plus  descouuertes  de  hois 
que  nous  ayons  encores  peu  voir,  il  y  a  de 
belles  prairies  et  campagnes  tres-vertes. 
Ce  Cap  fut  nomme  de  S.  Louys,  pource 
qu'en  ce  iour  Ton  celebroit  sa  feste ,  et  est 
au  xlix.  degre  et  demy  de  latitude  et  de 
longitude  *  Le  Mercredy  matin,  nous 

estions  vers  TEst  de  ce  Cap,  et  allasmes 
vers  Norouest  pour  approcher  de  ceste 
terre,  estant  presque  nuict,  et  trouuasmes 

qu'elle  regardoit  le  Nord  et  le  Su.  Depuis 
ce  Cap  de  S.  Louys  iusques  a  vn  autre 
nomme  le  Cap  de  Mommorency  y  a  quel- 
que  XV.  lieues ,  la  terre  commence  a  tour- 
ner  vers  Norouest.  Nous  voulusmes  son- 
der  le  fond  a  trois  lieues  pres  de  ce  Cap  : 
mais  nous  ne  le  peusmes  trouuer  auec  cent 
cinquante  brasses,  et  pource  allasmes  le 
long  de  ceste  terre  enuiron  dix  lieues  ius- 
ques a  la  latitude  de  cinquante  degre.  Le 
Samedy  ensuyuant  premier  iour  d'Aoust 
au  leuer  du  soleil  cognusmes  et  vismes 
d'autres  terres  qui  nous  restoyent  du  coste 
du  Nord  et  Nordest,  lesquelles  estoyent 
treshautes  et  coupees,  et  sembloyent  estre 
montagnes,  entre  lesquelles  y  auoit  d'au- 
tres  terres  basses  ayans  bois  et  rivieres. 
Nous  passasmes  autour  de  ces  terres  tant 
dVn  coste  que  d'autres  tirans  vers  Nor- 
ouest, pour  voir  s'il  y  auoit  quelque  golfe 
ou  bien  quelque  passage  iusques  au  v.  du 
mois.  DVne  terre  a  Tautre  il  y  a  viron 
XV.  lieues,  et  le  mitan  est  au  cinquante  et 
vn  tiers  degre  de  latitude,  et  nous  fut  tres- 
difficile  de  pouuoir  faire  plus  de  cinq  lieues 
a  cause  de  la  maree  qui  nous  estoit  con- 

traire  et  des  grands  vents  qui  y  sont  ordi- 
nairement.  Nous  ne  passames  outre  les 
cinq  lieues  d'ou  Ton  voyoit  aisement  la 
terre  de  part  en  part  laquelle  commence  la 
a  s'eslargir.  Mais  d'autant  que  nous  ne  fai- 
sions  autre  chose  qu'aller  et  venir  selon  le 
vent,  nous  tirasmes  pour  ceste  raison  vers 
la  terre  pour  tascher  de  gaigner  vn  Cap  qui 
est  vers  Su,  qui  estoit  le  plus  loin  et  le  plus 
auance  en  mer  que  nous  peussions  des- 
couvrir,  et  estoit  distant  de  nous  enuiron 
quinze  lieues  :  Mais  estans  proches  de  la 
trouuasmes  que  c'estoyent  rochers,  pierres 
et  escueils ,  ce  que  nous  n'auions  encores 
point  trouue  aux  lieux  ou  nous  anions  este 
au  parauant  vers  le  Su ,  depuis  le  Cap  de 
S.  lean,  et  pour  lors  estoit  la  maree  qui 
nous  portoit  contre  le  vent  vers  TOuest  : 
De  maniere  que  nauigans  le  long  de  ceste 
coste  vne  de  nos  barques  heurta  contre  vn 
escueil  et  ne  laissa  de  passer  outre,  mais  il 
nous  fallut  tous  sortir  hors  pour  la  mettre 
a  la  maree. 

Comme  ayans  consulte  ce  qui  estoit  leplus 
expedient  de  faire ,  nous  deliberasmes 
nostre  retour,  du  Destroit  de  S.  Pierre 
et  du  Cap  de  Tiemjot. 

Ayans  nauige  le  long  de  ceste  coste  en- 
viron deux  heures,  la  maree  suruint  auec 
telle  impetuosite  qu'il  ne  nous  fut  iamais 
possible  de  passer  auec  treze  auirons  outre 
la  longueur  dVn  iet  de  pierre.  Si  bien  qu'il 
nous  fallut  quitter  les  barques  et  y  laisser 
partie  de  nos  gens  pour  la  garde,  et  mar- 
cher terre  par  quelque  dix  ou  douze  hom- 
mes  iusques  a  ce  Cap,  ou  nous  trouuasmes 
que  ceste  terre  commence  la  a  s'abbaisser 
vers  Surouest.  Ce  qu'ayans  veu  et  estans 
retournez  a  nos  barques,  reuinsmes  a  nos 
Nauires  qui  estoyent  ja  a  la  velle  qui  pen- 
soyent  tousiours  pouuoir  passer  outre : 
mais  ils  estoyent  auallez  a  cause  du  vent 
de  plus  de  quatre  lieues  du  lieu  ou  nous 
les  anions  laissez,  ou  estans  arriuez  iismes 
assembler  tons  les  Capitaines,  mariniers, 
maistres  et  compagnons  pour  auoir  Taduis 
et  conseil  de  ce  qui  estoit  le  plus  expedient 

a  faire.  Mais  apres  qu'vn  chacun  eut  parle^ 
Ton  considera  que  les  grands  vents  d'Est 
commencoyent  a  regner  et  devenir  vio- 
lens ,  et  que  le  flot  estoit  si  grand  que  nous 
ne  faisions  plus  que  raualler,  et  qu'il  n'es- 
toit  possible  pour  lors  de  gaigner  aucune 
chose  :  mesmes  que  les  tempestes  com- 
mencoyent a  s'eslever  en  ceste  saison  en  la 
terre  Neufue,  que  nous  estions  de  lointain 
pays,  et  ne  scauions  les  hasards  et  dangers 
du  retour,  et  pource  qu'il  estoit  temps  de 
se  retirer,  ou  bien  s'arrester  la  pour  tout  le 
reste  de  Tannee.  Outre  cela  nous  discou- 
rions  en  ceste  sorte^  que  si  vn  changement 
de  vens  de  Nord  nous  suprenoit  qu'il  ne 
seroit  possible  de  partir.  Lesquels  aduis 
ouys  et  bien  considerez  nous  firent  entrer 
en  deliberation  certaine  de  nous  en  retour- 
ner.  Et  pource  que  le  iour  de  la  feste  de 
S.  Pierre,  nous  entrasmes  en  ce  destroit, 
nous  Fappellasmes  a  ceste  occasion  Des- 
troit  de  S.  Pierre,  ou  ayans  iette  la  sonde 
en  plusieurs  lieux,  trouuasmes  en  aucuns 
cent  cinquante  brasses,  aux  autres  cent,  et 
pres  de  terre  soixante  auec  bon  fond.  De- 
puis  ce  iour  iusques  au  Mercredy  nous 

eusmes  vent  a  souhait  et  circuimes  ladite 
terre  du  coste  du  Nord,  Est-Suest,  Quest, 
et  Norouest :  car  telle  est  son  assiette,  hors- 
mis  la  longueur  dVn  Cap  de  terres  basses 
qui  est  plus  tourne  vers  Suest,  esloigne  a 
viron  xxv.  lieues  dudit  destroit.  En  ce  lieu 
nous  vismes  de  la  fumee  qui  estoit  faite  par 
les  gens  de  ce  pays  au  dessus  de  ce  Cap, 
mais  pour  ce  que  le  vent  ne  singlait  vers 
la  coste  nous  ne  les  accostasmes  point,  et 
eux  voyans  que  nous  n'approchions  d'eux 
douze  de  leurs  hommes  vindrent  a  nous 
auec  deux  barques  lesquels  s'accosterent 
aussi  librement  de  nous  comme  si  ce  fus- 
sent  este  Francois,  et  nous  donnerent  a 
entendre  qulls  venoyent  du  grand  golfe,  et 
que  leur  Capitaine  estoit  un  nomme  Tien- 
not,  lequel  estoit  sur  ce  Cap,  faisant  signe 
qu'ils  se  retiroyent  en  leur  pays  d'ou  nous 
estions  partis ,  et  estoyent  chargez  de  pois- 
son,  nous  appelasmes  ce  cap  Cap  de  Tien- 
not.  Passe  ce  Cap  toute  la  terre  est  posee 
vers  TEst-Suest,  Quest  et  Norouest,  et 
toutes  ces  terres  sont  basses,  belles  et  en- 
uironnees  de  sablons^  pres  de  mer  et  y  a 
plusieurs  marais  et  bancs  par  Tespace  de 

XX.  lieues^  et  en  apres  la  terre  commence  a 
se  tourner  d'Ouest  a  TEst,  et  Nordest, 
et  est  entierement  enuironne  d'Isles  esloi- 
gnees  de  terre  deux  ou  trois  lieues.  Et  ainsi 
comme  il  nous  semble  y  a  plusieurs  bancs 
perilleux  plus  de  quatre  ou  cinq  lieues  loin 
de  la  terre. 

Comme  le  ix.  iour  d'Aoust  nous  entras- 
mes  dans  Blanc-sablon ,  et  le  cinquieme 
de  Septembre  arriuasmes  au  port  de 
S.  Malo. 

Depvis  le  Mercredy  susdit  iusques  au 
Samedy  nous  eusmes  vn  grand  vent  de 
Surouest  qui  nous  fit  tirer  vers  TEst- 
Nordestj  et  arriuasmes  ce  iour  la  a  la 
terre  d'Est  de  la  terre-Neufue  entre  les 
Cabannes  et  le  Cap-double.  Icy  commenca 
le  vent  d'Est  auec  tempeste  et  grande  im- 
petuositue^  et  pour  ce  nous  tournasmes  le 
Cap  au  Norouest  et  au  Nord  pour  aller 
voir  le  coste  du  Nord  qui  est  comme  nous 
avons  dit  entierement  enuironne  dlsles,  et 
estant  pres  dlcelles^  le  vent  se  changea  et 
vint  du  Su^  lequel  nous  conduit  dans  le 

golfe^  si  bien  que  par  la  grace  de  Dieu 
nous  eiitrasmes  le  lendemain  qui  estoit  le 
ix.  d'Aoust  dans  Blanc-sablon ,  et  voila 
tout  ce  que  nous  auons  descouuert. 

En  apres  le  xv.  Aoust  iour  de  T Assum- 
ption de  nostre  Dame  nous  partismes  de 
Blanc-sablon  apres  auoir  ouy  la  Messe,  et 
vinsmes  heureusement  iusques  au  mitan  de 
la  mer  qui  est  entre  la  terre-Neufue  et  la 
Bretagne  ,   auquel   lieu  nous    courusmes 
grande  fortune  pour  les  vens  d'Est,  laquel- 
le  nous  supportasmes  par  Taide  de  Dieu, 
et  du  depuis  eusmes  fort  bon  temps , 
en  sorte  que  le  cinquieme  iour  de 
Septembre   de  Tannee  susdite 
nous  arriuasmes  au  port 
de  S.  Malo  d'ou  nous 
estions  partis. 


FIN. 


LE 

LANGAG  E 

DES    PAYES    ET    ROYAUMES 

DE    HOCHELAGE    ET   CANADA 

D'apres    Ramusio. 


Linguaggio  della  terra  nuouamente  scoperta 
chiamata  la  nuoua  Francia. 


Iddio 

II  Sole 

Isnez. 

Idella 

Suroe. 

Cielo 

Camet. 

Giorno 

Notte 

Aiagla. 

Acqua 

Ame. 

Sabbione 

Estogaz. 

Vela 

Aganie. 

Testa 

Agonaze. 

Gola 

Conguedo. 

Naso 

Hehonguesto, 

Denti 

Vnghie 

Piedi 

Gambe 

Morto 

Pelle 

Quello 

Un  manaretto 

Molue  pesce 

Buon  da  mangiar 

Came 

Amandole 

Fighi 

Oro 

II  membro  natural 

Vn  arco 

Latone 

Lafronte 

Una  piuma 

Luna 

Terra 

Vento 

Pioggia 

Pane 

Mare 

Naue 


Hesangue. 

Agetascu. 

Ochedasco. 

Anoudasco. 

Amocdaza. 

Aionasca. 

Yea. 

Asogne^ 

Gadogoursere. 

Quesande. 

Anougaza. 
Asconda. 
Henyosco. 
Assegnega. 

Aignetaze. 

Ansce. 

Yco. 

Casmogan. 

Conda. 

Canut. 

Onnoscon. 

Cacacomy. 

Amet. 

Casaomy. 


Huomo 
Capelli 
Occhi 
Bocca 
Orecchie 
Braccia 
Donna 
Mallato 
Scarpe 

Vna  pelle  da  coprir 
le  parti  vergognose 
Panno  rosso 
Coltello 
Sgombro 
Noci 
Pomi 
Fane 
Spada 
Vnafreiia 
Arbore  verde 
Vn  pittaro  di  terra 

Vndo. 

Hochosco. 

Ygata. 

Heche. 

Hontasco. 

Agescu. 

Enrasesco. 

Alouedeche. 

Atta. 

Ouscozon  uondico. 

Cahoneta. 

Agoheda. 

Agedoneta. 

Caheya. 

Honesta. 

Sahe. 

Achesco. 

Cacta. 

Haueda. 

Vndaco. 

JACQUES    CARTIER 


Du  jeudi  XIX^  jour  de  mars  I'an  mil  v«  xxxiii, 
davent  monsieur  I'alloue,  present  M«  Christofle 
Salmon,  exercant  I'office  de  procureur,  monsei- 
gneur  present  en  ceste  ville. 


'  Dudit  jeudi,  davent  monsieur  I'alloue. 

Sur  la  remonstrance,  complainte  et  doliance  ce 
jourdui  faicte  d  ceste  court  de  M^  Jacques  Cartier, 
capitaine  et  pilote  pour  le  Roy,  ayant  charge  de 
voiaiger  et  aller  aux  Terres  Neuffves,  passer  le 
destroict  de  la  baye  des  Chasteaulx  avecques  deux 
navires  equippez  de  saixante  compaignons  pour 
Fan  present,  que  combien  que  luy  ayut  este  deli- 
vree  partie  desdits  navires  pour  fere  ladite  naviga- 

*  Remonstrance  de  Jacques  Cartier.  Defaut  de  navigation. 

tion,  laquelle  ne  se  peult  fere  sans  avoir  des  mari- 
niers  et  compaignons  de  mer,  lesquelz  ne  peult 
trouver  pour  fere  pris  et  louyer,  pour  fere  ladite 
navigation,  estant  Pimpeschement  que  lui  ont 
donne  et  donnent  journellement  aulcuns  taichans 
empescher  ladite  navigation  contrevenans  au  plai- 
sir  et  voulloir  du  Roy  notre  souverain  seigneur,  et 
aussi  plusieurs  bourgeoys  et  marchands  de  ceste 
ville  taichant  a  emmener  et  conduire  plusieurs 
navires  de  ceste  dite  ville  auxdites  parties  de  Terre 
Neuffve  pour  leur  profilt  particullier,  lesquelz 
ont  caiche  et  faict  caicher  lesdits  maistres  de  na- 
vires, maistres  mariniers  et  compagnons  de  mer, 
que  par  ce  moyen  est  du  tout  empeschee  I'entre- 
prinse  et  voulloir  dudit  seigneur,  demandant  et 
requerantsur  cela  estre  sommairement  pourveu  de 
remede  de  justice  convenable.  Pourquoy ,  apres 
avoir  este  dece  que  dessus  sommairement  informe, 
a  este  etestdonnepouvoiretauctorite,  commission 
et  mandement  especial  aux  sergens  generaulx  de 
cestedite  court  et  a  chacun  ,  de  fere,  a  instance  et 
requeste  dudit  Cartier,  et  audit  nom  de  I'auctorite 
de  ladite  court,  arrestz  sur  touz  et  chacuns  les  na- 
vires de  ce  port  et  havre  et  de  toute  la  juridiction, 
avecques  prohiber  et  deffandre  a  touz  et  chacun  les 
bourgeoys  et  maistres  de  navires  de  non  les  fere 
deplacer  de  cedit  port  et  havre  de  ceste  ville  des 
lieux  de  la  ou  y  sont,  et  de  non  les  fere  voiaiger, 
ne  fere  aultre  navigation  jucques  a  ce  que  tout 
premier  lesdits  deux  navires  dudit  Cartier  et  ou- 
dict  nom ,  soinct  deubment  equippez  de  maistres 

mariniers  et  compagnons  de  mer,  en  ensuyvant  le 
bonplaesir  et  voulloir  dudit  seigneur,  d.  lapaine  de 
cinq  centz  escuz  pour  chacun  desdits  navires,  et 
lesdits  maistres  mariniers  etcompaignons  a  chacun 
^  la  paine  de  cinquante  escuz,  et  oultre  intimer 
ausdits  compaignons  k  ladite  requeste  et  instance 
que  seront  arrestez ,  et  I'arrest  de  ladite  court  des 
maintenant  mis  et  assis  sur  leurs  personnes  en  ladite 
juridiction.  Faict  par  la  court  de  Sainct  Malo,  le 
xxvirr  jour  de  mars,  I'an  mil  cinq  centz  trente  troys. 
Et  bailie  pour  fere  scavoir  aux  personnes  dont  par- 
ticullierement  seres  requis  de  la  part  dudit  Car- 
tier,  et  aussi,  si  mestier  est,  a  son  de  trompe  et 
cry  publicque  par  cestedite  ville  par  les  carffours 
acoustumez  a  faire  espletz,  bannyes  et  criz  pu- 
blicques. 


Le  lundy  huictiesme  jourde  feubvrier  Fan  mil 
cinq  centz  xxxiiii,  k  la  baye  Sainct  Jehan*,  davent 
mondit  seigneur  le  capitaine,  monsieur  I'official, 
M«  Guillaume  Deschamps,  M«  Pierre  Le  Gobieu, 
alloue  de  la  court  dudit  Sainct  Malo; 

Presens, Jehan  Billard,  procureur,  Estienne  Pi- 
cot,  Julien  Cronier,  Guillaume  Poree,  le  Boys, 

*  Lieu  de  reunion  de  !a  communautede  ville  de  Saint-Malo 

Jacques  Chenu,  Jehan  Boulain ,  Devant  Lapoupe, 
Guillaume  SainctMaurs,  Josselin  Esverard,  Pierres 
Guyheneuc,  Jehan  Maingard  Hupeau,  Pierre  Gos- 
selin,  Robin  Boulain  Vignecte,  Jehan  Esverard, 
Francoys  Gaillard ,  Estienne  Odiepore ,  Francoys 
Martin,  Estienne  Richomne,  Guyon  Desgranches, 
Robin  Gaultier  le  Jeune,  Guillaume  Perrinet, 
M^  Jacques  Cartier,  Estienne  Gilbert,  Jacques 
Martinet,  Martin  Patrix,  Jehan  Huschetel,  Alain 
Patrix,  Thomas  Levrel ,  Yves  Morel,  Guillaume 
Maingard,  Guillaume  Boulain,  Jacques  Maingard, 
Julien  Fertes,  Guillaume  Martin  Lalande,  Hamon 
Gaultier,  Bertran  Picot,  Charles  Cheville, 

Et  plusieurs  aultres  des  bourgeoys  congregez  et 
assemblez  comme  diet  est. 


A  este  par  ledit  Cartier  aparu  son  mandement 
luyoctroye  demonseigneurl'admyralde  Bretaigne, 
icely  a  este  leu,  endabte  de  penultieme  jour  d'oc- 
tobre  I'an  mil  v  centz  xxxnn  et  signe  de  Philipes 
de  Chabot,  et  scelle. 

A  este  ordonne  que ,  au  desir  d'icely ,  icy  soit  mis 
le  teneur  d'icely, 

Et  qu'il  soit  insere  en  ce  papier  tel  que  a  este 
bailie  pour  publiersauffle  droit  d'aultruy. 

La  teneur  ensuist. 

Phelippes  Chabot,  chevalier  de  I'ordre ,  compte 
de  Buzancoys  et  de  Charny,  baron  d'Aspremont, 
de  Paigny  et  de  Mirebeau,  seigneur  de  Beaumont 
et  de  Fontaine  franczose  admiral  de  France,  Bre- 
taigne  et  Guyenne ,  gouverneur  et  lieutenant  ge- 
neral pourle  roy  en  Bourgongne,  aussi  lieutenant 
general  pour  monseigneur  le  daulphin  ou  gouverne- 
mentde Normandie,  au  cappitaine  et  pillote  maistre 
Jaques  Cartier  de  SainctMalo,  salut.  Nous  vous 
avons  commisetdeppute,commettonset  deputons 
du  voulloir  et  commandement  du  roy  pour  con- 
duire,  mener  et  emploier  troys  navyres  equippees 
et  advitaillees  chacune  pourquinze  moys  au  para- 
chevement  de  la  navigation  des  terres  par  vous  ']k 
commencees  ^descouvrir  oultreles  terres  neufves, 
et  en  icelluy  voaige  essayerde  faire  et  acomplir  ce 
qu'il  a  plu  audit  seigneur  vous  commander  et  or- 
donner,  pour  I'equippaige  duquel  vous  achapterez 
ou  freterez  a  tel  pris  raisonnable  que  adviserez  au 
dire  de  gens  de  bien  k  ce  congnoissans,  et  sellon 
que  verrez  et  congnoistrez  estre  bon  pour  le  bien 
de  ladite  navigation,  lesdites  troys  navires  pran- 
drez  et  louerez  le  nombre  des  pillotes,  maistres  et 
compaignons  marynyers  telz  qu'il  vous  semblera 
estre  requis  et  necessaire  pour  lacomplissement 
d'icelle  navigation ,  desquelles  choses  faire  equip- 
per,  dresser  et  mettre  sus ,  vous  avons  donne  et 
donnons  povoir,  commission  et  mandement  espi- 
cial,  avec  la  totale  charge  et  superintendence  d'i- 
ceulx  navires  ,  voaige  et  navigation ,  tant  d  laller 
que  retourner,  Mandons   et  commandons  k  tous 

lesdits  pillottes,  maistres  et  compagnons  mari- 
niers  et  aultres  qui  seront  esdits  navires  vous 
obeyer  et  suyvre  pour  le  service  du  roy  en  ce  que 
dessur,  commeilz  feroint  a  nous  mesmes,  sans  au- 
cune  contradition  ne  reffuz,  et  ce  sur  les  peines  en 
tel  cas  acoustumes  k  ceulxqui  se  trouveront  deso- 
beissans  et  faisans  le  contraire.  Donne  soubz  noz 
seing  et  seel  d'armes,  le  penultieme  jour  d'octobre 
Tan  mil  cinq  centztrante  quatre.  Ainsi  signe  Phe- 
lippes  Chabot,  et  saelle  en  plat  quart  de  cire  rouge. 
{En  marge :)  CoUationne  avecq  loriginal. 


Le  mercredy  dernier  jour  de  mars  apres  Pasques 
mil  v'='=xxxv,  k  la  baye  Sainct  Jehan ,  davent 
Monseigneur  le  capitaine,  Presens,  M.  Jehan  Le 
Juiff,  lieutenent  de  M.  le  Connestable  de  ladicte 
ville  de  Sainct  Malo,  Jehan  Billard,procureur  des- 
dictz  bourgeoys,  Jn,  Cronier,  Jacques  Chenu  , 
Jehan  Grout  le  jeune,  Bertrand  Beauboys ,  Pierre 
May,  Francoys  Gaillard,  Jehan  Maingard  Hu- 
peau ,  Jacques  Martinet ,  Robin  BouUain  ,  Es- 
Tienne  Richomme,  Guillaume  Boulain  Villau- 
roux ,  Pierres  Hamelin ,  Guillaume  Maingard , 
Guillaume  Pepin,  Jehan  Brisard  lesne,  Jehan 
Boulain  Belestre,  Thomas  de  la  Bouille,  Robin 
Gaultier  le  jeune,  Thomas   Maingard,  Francoys 

Martin,  Guillaume  Grout,  BouUet  Souchart, 
Yves  Morel,  Guillaume  le  Breton  Bastille,  Geor- 
ges Boulain ,  Guillaume  Sainct  Maurs ,  Pierres 
Gosselin,  Jehan  Grout  lesne,  Charles  Cheville, 
Guillaume  Gaillard ,  Pierres  Jonchee ,  Pierres 
Gaillard,  Jehan  de  May,  Pierres  Colin, 

Et  plusieurs  aultres  desdictz  bourgeoys  assem- 
blez. 

Sur  ce  que  a  este  par  ledict  procureur  remons- 
tre  touchant  une  bannye  qui  fut  hyer  faicte  par 
Pierres  Giraud,  sergent,  a  este  ledict  sergent  pre- 
sent, quel  a  confesse  avoir  faict  ladicte  bannye, 
quelle  il  a  aparu;  eta  diet  ung  nomme  Jehan  Pou- 
let  present  la  luy  a  faict  fere  et  non  aultres,  et 
laquelle  bannye  a  este  ordonnee  estre  incerere  en 
ce  papier ;  et  ledict  Bastille  present,  quel  a  desa- 
voue  avoir  faict  fere  ladicte  bannie ;  et  ledict  Pou- 
let  present  quel  a  diet,  en  vertu  de  la  charge  luy 
baillee,  ledict  Cartier  avoir  faict  fere  ladicte  bannie. 

Lesdictz  de  la  Bouille  et  Maingard  presents, 
quels,  o  la  charge  que  Jacques  Cartier  a  bailie 
audict  Jehan  Poulet,  ont  advoue  ladicte  bannie  et 
non  aultrement. 

Et  icelly  Poulet  a  aparu  le  role  et  nombre  des 
compaignons  que  ledict  Cartier  a  prins  pour  la- 
dicte navigation,  et  a  este  (mis  entre  nos  mains?) 
pour  incerer  cy  dessous ,  et  a  icelly  Poulet  pro- 
teste  de  en  dynyer  du  nombre  de  xxv.  k  trante  et 
de  prandre  d'aultres  k  son  chouaix. 

L'incertion  desdicts  maistres  compaignons  mari- 
niers  et  pillotes  sensuyvent. 

Jacques  Cartier,  cappitaine, 

Thomas  Fourmont,  maistre  de  la  nef, 

Guillaume  le  Breton  Bastille,  cappitaine  et 
pilote  du  gallon, 

Jacques  Maingard,  maistre  du  galion, 

Marc  Jalobert,  cappitaine  et  pillote  du  Corre- 
lieu, 

Guillaume  Le  Marie,  maistre  du  Courlieu, 

Laurens  Boulain, 

Estienne  Nouel, 

Pier  res  Esmery,  diet  Talbot, 

Michel  Herve, 

Estienne  Princevel, 

Michel  Audiepvre, 

Bertrand  Sambost, 

Richard  Le  Bay, 

Lucas  Fammys, 

Francoys  Guitault,  apoticaire, 

Georget  Mabille, 

Guillaume  Sequart,  cherpentier, 

Robin  le  Tort, 

Samson  Ripault,  barbier, 

Francoys  Guillot, 

Guillaume  Esnault,  cherpentier, 

Jehan  Dabin,  cherpentier, 

Jehan  Duvert,  cherpentier, 

JuUien  Golet, 

Thomas  Boulain, 

Michel  Phelipot, 

Jehan  Hamel, 

Jehan  Fleury, 

Guillaume  Guilbert, 

Colas  Barbe, 

Laurens  Gaillot, 

Guillaume  Bochier, 

Michel  Eon, 

Jehan  Anthoine, 

Michel  Maingard, 

Jehan  Maryen, 

Bertrand  Apvril, 

Gilles  Stuffin, 

Geoffrey  Ollivier, 

Guillaume  de  Guerneze, 

Eustache  Gressin, 

Guillaume  AUierte, 

Jehan  Ravy, 

Pierres  Marquier,  trompecte, 

Guillaume  Le  gentilhomme, 

RaouUet  Maingard, 

Francoys  Duault, 

Herve  Henry, 

Yvon  Legal, 

Anthoine  Alierte, 

Jehan  Colas, 

Jacques  Poinsault, 

Dom  Guillaume  Le  Breton, 

Dom  Anthoine, 

Philipes  Thomas,  cherpentier, 

Jacques  Duboy^ 

Jullien  Plantirnet, 

Jehan  Go. 

Jehan  Legentilhomme, 

Michel  Douquais,  cherpentier, 

Jehan  Aismery,  cherpentier, 

Pierre  Maingart, 

Lucas  Clavier, 

Goulset  Riou, 

Jehan  Jacques  Morbihen, 

Pierres  Nyel, 

Legendre  Estienne  Leblanc, 

Jehan  Pierres, 

Jehan  Coumyn, 

Anthoine  Desgranches, 

Louys  Douayrer, 

Pierres  Coupeaulx, 

Pierres  Jonchee. 


FRANCOIS  park  grace de  Dieu  Roy  de  France, 
et  touz  ceux  qui  ces  presentes  lettres  verront, 
salut.  Comme  pour  le  desir  d'entendre  et  avoir 
congnoissance  de  plusieurs  pays  que  on  diet  inha- 
bitez,  et  aultres  estre  pocedez  par  gens  sauvaiges 
vivans  sans  congnoissance  de  Dieu  et  sans  usaige 
de  raison,  eussions  des  piecza  k  grandz  fraiz  et 
mises  envoye  descouvrir  esdits  pays  par  plusieurs 


SUR    JACQUES    CARTIER.  l3 

bons  pillottes  et  aultres  noz  subjectz  de  bon  enten- 
dement,  scavoir  et  experience,  qui  d'iceux  pays 
nous  auroient  amene  divers  hommes  que  nous 
avons  par  long  (temps)  tenuz  en  nostre  royaume 
les  faisansinstruire  enl'amour  et  crainte  de  Dieu, 
et  de  sa  saincte  loy  et  doctrine  chrestienne,  en  in- 
tention de  les  faire  revenir  esdicts  pays  en  com- 
paignie  de  bon  nombre  de  noz  subjectz  de  bonne 
volonte,  affin  de  plus  facillement  induire  les  au- 
tres  peuples  d'iceux  pays  £i  croire  en  nostre 
saincte  foy,  Et  entre  autres  y  eussions  envoye 
nostre  cher  et  bien  ame  Jacques  Cartier,  lequel 
auroict  descouvert  grand  pays  des  terres  de  Canada 
et  Ochelaga,  faisant  un  bout  de  I'Azie  du  coste  de 
rOccident,  lesquelz  pays  il  a  trouvez,  ainsi  qu'il 
nous  a  rapporte,  garniz  de  plusieurs  bonnes  com- 
modittez,  et  les  peuples  d'iceux  bien  formez  de 
corps  et  de  membres  et  bien  disposez  d'esprit  et 
entendement,  desquelz  il  nous  a  semblement 
amene  aucun  nombre  que  nous  avons  par  long 
temps  faict  vivre  et  instruire  en  nostre  saincte  foy, 
avecq  nosdictz  subjectz,  en  consideration  de  quoy 
et  vu  leur  bonne  inclination,  nous  avons  advise 
et  delibere  de  renvoier  ledict  Cartier  esdictz  pays 
de  Canada  et  Ochelaga  et  jusqu'en  la  terre  de  Sa- 
guenay,  s'il  peult  y  aborder  avec  bon  nombre  de 
navires  et  de  nosdictz  subjectz  de  bonne  volonte 
et  de  touttes  qualitez,  artz  et  Industrie  pour  plus 
avant  entrer  esdictz  pays,  converser  avec  lesdictz 
peuples  d'iceux  et  avecq  eux  habiter  si  besoin  est, 
affin  de  mieux  parvenir  k  nostre  dite  intention,  et 

k  faire  chose  aggreable  k  Dieu  nostre  createur  et 
redempteur  et  qui  soict  a  I'augmentation  de  son 
saint  et  sacre  nom  et  de  nostre  mere  sainte 
eglise  catholicque,  de  laquelle  nous  sommes  dictz 
et  nommez  le  premier  fils,  Pourquoi,  soict  besoing 
pour  meilleur  ordre  et  expedition  de  ladicte  entre- 
prise  deputer  et  establir  un  capitaine  general  et 
maistre  pillotte  desdictz  navires,  qui  ait  regard  k 
la  conduitte  d'iceux  et  sur  les  gens  officiers  et  sol- 
datz  y  ordonnez  et  establiz,  scavoir  faisons,  que 
Nous,  d.  plain  confians  de  la  personne  dudict 
Jacques  Cartier,  et  de  ses  sens,  suffizance,  loyaulte, 
preudhomie,  hardiesse,  grande  dilligence  et  bonne 
experience,  icely  pour  ces  causes  et  aultres,  k  ce 
nous  mouvans  ,  avons  faict  et  constitue ,  ordonne 
et  estably,  faisons,  constituons,  ordonnons,  et 
establissons  par  ces  presantes  Capitaine  general 
et  maistre  pillotte  de  tous  les  navires  et  autres 
vaisseaux  de  mer  par  nous  ordonnez  estre  menez 
pour  ladicte  entreprise  et  expedition,  pour  ledict 
estat  et  charge  de  capitaine  general  et  maistre  pil- 
lotte d'iceux  navires  et  vaisseaux  avoir,  tenir,  et 
esercer  par  ledict  Jacques  Cartier  aux  honneurs, 
prerogatives,  preeminances,  franchises,  libertez, 
gaiges  et  biens  faictz  tels  que  par  nous  luy  seront 
pour  ce  ordonnez,  tant  qu'ilnous  plaira,et  luy  avons 
donne  et  donnons  puissance  et  auctorite  de  mettre, 
establir  et  instituer  ausdcitz  navires  telz  lieute- 
nantz,  patrons,  pillottes  et  autres  ministres  neces- 
saires  pour  le  faict  et  conduicte  d'iceux,  et  en  tel 
nombre  qu'il  verra  et  congnoistra  estre  besoing  et 

necessaire  pour  le  bien  de  ladicte  expedition.  Si 
donnons  en  mandement  par  cesdictes  presentes  k 
nostre  admiral  ou  visadmiral  que  pris  et  receu 
dudict  Jacques  Cartier  le  serment  pour  ce  deu  et 
accoustume,  iceluy  mettent  et  instituent  ou  facent 
mettre  et  instituer  de  par  nous  en  posession  et  sai- 
sine  dudict  estat  de  capitaine  general  et  maistre 
pillotte  et  d'iceluy  ensemble  des  honneurs,  prero- 
gatives, preeminances,  franchises,  libertez,  gaiges 
et  bienfaictz  telz  que  par  nous  luy  seront  pour  ce 
ordonnez,  le  facent,  souffrent  et  laissent  jouir  et 
user  plainement  et  paisiblement  et  k  luy  obeyr  et 
entendre  de  tous,  et  ainsi  qu'il  appartiendra  es 
choses  touchant  etconcernant  ledict  estat  et  charge, 
et  oultre  luy  face ,  souffre  et  permette  prendre 
le  petit  Gallion  appelle  I'Esmerillon,  que  de  pre- 
sant  il  a  de  nous,  lequel  est  jk  viel  et  caduc,  pour 
servir  k  I'adoub  de  ceux  des  navires  qui  en  auront 
besoign,  et  lequel  nous  voullons  estre  pris  et  ap- 
plique par  ledict  Cartier  pour  I'effect  desusdict, 
sans  ce  qu'il  soit  tenu  en  rendre  aucun  autre 
compte  ne  relicqua,  et  duquel  compte  et  relicqua 
nous  I'avons  descharge  et  deschargeons  par  icelles 
presantes  par  lesquelles  nous  mendons  aussy  k 
noz  prevost  de  Paris,  baillifs  de  Rouan,  de  Caen, 
d'Orleans,  de  Bloys  et  de  Tours,  sennechaux  du 
Maine,  d'Anjou  et  Guyenne,  et  k  tous  nos  autres 
baillifz,  sennechaux,  prevostz  et  allouez  et  autres 
nos  justiciers  et  officiers  tant  de  nostre  diet 
Royaume  que  de  nostre  pays  de  Bretaigne  uny  k 
iceluy,  par  devers  lesquelz  sont  aucuns  prisonniers 

accusez  ou  prevenus  d'aucuns  crimes  quelz  qu'ilz 
soinct,  fors  des  crimes  d'herezie  et  de  leze  majeste 
divine  et  humaine  envers  nous  et  de  faulx  mon- 
nayeurs,  qu'ilz  ayent  incontinent  a  delivrer,  rendre 
et  bailler  es  mains  dudict  Cartier,  ou  ses  commis 
etdeputtez  portans  cestes  presantes,  ou  le  duplicata 
d'icelles,  pour  nostre  sers'ice  en  ladicte  entreprise 
et  expedition,  ceux  desdictz  prisonniers  qu'il  con- 
gnoistra  estre  propres  suffizans  et  cappables  pour 
servir  en  icelle  expedition  jusqu'au  nombre  de 
cinquante  personnes  et  selon  le  choix  que  ledict 
Cartier  en  fera,  iceux  premierement  jugez  et  con- 
dannez  selon  leur  de'merittes  et  la  gravite  de  leurs 
meffaictz,  si  jugez  et  condamnez  ne  sont,  et  satis- 
faction aussy  prealablement  ordonnee  aux  parties 
civilles  et  interessees,  si  faictes  n'avoict  este,  pour 
laquelle  toutteffois  ne  vouUons  la  delivrance  de 
leurs  personnes  esdictes  mains  dudict  Cartier  s'il 
les  trouve  de  service,  estre  retardee  ne  retenue, 
mais  se  prendra  laditte  sattisfaction  sur  leurs  biens 
seullement,  et  laquelle  delivrance  desdictz  prison- 
niers, accusez  ou  prevenuz  nous  voullons  estre 
faicte  esdictes  mains  dudict  Cartier  pour  I'effect 
dessus  diet,  par  nos  dictz  justiciers  et  officiers 
respectivement,  et  par  chacun  d'eux  en  leur  re- 
gard, povoir  et  juredition,  nonobstant  oppositions 
ou  appellations  quelconcques  faictes  ou  a  faire,  re- 
levees  ou  a  relever,  et  sans  que  par  le  moyen  d'icel- 
les, icelle  delivrance  en  la  maniere  dessus  dicte  soict 
aucunement  differee,  et  affin  que  plus  grand 
nombre  n'en  soict   tire  outre  lesdictz  cinquante, 

nous  voullons  que  la  delivrance  que  chacun  de 
nosdictz  officiers  en  fere  audict  Cartier  soict 
escripte  et  certiffiee  en  la  marge  de  cestz  presantes, 
et  que  neantmoins  registre  en  soict  par  eux  faictz 
et  envoye  incontinent  par  devers  notre  ame  et  feal 
chancelier  pour  congnoistre  le  nombre  et  la  qual- 
litte  de  ceux  qui  ainsi  auront  este  baillez  et  deli- 
vrez,  Car  tel  est  nostre  plaisir,  en  tesmoing  de  ce 
nous  avons  faict  mettre  nostre  seel  ^  cesdictes  pre- 
santes. Donne  a  Sainct  Pris  le  dix  septieme  jour 
d'Octobre  I'an  de  grace  mil  cinq  centz  quarante 
et  de  nostre  regne  le  vingt  sixiesme.  Ainsi  signe 
surle  reply  :  Parle  Roy,  vousMonseigneur  leChan- 
celier  et  autres  presans,  De  la  Chesnaye,  et  scellees 
sur  ledict  reply  k  simple  queue  de  cire  jaulne. 
Ausquelles  lettres  est  attache  soubz  centre  seel 
autres  lettres  pattantes  dont  la  teneur  ensuict  : 

HENRY  filsaisnedu  Roy,  Dauphin  deViennois, 
due  de  Bretaigne,  compte  de  Vallentinois,  et  de 
Diois,  k  noz  amez  et  feaux  les  gens  de  noz  conseil 
et  chancellerie,  senechaux,  allouez,  lieutenantz,  et 
k  tous  noz  autres  justiciers  et  officiers  en  nos  dictz 
pays  et  duche,  salut.  Nous  vous  mendons  que 
suyvant  le  contenu  es  lettres  patantes  du  Roy  nos- 
tre tres  honore  seigneur  et  pere,donnees  ence  lieu 
de  Sainct  Pris,  le  dix  septiesme  jour  de  ce  pre- 
sant  mois,  ausquelles  ces  presantes  sont  attachees 
soubz  le  contre  seel  de  nostre  chancelerie,  vous 
ayez  k  incontinent  delivrer,  rendre  et  bailler  entre 
les  mains  de  nostre  cher  et  bien  ame  Jacques  Car- 

tier,  capitaine  general  et  pillotte  de  tous  les  navires 
et  autres  vaisseaux  de  mer  que  le  Roy  nostre  diet 
seigneur  et  pere  envoye  es  pays  de  Canada  et  Oche- 
laga,  et  jusque  en  la  terre  de  Saguenay...  Pour  les 
causes  a  plain  declarees  esdictes  lettres,  ou  a  ses  com- 
mis  et  deputtez  portant  lesdictes  lettres  et  cesdictes 
presantes,  les  prisonniers  estans  par  devers  vous 
accusez  ou  prevenus  d'aucun  crime,  quel  qu'il  soict, 
fors  de  crime  d'herezie  et  leze  majeste  divine  et  hu- 
maine  et  faulz  monnayeur,  que  ledict  Cartier  con- 
gnoistra  estre  propres  ,  suftizans  et  cappables  pour 
servir  audict  voiaige  et  entreprise  jusqu'au  parfaict 
du  nombre  de  cinquante  personnes  et  selon  le 
choix  que  ledict  Cartier  en  fera ,  iceux  premiere- 
ment  jugez  et  condamnez  selon  leurs  demerittes 
et  la  gravitte  de  leurs  meffaictz,  si  jugez  et  con- 
damnez ne  sont ,  sattisfaction  aussi  prealablement 
faicte  aux  parties  civilles  et  interessees,  si  faicte 
n'avoict  este,  sans  touttefois  pour  la  dicte  sattis- 
faction retarder  la  delivrance  de  leurs  personnes 
esdictes  mains  dudict  Cartier  s'il  les  trouve  de 
service  comme  diet  est,  mais  ordonner  icelle  sattis- 
faction estre  prise  sur  leurs  biens  seullement,  et  af- 
fin  qu'il  n'en  soict  tire  plus  grand  nombre  que  cin- 
quante, chaicun  de  vous  respectivement  regarderez 
la  marge  desdictes  lettres,  combien  il  en  aura  este 
delivre  au  diet  Cartier,  et  ferez  escrire  et  certiffier 
en  icelle  marge  ceux  que  luy  ferez  delivrer,  et 
neantmoins  en  tiendrez  registre  que  vous  envoirez 
a  nostre  tres  cher  et  feal  le  chancelier  de  France 
et  le  nostre  pour  congnoistre  le  nombre  et  qualite 

qu'ainsi  auront  este  delivrez,  le  tout  selon  et  ainsi 
qu'il  est  plus  au  long  contenu  et  declare  esdictes 
lettres  du  Roy  nostre  diet  seigneur  et  pere,  et  que 
ledict  seigneur  le  veult  et  mande  par  icelles. 
Donne  k  Sainct  Pris  le  vingtieme  jour  d'Octobre 
I'an  mil  cinq  centz  quarante.  Ainsi  signe,  par  Mon- 
seigneur  le  Dauphin  et  due,  Clausse,  et  scellees  a 
queue  de  cire  rouge. 


Le  Sabmedy  xxix^  jour  de  Janvier  I'an  mil  v'=  xl 
davent  monseigneur  I'alloue. 


Ledict  jour, 

Maistre  Jacques  Cartier  a  aparu  ung  man- 
dement  du  Roy  donne  k  Fontainebleaux  le 
xii^  jour  de  Decembre,  signe  par  le  Roy  en  son 
conseil,  de  la  Chesnaye,  et  saelle,  quel  a  este  leu  et 
bailie  pour  publye. 


Teneur  du  mandement  aparu  par  Jacques 
Cartier, 

FRANCOYSparla  grace.de  Dieu  Royde  France, 
au  seneschal  de  Rennes  ou  son  lieutenant  et  alloue 

dudict  lieu,  salut  et  dilection.  Nostra  cher  et  bien 
ame  Jacques  Cartier,  capitaine  general  et  maistre 
pillote  de  tous  les  navires  et  autres  vaisseaux  de 
mer  que  nous  vouUons  envoier  es  terres  de  Ca- 
nada, Hochelaga,  jusques  en  Saguenay,  faisant 
ung  des  boutz  de  I'Asie  du  coste  du  Nor,  nous  a 
faict  dire  et  remonstrer  que  pour  I'expedition  de 
ladicte  entreprinse  luy  est  besoing  et  necessere  re- 
couvrer  grant  nombre  de  pillotes  mariniers  et 
aultres  maistres  deuement  experimentez  au  faict 
de  navigation  pour  la  conduicte  desdicts  navires,  k 
laquelle  fin  il  a  voullu  convenir  et  accorder  avec- 
ques  plusieurs  expers  dudict  estat  et  maryne,  les- 
quelx  ont  este  par  aucuns  de  noz  subjectz,  tant 
de  la  ville  de  Sainct  Malo  que  aultres  villes, 
portz  et  havres  du  duche  de  Bretaigne  perni- 
tieusement  et  malicieusement  divertyz  et  dis- 
suadez,  au  moyen  [de  quoy]  ledict  veage,  en  dan- 
ger desdicts  grands  retards,  est  differe  contre  notre 
vouUoir  et  intention,  requerant,  ledict  Cartier,  sur 
ce  notre  provision  k  ce  convenable.  Pour  ce  est  il 
que  nous,  ce  considere,  vous  mandons  et  comme- 
tons  par  ces  presentes  et  chacun  de  vous  sur  ce 
requis  que  informiez  dilligemment,  secretement  et 
bien  de  ce  sur  lesdicts  empeschements,  malicieuses 
et  pernicieuses  dissuasions  et  aultressi  sur  leurs 
circonstances  et  dependances  qui  plus  a  plain  vous 
seront  baillees  par  escript  et  par  declaration,  si 
besoing  est,  par  ledict  Cartier,  pour  ladicte  infor- 
macion  fete  et  raportee  par  devers  ceux  des  gens  de 
nostre  pryve  conseil,  icelles  veues,  en  estre  or- 

donne  ce  que  de  raison;  de  ce  fere  vous  donnons 
povoir  et  auctorite  par  ces  presentes ,  mandons  et 
commandons  a  tous  noz  justiciers,  ofticiers  et  sub- 
jectz  que  a  vous  en  ce  faisant  soit  obey.  Donne  k 
Fontainebleaux  le  xii«  jour  de  Decembre  I'an  de 
grace  mil  v^xl,  et  de  nostre  regne  le  xxvi^.  Ainsi 
signe,  Par  le  Roy  en  son  conseil,de  la  Chesnaye,  et 
saelle  en  cire  jaulne. 


FRANCO  IS  par  la  grace  de  Dieu  Roy  de  France, 
k  nostre  ame  et  feal  conseilleret  lieutenant  en  I'ad- 
miraulte  de  France  a  la  table  de  marbre  de  nostre 
palais  k  Rouan ,  maistre  Robert  Legoupil ,  salut 
et  dillection.  Comme  pour  veoir  et  entendre  les 
comptes  de  la  recepte  et  despence  que  a  faicte  nos- 
tre cher  et  bien  ame  Jacques  Cartier,  nostre  pillotte 
au  voiaige  par  luy  nagueres  faict  par  nostre  com- 
mendement  es  pays  de  Canada  et  des  deniers  par 
luy  receuz  pour  cest  effect ,  tant  de  nous  que  de 
feu  nostre  ame  et  feal  cousin  le  seigneur  de  Chas- 
teaubriend,  nous  eussions  par  cy  devant  commis 
et  deputte  aucuns  commissaires  noz  officiers  estans 
lez  nous  et  a  la  suitte  de  nostre  personne  lesquels, 
pour  les  autres  occupations  et  empeschements 
qu'ils  ont  en  leurs  charges  et  estats  n'y  auroient 
peu  vacquer  ne  entendre,  au  moyen  de  quoy  n'ont 
peu  estre  jusqu'icy  lesdicts  comptes  veriffies  ni  la 

veritte  de  la  dicte  recepte  et  despence  dudict 
voiaige  congneue,  ne  entendue,  au  grand  interest  et 
prejudice  de  nous  et  du  diet  Cartier,  lequel  a  ceste 
cause  nous  a  tres  humblement  supplye  et  requis 
luy  voulloir  pourveoir  d'autres  commissaires,  k 
I'effect  que  dessus,  Scavoir  faisons  que  nous,  con- 
fians  k  plain  de  vostre  personne  et  de  voz  sens,  in- 
tegrite ,  loyaulte  et  experience  et  bonne  dilligence, 
vous  avons  commis,  ordonne  et  deppute,  commet- 
tons,  ordonnons  et  deputtons  pour  et  au  lieu  des 
commissaires  dessus  ditcs,  assister  avecq  quattre 
bons  personnaiges  de  scavoir,  loyaulte  et  expe- 
riance  au  faict  de  despence  de  la  marine  non  sus- 
pects, ne  favorables,  dont  ledict  Cartier  et  le  sieur 
de  Robertval  conviendront  par  devant  vous  dedans 
huictaine  appres  I'assignation  de  ce  present  ren- 
voy  acheve,  et  a  deffault  d'en  convenir  et  accorder 
par  eux,  en  prendrez  de  vostre  office,  de  non  sus- 
pects ne  favorables  a  I'une  ny  a  I'autre  partie,  et 
avecq'  eux  procederez  k  I'audition  et  examen  des 
comptes  dudict  Cartier  appelle  et  presant  ledict 
sieur  de  Robertval,  lequel  nous  voullons  y  estre 
adjourne  par  le  premier  notre  huissier  ou  sergent 
sur  ce  requis  si  besoign  est  intimation,  qu'il  y 
compare  ou  non ,  sera  procede  par  vous  et  lesdicts 
commissaires  k  I'execution  de  ceste  presante  com- 
mission, ouyr  aussi  le  different  d'entre  lesdicts  de 
Robertval  et  Cartier,  tant  sur  le  faict  de  ladicte 
recepte  et  despence  que  aultres  par  eux  respective- 
ment  pretendues,  pour  appres  nous  donner  advis 
et  aux  gens  de  nostre  conseil  prive  tant  sur  la  clos- 

ture  desdicts  comptes  et  de  ce  dont  ledict  Cartier 
par  la  fin  d'iceux  nous  pouroict  estre  redevable  que 
sur  le  jugement  du  diet  different  d'entre  ledict 
sieur  de  Robertval  et  Cartier,  et  le  tout  nous  ren- 
voier  feablement  clos  et  scelle,  ou  aux  gens  de  nos- 
tre  diet  conseil,  pour,  appres  y  pourveoir  ainsi  que 
verrons  estre  k  faire  par  raison  de  ce  faire,  vous 
avons,  et  ausdicts  quattre  commissaires  qui  seront 
par  vous  choisiz  et  esleuz  comme  diet  est,  donne 
et  donnons  pouvoir ,  auctorite ,  commission  et 
mandement  special ,  en  deschargeant  par  ce  moien 
les  quattre  commissaires  par  nous  j^  deputtes 
pour  cest  effect  de  leur  dicte  commission  par  ces 
dites  presantes,  car  tel  est  nostre  plaisir.  Donne  ^ 
Evreux  letroisiesme  jour  d'Apvril  Pan  de  grace  mil 
cinqcentz  quarante  trois  avant  Pasques,et  de  nos- 
tre regne  le  trantiesme.  Ainsi  signe  :  Par  le  Roy 
en  son  conseil,  De  Neasville  et  scelle  du  grand  seau 
de  cire  jaulne  k  simple  queue. 

Collation  faicte  par  nous  Estienne  Grave  et 
Jullien  Lesieu ,  notaires  royaux  de  la 
court  de  Rennes  establiz  a  Sainct  Malo 
et  Chasteauneuf,  respectivement  sur  les 
originaulx  nous  apparus  par  Jacques 
Odievre  marchand  demeurant  audict 
Sainct  Malo,  I'un  des  successeurs  du- 
dict  feu  Capital  ne  Cartier,  et  outre  nous 
a  ledict  Odievre  apparu  un  compte  es- 
cript  sur  papier  signe  Jac  Cartier,  con- 
tenant  soixante  dix  fueillets  d'escripture, 
le  commencement  duquel  jusqu'au  troi- 
siesme  fueillet  verso,  avons  seullement 
avecq  la  deduction  estant  au  dernier 
fueillet  dudict  compte  insere  de  mot  k 
mot,  comme  ensuilt  et  non  daventaige  k 
raison  de  la  longueur  dudict  compte. 

Affin  que  par  vous  monsieur  maistre  Roberd 
Legoupil,  conseiiler  du  Roy  nostre  sire  et  lieute- 
nant en  I'admiraulte  k  la  pierre  de  marbre  k 
Rouan,  commissaire  par  ledict  seigneur  ordonne 
pour  veoiret  ouir  les  comptes  de  la  recepte,  mise,  et 
despence  que  Jacques  Cartier  capitaine  et  pillotte 
par  auctorite  royal  au  voiaige  dernieremcnt  faict 
par  luy  k  la  terre  de  Canada  et  autres  lieux,  en- 
semble ouyr  et  entendre  les  differents  d'entre  le 
sieur  de  Robertval  et  ledict  Cartier,  appelles  en 
vostre  compaignye  quattre  commissaires  selon  et 
au  desir  de  leur  commission,  est  prest  k  rendre  et 

offre  iceluy  Cartier  faire  au  desir  d'icelle  commis- 
sion, et  selon  que  le  voulloir  dudict  seigneur  est, 
soict  entendu  pleinement  et  entierement  le  faict 
et  moyen  desdicts  comptes. 

Et  Premier,  diet  iceluy  Cartier  et  se  charge 
avoir  este  ordonne  par  ledict  seigneur  pour  I'exe- 
cution  dudict  voiaige  estre  livre  k  Jan  Lefrancois 
de  la  Rocque  sieur  de  Robertval  et  audict  Cartier 
quarante  cinq  mil  livres  tournois  pour  emploier  et 
convertir  aux  choses  necessaires  pour  telle  expedi- 
tion, plus^  plain  mentionnees  par  transaction  ver- 
balle,  articullee  et  specifiee  faicte  de  la  part  dudict 
seigneur  par  maistre  Guillaume  Preudhomme, 
monsieur  le  General  de  Normandye  et  lesdicts 
De  la  Rocque  et  Cartier,  k  ceste  presante  atta- 
chee,  desquels  quarante  cinq  mil  livres,  quinze 
mil  demeurerent  entre  les  mains  dudict  de  la 
Rocque  dont  il  se  chargea,  comme  il  appert  par- 
actes  signes  dudict  de  la  Rocque  et  Charles  de 
Kermarec  sieur  dudict  lieu,  et  ledict  Cartier,  en 
datte  du  septieme  jour  de  May  I'an  mil  cinq  cent 
quarante  un,  faicte  a  Sainct  Malo,  quels  actes, 
ensemble  autres  pieces,  advenant  le  deny  dudict 
De  la  Rocque,  il  vous  plaira  veoir  et  permettre 
audict  Cartier  ses  soubstenances  et  deffances, 
comme  veoires  par  raison  avoir  affaire  du  reste  de 
ladicte  somme  qui  est  trante  mil  livres,  faisant  les 
deux  tiers  des  quarante  cinq  mil  livres,  lesquels 
trante  mil  livres  delivres  audict  Cartier  par  les 
mains  de  maistre  Jan  Duval  monsieur  le  tresorier 
de  I'espargne  dudict  seigneur,  de  laquelle  somme 

absoUument  se  rend  ledict  Cartier  comtable  et  pre- 
santement  offre  par  parcelles  et  articles  faire  appa- 
roir  si  loyallement  a  este  a  la  dispartion  d'iceux 
deniers  precede  par  luy,  protestant  iceluy  Car- 
tier  de  reveue  et  estre  ouy  au  prealable  respondre 
a  ce  que  se  trouveroit  ambigu  et  doubteux  i  trou- 
ver,  et  promet  appres  la  vive  voix  par  actes,  en 
seignementz  et  instruments  authenticques  sup- 
plians  et  requerant,  quant  a  ce,  iceux  estre  veuz, 
entenduz  et  receuz  selon  que  droict  et  raizon 
supposent  le  faict  pour  ledict  Cartier  mesmes  es 
choses  qui  autrement  ne  peuvent  estre  entendues, 
desquelz  ledict  Cartier  se  charge  en  prouve,  recon- 
gnoissance  et  probation,  si  requis  se  trouve  de  plus 
ample. 

Plus  se  charge  ledict  Cartier  avoir  receu  dudict 
sieur  de  Robertval  la  somme  de  trese  cents  cin- 
quante  livres  tournois  en  six  cents  escus  soleil  que 
ledict  sieur  de  Robertval  print  par  emprunt  de 
Francois  Crosnier  bourgeois  de  Sainct  Malo,  quels 
furent  employes  a  partye  des  payements  et  mises 
dudict  Cartier  et  de  laquelle  somme  ledict  sieur  de 
Robertval  a  depuis  bailie  respondant  audict  Cros- 
nier, Allouise  Detiville,  sieur  de  Sainct  Martin, 
et  par  ainsy  demeure  ledict  Cartier  comptable  de 
trente  un  mil  trois  cenlz  cinquante  livres. 

Laquelle  charge  congneue,  reste  ouyr  et  enten- 
dre au  calcul  de  sa  descharge  et  icelle  congneue 
I'equipoler  a  ladicte  charge  et  veoir  qui  succombera . 

Mais  avant  passer  outre,  reste  scavoir  et  plaine- 
ment  preveoir  I'intention  du  Roy  que  k  I'expedi- 

tion  dudict  voiaige,  doibvent,  par  lesdicts  Robert- 
val  et  Carlier,  estre  fourniz  cinq  navires,  tant  en 
chapt  par  de  partie,  que  en  auleaige  pour  les  au- 
tres,  tous  portans  quattre  centz  tonneaux  de 
charge,  pour  lesquelz  en  general  est  ordonne 
huict  mil  cinq  cents  livres  pour  le  tout  desdicts 
navires  pour  I'accomplissement  dudict  voiaige, 
comme  il  est  h  plain  contenu  en  ladicte  transac- 
tion verballe  convenue  de  par  ledict  seigneur  par 
Maistre  Guillaume  Preudhomme,  et  encore  reitere 
et  specifie  par  I'acquict  dudict  Duval,  Ihors  qu'il 
print,  qu'il  livra  lesdictz  trante  mil  livres  audict 
Cartier,  et  pour  specificacion  plus  ample  de  ce 
que  ledict  Cartier  a  faict  et  employe  pour  I'execu- 
tion  de  tout  ledict  voiaige,  et  ce  par  I'expres  com- 
mandement  qui  apparoistra  a  suffire  dudict  sieur 
de  Robertval  lieutenant  pour  le  Roy  audict  voiaige, 
diet,  maintient  et  affirme  ledict  Cartier  avoir  em- 
ploye loyaument  et  mieux  que  pour  son  propre 
affaire  huict  mil  cinq  centz  livres,  au  payement  et 
reparation  en  pur  achapt  de  partie  desdicts  na- 
vires, et  en  la  solde  de  fret  et  nauleaige  pour  les 
aultres,  lesquelz  cinq  navires  il  a  fourniz  et  paies 
luy  seal  sur  ladicte  somme  de  trante  un  mil  trois 
centz  cinquante  livres  qu'il  avoict,  portant  de 
charge  plus  de  cinquante  tonneaux  outre  le  con- 
tenu en  ladicte  transaction  verballe,  et  ce  que 
commende  estoict  par  ledict  seigneur  pour  I'exe- 
cution  dudict  voiaige  quant  es  diets  navires,  le 
tout  par  le  commandement  dudict  de  Robertval, 
comme  il  apparoistra  par  lettres  expresses  et  man- 

dements  de  luy,  d  raison  de  quoy  supplie  ledict 
Cartier  ladicte  somme  d'huict  mil  cinq  cents 
livres  luy  estre  adjugee  en  deduction  et  rabeix  de 
ladicte  somme  de  trante  mil  livres  et  dont  il  est 
charge,  attendu  le  debvoir  qu'il  a  faict,  memes  que 
deffaillant  ledict  argent  du  Roy  qu'il  avoict  admis 
son  propre  au  hazard  et  d.  grosses  adventures  pour 
le  service  dudict  seigneur,  comme  il  vous  appa- 
roistra  quant  viendra  au  poinct  du  tier  navire,  le- 
quel,  ne  peult  estre  paye  selon  que  I'intention 
dudict  seigneur  y  estoict,  mais  pour  le  deffault  de 
I'argentque  ledict  de  Robertval  avoict  et  debvoict 
rapporter  de  Jour  en  jour  pour  faire  ce  que  reste- 
roict  pour  iceluy  voiaige,  fut  par  iceluy  Cartier  con- 
trainct  de  mener  k  ses  grosses  adventures  k  mesme 
droict  de  neauleaige  les  aultres  deux  comme 
il  est  k  plain  contenu  audict  article  que  ledict 
Cartier  met  a  option  et  choix  de  vous,  Messieurs, 
estant  pour  ledict  seigneur  k  ce  presant  compte,de 
luy  deduire  ladicte  somme  a  luy  adjugeepar  ladicte 
transaction  verballe,  pour  lesdicts  cinq  navires, 
qu'est  huict  mil  cinq  cents  livres,  a  ce  que  adjoint 
ce  que  ledict  Cartier  afraie  pour  I'Esmerillon  et  re- 
paration d'iceluy  qui  estoictau  Roy,  de  la  reparation 
duquel  vous  apparoistra  par  enqueste  sur  ce  faicte 
par  gens  k  ce  credibles  qui  se  monte  a  la  somme  de 
mil  livres,  de  quoy  offre  ledict  Cartier  faire  ample 
approbation, et  se  charge  quanta  ce  de  prouve  suffi- 
sante  au  bien  prendre  que  la  charge  desdicts  deux 
navires  I'Ermine  et  TEmerillon  a  quattre  mil  cinq 
cents  livres,  et  en  ce  qui  est  du  tier  navire  mettres 

pour  dix  septmois  qu'il  a  este  audict  voiaige  dudict 
Carrier,  et  pourhuict  mois  qu'il  a  este  k  retourner 
querir  ledict  Robertval  audict  Canada  au  peril  de 
nauleaige  que  les  autres  deux,  se  seront  deux  mil 
cinq  cents  livres,  et,  pour  les  autres  deux  qui  fu- 
rent  audict  voiaige,  six  mois  a  cent  livres  le  mois, 
sont  douze  cents  livres,  par  ainsi  k  ceste  fin  seront 
huict  mil  deux  cents  livres,  ledict  tier  navire  de- 
meurant  acquis  et  propre  audict  Cartier  en  le  re- 
tenent  au  Roy  retour  faict  a  son  taux  avecq  la  re- 
paration dudict  Emerillon  se  trouvera  employe 
par  ledict  Cartier  huict  mil  sept  cents  livres  que  le- 
dict Cartier  supplie  luy  estre  mys  en  deduction 
de  la  charge  dont  est  comptable,  qui  est  de  trante 
un  mil  trois  cents  cinquante  livres,  et  par  ainsi, 
deduisant  huict  mil  sept  cents  livres,  ne  restera 
que  vingt  deux  mil  six  cents  cinquante  livres, 
dont  est  comptable  ledict  Cartier,  et  ce  y  deduit  et 
mis  k  valloir. 

Ce  present  compte  a  este  par  nous  Robert  Le- 
goupil  escuyer,  licentie  es  loix,  lieutenant  general 
en  la  juridiction  de  I'admiraulte  k  la  table  de 
marbre  au  Palais  de  Rouan,  de  hault  et  puissant 
seigneur  Monseigneur  I'Admiral  de  France  et 
commissaire  du  Roy  en  ceste  partye,  en  la  pre- 
sance  de  maistres  Robert  Lelarge,  Pierre  Caradas 
advocat  et  procureur  du  Roy,  Jan  Louegreffier  de 
mondict  seigneur  I'Admiral,  Thomas  Saldaigne, 
Alvaro  de  Latour,  Francois  Maillard  et  Jan  Noury, 
par  nous  appelles  suyvant  la  commission  k  nous 

addressee  et  envoyee  par  le  Roy,  veu,  ouy  et  pro- 
cede  k  I'examen,  audition,  gect  et  calcul  d'iceluy 
jouxte  les  codes  apposes  et  escripts  en  la  marge  de 
ce  diet  compte  et  proces  verbal  par  nous  de  ce  faict 
et  signe,  et  des  susdicts  officiers  et  commissaires, 
appert  selon  I'oppinion  et  advis  desdicts  commis- 
saires par  le  gect  et  calcul  qu'ils  en  ont  faict,  ledict 
Cartier  auroict  employe  et  fraie  tant  pour  les  na- 
vires,  victuailles,  souldes ,  marchandises,  loyers 
advances  et  autres  frayz  par  ledict  Cartier  jusqu'^ 
la  rendition  de  ce  diet  compte,  pour  le  faict  et 
expedition  dudict  voiaige,  la  somme  de  trante  neuf 
mil  neuf  cents  quattre  vingts  hiiict  livres  quattre 
sols  six  deniers  tournois. 

Ledict  Cartier  se  charge  avoir  receu  du  Roy 
nostre  Sire  pour  I'expedition  et  entremise  dudict 
voiaige  la  somme  de  trante  mil  livres  tournois, 
paries  mains  de  maistre  Jan  Duval,  tresorier  de 
I'espargne. 

Plus  se  charge  avoir  receu  par  les  mains  dudict 
de  la  Rocque  sieur  de  Robertval,  six  centz  escus 
soleil  vallans  trese  cents  livres. 

Ainsi  appert  que  en  allouant  lesdicts  frais  et 
mises  seroict  deub  audict  Cartier  de  reste  de  son 
diet  compte  pour  I'entremise  dudict  voiaige  pour 
avoir  plus  mis  et  promis  payer  que  receu,  la  somme 
de  huict  mil  six  cents  trente  huict  livres  quattre 
sols  six  deniers  tournois,  aux  reservations  et  con- 
ditions contenues  esdicts  codes  et  proces  verbal. 
En  tesmoing  de  ce,  nous  lieutenant  officiers  et 
commissaires  susnommez,  avons  signe  ce  presant 

et  faict  sceller  sur  un  lacet  passe  le  travers  de  ce 
diet  compte  contenant  soixante  dix  fueillets,  du 
grand  seau  de  ladicte  admiraulte,  le  vingt  unieme 
jour  de  juin  I'an  de  grace  mil  cinq  cents  quarante 
quattre.  Ainsi  signe  :  R.  Legoupil,  R.  Lelarge, 
P.  Caradas,  Thomas  de  Saldaigne,  Alvaro  de  la 
Tour,  F.  Maillard,  Jan  Noury,  J.  Loue,  et  scelle 
du  seau  de  cire  rouge  pendant  k  las  de  soye  tra- 
versant  ledict  compte. 

Quelle  incertion  cydessus,  de  commence- 
ment dudict  compte,  et  deduction  d'ice- 
luy ,  Nous  diets  notaires  avons  aussy 
fidellement  collationnne  sur  I'original  et 
contiennent  les  transumps  des  lettres  et 
incertions  cy  dessur,  quatorze  fueillets 
d'escripture ,  sans  comprendre  cestuy 
prochain  subsequant  oti  nous  appose - 
rons  nos  signes,  et  sont  lesdicts  quatorze 
fueillets  escripts  de  Sebastien  Odievre, 
frere  dudict  Jacques.  Et  sont  les  origi- 
naux  desdictes  lettres  et  compte  demeu- 
res  audict  Jacques  Odievre  et  de  son  con- 
sentement  le  presant  transumpt  delivre 
au  capitaine  Jacques  Noel ,  dudict  Sainct 
Malo,  aussy  I'un  des  successeurs  dudict 
feu  Cartier,  ce  requerant  pour  servir  k 
luy  et  audict  Jacques  Odievre  et  leurs 
censors  ainsi  que  de  raison.  Faict  audict 
Sainct  Malo  che's  ledict  Etienne  Grave 
le  vingt  sixieme  jour  de  Novembre  an 

mil  cinq  cents  quatre  vingts  sept  avent 
midy.  Et  ont  lesdicts  Jacques  Odievre  et 
Jacques  Noel ,  signe ,  tesmoign  le  seau 
royal  cy  appoze.  Ainsi  signe  :  Jacques 
Noel,  Jac  Odievre,  E.  Grave,  notaire 
royal,  Jn  Lesieu,  notaire  royal,  et  scelle. 


HENRY  par  la  grace  de  Dieu,  roy  de  France  et 
de  Pollogne ,  ^  tous  ceux  qui  ces  presantes  lettres 
verront,  salut  :  Scavoir  faisons  que  Nous,  ayant 
egard  et  consideration  aux  bons  et  aggreables  ser- 
vices que  nostre  cher  et  bien  ayme  Estienne  Chat- 
ton  sieur  de  la  Jaunaye ,  de  Sainct  Malo  en  Bre- 
taigne,  a  faictz  sur  la  mer  depuis  dix  huit  ans  en 
ca  au  feu  roy  Charles  dernier  dcbcede  nostre  tres 
cher  seigneur  et  frere,  mesmes  pendant  le  siege  de 
la  Rochelle,  reprise  de  Bellisle  que  depuis  k  I'ar- 
mement  de  six  navires  qui  furent  admis  et  mis  en 
mer  au  mois  de  mars  dernier  passe,  par  nostre 
commandement  et  audict  Sainct  Malo  pour  aller 
contre  les  Rochelois  et  aultres  ennemys  de  ceste 
couronne,  dans  I'un  desquels  ledict  de  la  Jaunaye 
commandoict,  lesquels  feisrent  prinse  de  deux  na- 
vires en  I'un  desquels  estoict  Jan  Abraham,  secre- 
taire de  nostre  cousin  le  prince  de  Conde,  charge 
de  plusieurs  memoires  grandement  prejudiciables 
au  bien  de  noz  affaires,  et  au  repos  de  noz  subjectz. 

Pour  cestes  causes ,  et  pour  I'esperance  que  nous 
avons  qu'il  continuera  de  bien  en  mieux  a  nostra 
service,  selon  que  les  occasions  se  presanteront,  a 
plain  confians  aussy  de  sa  fidellite,  prud'hommie, 
vaillance,  esperiance  au  faict  de  la  marine  et  bonne 
dilligence,  avons  ledict  sieur  de  la  Jaunaye  retenu 
et  retenons  par  ces  presentes  en  I'estat  de  capi- 
taine  de  nostre  marine  pour,  par  luy  ledict  estat 
avoir,  tenir,  et  doresnavant  exercer  et  en  jouir  et 
user,  aux  honneurs,  auctorite,  prerogatives  pree- 
minances,  franchises,  libertes,  droicts,  proffilts, 
revenus  et  emolluements  qui  y  appartiennent,  et 
aux  gaiges  de  six  cents  livres  tournois  par  au  tant 
qu'il  nous  plaira. 

Si  donnons  en  mandement  par  ces  mesmes  pre- 
sentes k  nostre  cher  et  ame  cousin  le  marquis  de 
Villars,  admiral  de  France,  ou  k  son  lieutenant  en 
I'admiraulte,  que  dudict  sieur  de  la  Jaunaye  pris 
et  receu  le  serment  en  tel  cas  requis  et  accoustume, 
iceluy  mettent  et  instituent  ou  face  mettre  et  insti- 
tuer  de  par  nous  en  possession  et  saisine  dudict 
estat  et  d'iceluy  ensemble  des  honneurs,  auctorite, 
prerogative,  preeminances,  franchises,  libertes, 
gaiges  de  six  cents  livres  par  chascun  an ;  droicts  , 
profilts ,  revenus  et  esmoUumens  desusdicts,  le 
faire,  souffrir  et  laisser  jouir  et  user  plainement  et 
paisiblement  et  k  luy  obeir  et  entendre  de  tous 
ceux  ainsi  qu'il  appartiendra  es  choses  touchant  et 
consernant  ledict  estat  et  charge.  Mendons  en 
outre  aux  tresoriers  de  notre  marine  et  chaicun 
d'eux  en  Fannee  de  leur  exercice,  que  audit  de  la 

c 


34  DOCUMENTS 

Jaunaye  ils  payent,  baillent  et  delivrent  lesdicts 
gaiges  de  six  cents  livres  doresnavent  par  chaicun 
an,  selonet  ensuyyant  les  estats  quileur  en  seront 
par  nous  faicts,  et  qu'il  est  accoustume  en  faire  en 
semblable  cas,  car  tel  est  nostre  plaisir.  En  tes- 
moign  de  quoy  nous  avons  faict  mettre  nostre  seel 
k  cesdictes  presantes.  Donne  a  Paris,  le  vingt 
neufvieme  jour  d'Aougst  I'an  de  grace  mil  cinq 
cents  et  soixante  quinze  et  de  nostre  regne  le 
deuxieme.  Signe  sur  le  reply :  Par  le  Roy,  Brulart, 
et  seelle  sur  double  queue  de  cire  jaulne.  Ainsi  si- 
gne, collationne  k  I'original  par  moy  notaire  et 
secrettaire  du  Roy,  Gourdon. 


HENRY  par  la  grace  de  Dieu,  roy  de  France  et 
/de  Pollogne,  k  notre  tres  cher  et  bien  ame  cousin,  le 
due  d'Espernon ,  pair  et  admiral  de  France,  gou- 
verneur  et  notre  lieutenant  general  en  Norman- 
die,  vis  admiral  de  Bretaigne,  ou  son  lieutenant 
en  ladicte  admiraulte,  salut.  —  Noz  chers  et  bien 
amez,  Estienne  Chatton,  escuier,  sieur  de  la  Jau- 
naye, et  Jacques  Nouel*,  cappitaines  de  marines, 
et  maistres  pillottes  de  nostre  ville  de  Sainct  Malo 

*  Ledict  Nouel  en  quelques  voiages  a  faict  office  de  pillotte 
et  ledict  Jaunaienullement,  et  aussi  ledict  Jaunaie  n'estnepveu 
ny  heritier. 

de  risle  en  Bretaigne,  nepveuz  et  heritiers  de  def- 
funct  Jacques  Cartier,  en  son  vivant  cappitaine  et 
grand  pillotte  de  marine,  nous  ont  faict  remons- 
trer  en  nostre  conseil  que  feu  nostre  tres  cher  sieur 
et  ayeul,  considerant  ledict  feu  Cartier  avoir  avecq 
son  soign,  travail  et  dilligence  et  plus  grandz  fraiz 
descouvert  es  Terres  Neufves*  ou  il  auraict  voiage, 
desirant  faire  peupler  lesdictz  pais  descouvertz  par 
ses  lettres  patentes  du  vingtiesme  jour  d'Octobre 
mil  cinq  cent  quarante,  feist  expedier  ces  lettres 
de  provision  adressante  audict  feu  Cartier**  pour 
faire  descouverture  des  Terres  Neufves,  et  pe'is 
de  Canada  et  aultres  lieulx  adjaczant,  pour  lors 
non  recongneues  habitees  ne  descouvertes  par 
aultres  nations,  pour  y  mener  et  conduire  par  mer 
hommes  et  femmes  affin  de  peupler  et  multiplier 
ledict  pais,  4  quoy  ledict  feu  Cartier  auroict  satis- 
fait  de  tout  son  pouvoir,  ainsy  que  lesdicts  habi- 
tans  en  font  foy;  mesmes  y  faire  bastir  ung  fort 
et  quelques  aultres  lieulx  a  habituer  et  reduire  les 
sauvaiges  dudict  pais  a  la  congnoessance  de  Dieu 
et  de  sa  foy  catholicque,  apostolicque  et  Romaine, 
soubz  I'auctorite  et  congnoissance  de  notredit  feu 
sieur  et  aieul,  auquel  pour  cest  effect  et  pour  favo- 
riser  ladicte  descouverture,  et  donner  moien  audit 
Cartier  de  suporter  les  despens  necessaires  luy  feist 
delivrer    jusqu'a  quarante    mil  livres  que  ledict 

*  La  Terre  Neufve  n'a  este  descouverte  par  ledict  Cartier. 
**  Comme  did  est  ladicte  Terre  Neufve  ii'a  este  descouverte 
par  ledict  Cartier. 

Carrier  employa  et  aiant  depuis  randu  compte  par 
davant  les  commissaires  a  ce  deputez  par  nostre- 
dict  feu  sieur  et  a'ieul,  par  la  fin  et  closture  du- 
quel  il  se  troave  lay  estre  den  la  somme  de  huict  mil  six 
cens  trante  livres ,  comme  il  apert  par  les  pieces  cy 
attachees,  mais  en  poursuivant  la  descouverture 
d'icelle  terre,  et  des  commoditez  y  estant,  apres 
plusieurs  voiages  et  longs  travaulx  y  avoir  par  le- 
dict  Cartier  *  expose  son  bien  et  moien ,  et  de  ses 
amys,  et  seroict  decedde  sans  avoir  ny  aucuns  de 
ses  heritiers  tire  rescompance  de  nosdicts  predes- 
seurs  (sic),  Neantmoins  pour  faire  continuer  la  me- 
moire  tant  de  lent  diet  feu  oncle**  que  d'eux,  et  que  leur 
travail  et  entreprinse  ne  soict  imputee  vaine  et  illu- 
zoire,  joinctle  zele  et  affection  qu'ilzontau  bien  de 
nostre  service,  aians  este  des  leur  jeunesse  nouriz 
au  faict  de  la  marine,  et  en  ensuivant  les  memoires 
Cartier  et  instructions  que  leur  a  delaisse  leur  feu 
oncle  leur  aiant  sur  ces  derniers  jours  recommande 
I'execution  et  continuation  de  son  entreprinse  ***, 

*  Ledict  Cartier  doibt  encor  de  reste  aux  habitans  de  Sainct 
Malo,  particulliers  lesquelz  sont  mortz,  les  sommes  qu'il  alle- 
guoit  avoir  promis  paier  par  I'alouement  de  son  compte. 

**  Comme  devant  est  diet,  ledict  Jaunaie  n'est  nepveu,  et  ne 
sert  I'article  que  pour  leur  profilt  particullier. 

***  Pour  le  regard  dudict  Jaunaie,  n'a  jamais  este  audict 
Canada.  Vray  est  que  ledict  Nouel  y  a  este  comme  y  ont  este 
plusieurs  aultres  mariniers  mersennaires,  et  touteffois  a  este 
les  deux  dernieres  annees  sans  y  aller,  et  aultres  de  la  ville  de 
Sainct  Malo  ont  tousjours  continue  d'y  aller. 

ill  auroient  par  plusieurs  fois  (faict)  ledict  voiage, 
mesmes  continuent  d  present  d'an  en  an  a  y  trafic- 
quer  aveclesdictz  sauvaiges,  tant  en  peaulx  de  buf- 
fes,  buffetines,  martres,  zibelines  et  aultres  sortes 
de  pelleteries  et  marchandies  qui  sy  trouveront, 
a'ians,  puis  quelque  temps,  amene  *  aveques  eux 
audict  lieu  d&  SainctMalo  aucuns  desdictz  sauvaiges,  iceulx 
nouriz  prez  d'un  an  en  toute  doulceur  et  amitye,  et 
depuis  ramenez  en  leur  pais  au  lieu  de  Canada 
pour  dautant  plus  faciliter  leur  traficq,  (et)  amitie 
desdictz  sauvaiges,  par  le  moien  desquelz  ilz  au- 
roient depuis  descouvert  certaines  mynes  de 
cuyvre  au  cap  de  Coujugon,  audict  pais,  **  de  quoy 
ilz  nous  auroient  apporte  le  monstre  apres  en  avoir 
faict  I'espreuve,  ayans  trouve  et  recongneu  quel- 
ques  places  et  forteresses  qui  y  auroient  este 
commencees  en  divers  lieulx  et  endroictz  desdictes 
terres  par  le  commandement  de  nostre  feu  sieur 
et  a'ieul,  estant  de  present  en  ruyne  k  faulte  d'a- 
voir  este  habituees  et  entretenues,  qui  est  une  tres 
grande    perte  et   incommodite,  pour  estre  ledict 

*  II  vint  au  navire  oil  estoict  ledict  Nouel  qui  fut  noury  aulx 
fraiz  du  proprietaire  oil  estoict  ledict  Nouel,  et  I'aulre  prin- 
cipal sauvaige  auroict  este  noury  par  le  cappitaine  Michel 
Froter,  proprietaire  d'un  navire  autre  que  celuy  ou  estoict 
ledict  Nouel. 

'*  Ce  n'ont  este  lesdictz  Jaunaie  et  Nouel  qui  ont  descouvert 
ladicte  myne ,  si  tant  qu'il  y  en  ait,  pour  n'avoir  este  ledict 
Nouel  audict  cap  de  Coujugon,  aincz  sont  les  Basques  que  Ton 
diet  y  avoir  este. 

pais  beau,  *  grand  et  fertille,  et  rapportans  arbres 
fruictiers ,  vignes  et  aultres  semances  propres 
pour  la  nouriture  de  rhomme  et  tres  propre  pour 
y  fere  commerce  et  trafficq,  oultre  le  profilt  que 
lesdictz  mariniers  pourroient  rapporter  aveques  le 
temps  a  cestuy  nostre  royaulme.  Nous  suppliant, 
attendu  ce  que  dessus,  leur  faire  fournyrquelques 
deniers  tant  pour  rescompance  de  ladicte  somme 
deue  audict  deffunct  leur  oncle  que  des  travaulx  et 
services  dudict  deffunct,  afiin  de  retourner  audict 
pais  et  terres  de  Canada,  Coujugon  et  autres  terres 
adjaczentes  pour  y  bastir  et  construire  soubz  nostre 
adveu  auctorite  et  obe'issance  quelques  forteresses 
pour  Tassurance  et  retraicte  de  leurs  personnes  et 
vaiseaulx  en  conservation  desdictz  mineurs  contre 
les  incurtions  qui  leur  pourroient  estre  faictes 
par  noz  subjectz  et  autres  nations,  ainsi  qu'ilz 
disent  leur  avoir  este  faict  I'annee  passee,  leur  aiant 
este  brusle  trois  pataches  **  et  enleve  une  autre 
par  force,  les  ayants  privez  et  faire  perdre  leur  traf- 
ficq dudict  dernier  voiage,  comme  ilz  entendent 
en  informer  cy  apres,  en  temps  et  lieu,  Et  la  ne- 


*  Le  pais  n'est  aucunement  fertille  ne  extresmement  froyd, 
de  telle  sorte  qu'il  mourut  plus  de  la  moictye  des  hommes 
dudict  Cartier  audict  pais  de  Canada,  et  partye  du  reste  de- 
meure  en  perilz,  dont  leurs  enfanz  en  ont  este  mal  rescom- 
pancez. 

**  Lesdictz  de  la  Jaunaye  et  Nouel  n'avoientinterestzausdic- 
tes  pataches,  si  ce  n'estoict  en  I'une  oil  ledict  Nouel  y  pouvoit 
avoir  bien  peu  d'interest. 

ccssite  de  noz  affaires  ne  pourroient  promettre  le- 
dict  paiement,  et  celluy  de  deux  mil  deux  cens 
escuz  deuz  audict  de  la  Jaunaye  pour  ses  gaiges  k 
cause  de  son  estat  de  cappitaine  de  la  marine  des 
douze  annees  dernieres  et  sans  prejudicier  de  leur 
deue  rescompance  et  recongnoissance  des  travaulx 
dudict  deffunct  Cartier,  reservant  la  poursuilte  *;en 
temps  plus  propre,  il  nous  pleust  accorder  k  eulx 
et  leurs  consortz  tout  le  profilt  qui  pourra  prove- 
nir  desdictz  mynieres  et  trafiicq  desdictes  pellete- 
ries  pendant  les  douze  annees  prochaines,  avec- 
ques  le  pouvoir  et  commission  necessaire  pour  le- 
dict  voiaige  et  descouvrement  desdictes  terres  de 
Canada,  Coujugon  et  aultres  adjaczentes,  inhabit- 
tees  et  non  tenues  et  possedees  d'aultres  roys  et 
princes  que  desdictz  sauvaiges,  leur  permectant 
faire  bastir  a  leurs despensselon  leurs  moiens  aulx 
lieux  et  places  qu'il  sera  besoign  pour  leur  refuge 
et  seurte  en  conseruation  de  leurs  vaisseaulx  et 
miniers  et  d.  leurs  perilz  et  fortunes,  k  la  charge 
touteffois  que  ledict  traficq  soict  de  par  nous  in- 
terdict a  tous  noz  aultres  subjectz,  de  quelque 
quallite  qu'ilz  soient,  et  k  tous  autres  estrangers 
sur  peine  de  confiscation  de  corps  et  biens  pen- 
dant lesdictes  douze  annees  prochaines  venans, 


*  Et  s'il  estoict  deu  merite  ou  rescompance  audict  Jaunaie 
pour  son  estat  de  capitainerie  de  marines,  ladicte  rescompance 
debvoit  tourner  au  profilt  et  honneur  desdictz  liabitans ,  pour 
avoir  este  auteurs  du  voiage,  et  faict  les  fraiz  en  vertu  duquel 
il  a  obtenu  ses  lettres  de  capitaine  de  marine. 

sy  ce  n'est  du  gre  desdictz  suppliantz,  et  k  I'effect 
de  tout  ce  que  dessus,  qu'il  nous  plaise  leur  con- 
ceder  la  delivrance  de  soixante  personnes  tant 
hommes  que  femmes  par  chacun  an  de  noz  prisons 
de  ceux  qui  seront  condampnez  a  mort  ou  autre 
punition  corporelle,  pour  les  mener  audict  pais  de 
Canada  finir  leur  vie,  tant  au  travail  desdictes  mi- 
nieres  et  deffences  desdictes  places  que  peupler  le- 
dict  pais  comme  il  auroict  este  permis  audict  def- 
funct  Cartier  par  notre  diet  feu  sieur  et  aieul  par 
sa  dicte  commission. 

Nous,  aians  mis  en  consideration  ladicte  re- 
queste  et  icelle  faict  voyr  en  nostre  conseil  *, 
ensemble  les  vidimus  cy  attachez  tant  de  la- 
dicte commission  dudict  deffunct  Cartier,  arrest 
de  sondict  compte,  du  mandement  de  reception 
dudict  de  la  Jaunaye  en  I'estat  de  Cappitaine  de 
notre  marine,  et  voulans,  comme  il  est  tres  raison- 
nable,  achever  de  effectuer  ladicte  descouverture, 
puisqu'elle  est  commancee  par  noz  subjectz  et  soubz 
notre  diet  adveu  et  auctorite  dont  reste  encore  les 
marques  et  vestiges  des  bastimentz  et  fortz  qui  y 
auroient  estecommencez,  avons,  de  I'advis  et  deli- 
beration des  gens  de  nostre  diet  conseil  d'estat, 
accorde  et  octroie,  accordons  et  octroions  ausdictz 


*  Comme  davant  est  diet ,  I'arrest  dudict  compte  est  fonde 
sur  ce  que  ledict  Cartier  supposoit  avoir  promis  poiement  ,  et 
par  le  mandement  dudict  de  la  Jaunaye  en  son  estat  de  cappi- 
taine de  marine  il  est  fonde  sur  faulx  donnez  a  entendre  en  la 
plus  grande  partye  de  sa  requele. 


SUR    JACQUES     CARTir.R.  4I 

supplians  le  mesme  pouvoir  qui  avoict  este  donne 
par  notredict  feu  seigneur  et  aieul  et  qui  est  con- 
tenu  aux  lettres  de  commission  pour  ce  expediees, 
et  dont  la  coppie  est  cy  attachee,  laquelle  nous 
vouUons  et  entendons  avoir  lieu  et  sortir  effect, 
soubz  les  noms  desdictz  supplians,  comme  s'ilz 
avoient  este  nommez  et  exprimez,  et  que  tout 
fust  cy  par  le  meme  specific,  et  pour  d'aultant 
plus  donner  mo'ien  ausdictz  supplians  de  suppor- 
ter les  fraictz  de  ladicte  descouverture,  avons  ac- 
corde  que  eulx  seuls  et  leurs  facteurs  et  entreme- 
teur  ayans  pouvoir  d'eux,  ilz  puissent  faire  tout 
le  traficq  et  commerce  dudict  pa'isde  Canada,  Cou- 
jugon  et  autres  terres  adjaczantes  pour  en  faire 
leur  profilt  et  en  jouir,  tant  de  ce  qu'il  proviendra 
desdictes  minieres  descouvertes  et  cl  descouvrir  que 
du  traficq  desdictes  pelleteries  et  autres  marchan- 
dies,^  la  charge  d'en  faire  resantir  noz  subjectz,  et 
cecc  pendant  lesdictes  douze  annees  prochaines  ve- 
nans  tant  du  profilt  et  esmolumens  qu'ilz  pour- 
roient  tirer  dudict  pais  durant  ledict  temps,  ilz 
soient  ne  puissent  estre  de  par  nous  ne  autres  re- 
cherchez  ne  contrains  -^  restitution;  Et  k  ceste  fin 
leur  en  avons  faict  et  faisons  don,  d.  la  charge 
toutesfois  de  pa'ier  les  droictz  accoustumez  impo- 
sez  sur  I'apport  des  semblables'  marchandies  en 
nostre  roiaulme,  sy  aucuns  en  sont  poiez  et  deubz, 
et  par  ce  qu'il  sera  besoing  d'hommes  et  femmes  k 
faire  la  peuplace  audict  pais,  vouUons,  conforme- 
ment  aux  lettres  patantes  de  notredict  feu  sieur  et 
aieul  qu'il  leur  soit  par  noz  courts  de  parlement, 

juges  presidiaulx  et  autres  noz  juges  delivre  jus- 
ques  au  nombre  de  soixante  prinsonniers  par 
chacun  an  de  ceulx  qui  seront  jugez  et  condamp- 
nez  a  mort  ou  autre  peyne  corporelle  de  quelque 
estat  quallite  ou  condition  qu'ilz  trouveront  leur 
estre  necessaire,  et  affin  qu'ilz  puissent  avecques 
toute  seurete  travailler  ausdictes  mynes  leur  per- 
mettons  dessoubz  nostre  adveu  et  auctorite  faire 
bastir  et  construire  telz  fors  et  bastiment  et  maga- 
sins  qu'ilz  adviseront  estre  necessaires^reft'ect  que 
dessus,  et  ce  aussi  pour  refuge,  garde  et  conserva- 
tion de  leurs  vaisseaulx  et  navires,  aussi  de  leurs 
minieres  descouvertes  et  a  descouvrir,  et  a  ceste  fin 
faire  lesdictz  supplians  iceulx  prisonniers  embar- 
quer  en  ung  ou  plusieurs  vaisseaulx,  lesquelz  ilz 
feront  armer,  vituailler  et  equipper  de  sordartz  et 
mariniers  jusques  a  tel  nombre  qu'ilz  adviseront, 
iceulx  soldartz  et  prisonniers  que  Ton  y  menera 
abituer,  tenir  subjectz,  et  faire  vivre  en  la  crainte 
de  Dieu,  religion  catholicque  apostolique  et  Ro- 
maine,  et  ensuivre  noz  loix,  statuts  et  ordonnan- 
ces  et  en  I'obeissance  qui  nous  est  deue,  ensemble 
de  converser  ettraicterpartoutes  voies  de  doulceur 
avecques  lesdictz  sauvaigas,  iceulx  atirer,  tascher 
instruire  et  reduire  a  la  congnoissance  de  Dieu  et 
desa  foy  crestienne,  lesdesobeissans  et  malfaicteurs 
qui  se  y  habituront  faire  punyr  selon  leurs  deme- 
rites,  et  generallement  de  faire  toutes  les  ouvres  et 
Guvertures  de  conquestes  soubz  nostre  nom  et  auc- 
torite par  toutes  les  voices  deues  et  licittes  pou* 
rendre  ledict  pais  en  notre  obeissance  et  pour  ce 

faire  avons  des  d.  present  retenu  et  retenons  lesdictz 
de  la  Jauiiaye  et  Nouel  facteurs  et  negociateurs  et 
entremeteurs  portant  pouvoir  de  ce,  pendant  les- 
dictes  douze  annees  en  notredicte  favorable  protec- 
tion et  sauvegarde  specialle,  en  faisant  tres  expres- 
ses inhibitions  et  deffanses  k  tous  aultres  subjectz 
et  k  toutes  aultres  nations  ne  leur  donner  aucun 
trouble  ou  empeschement  sur  I'edification  desdictes 
forteresses  ny  s'avancer  ny  entremettre  dudict 
traficq  tant  desdictes  minieres  que  peleteries  et  aul- 
tres marchandies  et  denrees  qui  se  trouveront 
audict  pais  sur  (peine)  de  confiscation  de  corps  et 
biens  contre  les  contrevenans,sans  que  durant  les- 
dictes  douze  annees  lesdictz  supplians,  leurshoirs 
ou  aiantz  cause  puissent  estre  empeschez,  ne  leur 
present  pouvoir  revocque  pour  quelque  cause  que 
ce  soict,  ains  voullons  qu'il  demeure  ferme  et  sta- 
ble sans  qu'il  y  puisse  estre  contrevenu,  en  cela 
que  cy  apres  nous  vinsions  a  revocquer  ces  pre- 
sentes,  et  y  commettre  aultre  personne  que  lesdictz 
suppliantz,  avantqu'ilz  delaissent  lesdictz  lieux  et 
fortz,  nous  entendons  qu'ilz  soient  prealablement 
rembourcez  de  ce  qu'est  deu,  tant  pour  les  fraiz 
dudict  feu  Cartier  et  de  la  Jaunaie  que  des  des- 
pences  qu'ilz  auroient  faictes  pour  I'execution  de 
lesdictz  presents  armement  et  equipage  de  vais- 
seaulx,  bastimentz  de  fortz  et  aultres  despances 
qu'ilz  feront  aparoir  avoir  faictes  k  I'effect  que  des- 
sur,  et  vous  mandons  et  commandons,  et  k  tous 
noz  autres  justiciers  et  officiers  qu'il  appartiendra 
faire  jouir  lesdictz  de  nostre  presente  grace  et  con- 

tenu  cy  dessur,  sans  souffrir  leur  estre  sur  ce  faict 
ou  donne  aucun  empeschement ,  au  contraire 
priant  et  requerant  noz  tres  chers  et  tres  amez 
freres,  cousins,  alliez  et  confederez,  roys,  princes 
seigneurs  et  potentatz  ne  permettre  que  leurs  sub- 
jetz  donnent  aux  suppliantz,  leurs  facteurs  et  en- 
tremecteurs  aucun  trouble  ne  empeschement,  le 
tout  nonobstant  quelques  dons,  traictes,  passe- 
portz,  ou  permissions  que  puissent  avoir  este 
par  cy  devant  impetrez  de  nous,  ou  qui  se  pour- 
roient  cy  apres  impetrer  au  prejudice  de  cesdictes 
presentes,  lesquelles  revocquons  par  cesdictes  pre- 
sentes;  car  tel  est  nostre  plaisir,  et  pour  ce  que 
lesdictz  de  la  Jaunaie  et  Nouel,  leurs  facteurs  et 
entremecteurs  pourroient  avoir  affaire  en  plusieurs 
et  divers  lieulx  de  ces  presentes,  voulons  que  au 
vidimus  d'Icelles  deubment  collationnees  k  I'ori- 
ginal  par  I'un  de  noz  amez  et  feaulx  notaire  et  se- 
cretaire, foy  soict  adjoustee  comme  au  present 
original.  Donne  ^  Paris,  le  quatorziesme  jour  de 
Janvier,  I'an  de  grace  mil  cinq  cens  quatre  vingtz 
huict  et  de  notre  reigne  le  quatorziesme.  Ainsi 
signe  :  Parle  Roy  en  son  conseil,  Brullart,  et  scelle. 

Scavoir  sy  les  abitans  de  Sainct  Mallo  sont  bien 
fondez  a  poursuyvre  la  revocation  desdicteslettres, 
et  principallement  la  clause  qui  porte  interdiction 
de  trafficq  et  negoce  de  pelleterie,  n'entendent 
toutesfois  rien  entreprandre  k  ladicte  miniere  ny 
chose  que  descouvriront  cy  apres. 

*  Et  Oil  le  conseil  ne  seroict  d'advis  que  pens- 
sions  faire  revocquer  ladicte  clause  portant  inter- 
diction de  traficq,  si  quelques  habitants  particul- 
liers  de  Sainct  Malo  seroient  recepvables  etfavora- 
bles  k  entrer  en  la  place  et  lieu  desdictz  Jaunaie  et 
Nouel,  attendu  qu'ilz  soutfriront  et  perniettront  la 
liberte  ^  tous  aultres  abitans  dudict  traficq,  et 
mynes,  fors  pour  deux  ou  trois  annees  premieres, 
au  lieu  que  lesdicts  Jaunaye  et  Nouel  en  veullent 
abstraindre  lesdictz  habitans  et  tous  aultres  d'en 
jouyr  pour  douze  ans. 

Et  oil  Sa  Majeste  accorderait  ausdicts  particul- 
liers  habitans  enterinement  de  leur  requeste,  s'ilz 
seroient  subjectz  de  rembourcer  lesdictz  Jaunaie  et 
Nouel  de  leur  pretendu  du  et  gaige  et  fraiz  par 
eulx  faictz  et  fraiez,  eu  esgard  ^  leur  donne  k  en- 
tendre et  aux  contestations  yportees  cy  en  marge, 
car  si  Sa  Majeste  ordonnoict  que  lesdictz  particul- 
liers  et  habitans  merite  n'y  auroient,  se  deporter 
de  icelle  poursuilte. 

'*  Scavoir  si  lesdictz  habitans  particuUiers  aiant 


*  Sy  les  particuliers  font  offre  de  se  submettre  a  pareille  obli- 
gacion  que  Jaunaye  et  Nouel ,  et  declarent  que  la  requete 
qu'ils  feront  a  Sa  Majeste  n'est  point  pour  leur  particulier  pro- 
filt,  mais  pour  laisser  le  commerce  des  peleteries  a  (toute)  per- 
sonne  et  avoir  ce  marcheix  ouvert  a  tous  ses  subjects,  leur  re- 
quete difficilement  sera  refuzee  pour  ce  qu'elle  concerne  la 
conservation  de  tout  le  corps  et  celles  des  dessusdicts  n'est 
fondee  que  sur  mensonges. 

*'  Puisque  le  roy  ne  bailie  aulcune  finance esdictz  particuliers, 

obtenu  et  achemyne  I'afaire,  vient  k  congnoistre 
et  juger  ladicte  myne  ne  valloir  la  peyne  d'estre 
plus  avant  poursuyvie  et  descouverte  par  eulx, 
si  est  chose  qu'ilz  puissent  faire  et  en  demeurer 
libres  vers  Sa  Majeste,  attendu  que  ladicte  Majeste 
ne  leur  faict  aucun  fons,  sans  en  pouvoir  par  cy 
apres  estre  recherches. 

II  sera  mal  ayse  queleshabitans  de  Sainct  Malo 
impetrent  de  la  Majeste  la  revocation  du  traficq 
des  peleteries  octroiees  a  Jaunaye  et  Nouel  sy  ilz 
ne  veullent  se  submettre  aux  mesmes  charges  et 
obligacions  esquelles  les  dessusdictz  se  sont  abs- 
trainctzpour  la  descouverture  des  miniereset  (bas- 
timent  ?)  des  fortz  pour  la  conservation  d'icelles, 
pour  ce  qu'il  se  dira  tousjours  que  la  permission 
du  Roy  aulx  susdicts  Jaunaye  et  Nouel  d'avoir  le 
traficq  de  la  peletrye  prohibitifve  k  tous  aultres, 
est  comme  le  loyer  et  rescompence  d'infiniz  fraiz 
et  despences  qu'il  leurconviendra  fere  pour  la  des- 
couverture desdictes  minieres,  avent  d'estre  (pour- 
veus?)  et  les  avoir  parees  en  estat  d'en  tirer 
proufilt. 

Mais  si  lesdictz  habitants  vouUoient  se  submetre 
aulx  pareilles  charges  que  ont  faict  lesdictz  Jau- 
naye et  Nouel,  pour  ce  que  lesdictes  lettres  sont 
fondees  sur  faulx  donnez  a  entendre,  attendu  que 
Jaunaye  ne  est  nepveu  et  heritier  de  Jacques  Car- 
si  ne  peuvent  trouver  aulcune  minere  qui  vaille  la  peine  k  s'en 
servir,  ilz  delaisseront  la  poursuilte  et  ne  pourroni  estre  re- 
cherchez. 

tier  ou  il  ne  luy  touche  d'aulcune  parantee,  et 
quant  a  Nouel,  encore  qu'il  soict  son  nepveu,  il  a 
plusieurs  autres  coheritiers,et  que  ce  que  Jaunave 
pretend  avoir  faict  de  service  pour  le  Roy,  soict  en 
la  prinse  d'Abraga,  siege  de  la  Rochelle,  et  recou- 
vrement  de  Belisle,  est  bien  faulx,  et  que  s'il  a 
commende  en  I'un  des  six  navires  qui  furent  opo- 
sez  par  les  habitans  de  Sainct  Malo  contre  les 
depredacions  ordinaires  de  Rochelois,  ledict  ser- 
vice est  deub  ausdictz  habitans,  et  non  audict 
Jaunaye  qui  se  contenta  estre  audict  navire  sans 
fere  aulcun  esploict  de  remarque,  Iceulx  habitants 
pourront  fere  revoquer  lesdictes  lettres  et  rendre 
le  traficq  audict  lieu  de  Canada  libre  a  toute  la 
ville,  s'il  ne  plaist  au  Roy  le  permettre  k  tous  ses 
subjectz,  et  ce  faisant,  d'aultant  que  ledict  Jaunaye 
a  circonvenu  ladicte  Majeste  en  ses  remonstrances 
tant  pour  I'elTect  cy-dessur  que  ce  qu'il  a  faict  ac- 
croire  qu'il  avait  continue  la  descouverture  encom- 
mencee  dudict  Cartier  et  avoict  faict  des  grandz  et 
longs  voiaiges  au  Canada  oil  il  ne  fut  jamais. 

Lesdictz  habitans  ne  seront  tenuz  de  paier 
esdict  Jaunaye  sesdictz  gaiges  de  cappitaine  de 
marine  et  non  plus  audict  Nouel  comme  compai- 
gnon  de  I'imposture  dudict  Jaunaye  et  favorisant 
tere  mensonges  au  conseil  du  Roy,  et  pour  mieux 
faciliter  la  revocacion  de  ladicte  clause  et  monstrer 
I'imposture  desdictz  Jaunaye  et  Nouel,  sera  bon 
que  lesdictz  habitans  prenrlent  pouvoir  des  aultres 
heritiers  dudict  Cartier  pour  fere  entendre  k  la 

Majeste  que    ledict    Nouel   n'est  heritier  dudict 
Cartier  que  en  bien  petite  portion. 

Delibere  k  Rennes  ce  unziesme  mars  i  588. 

DOURDIN. 


HENRY  par  la  grace  de  Dieu  Roy  de  France 
et  de  Polongne,  a  noz  amez  et  feaulx  conseillers 
lesgens  tenans  notre  court  de  Parlement  de  Bretai- 
gne,  seneschaulx  dudict  pays^  ou  leurs  lieutenans, 
prevostz,  maistres  des  portz,  gardes  et  a  tous  noz 
autres  justiciers  et  officiers  qu'il  appartiendra, 
salut.  Nous  avons  faict  veoir  en  notre  conseil  le 
cahyer  des  remonstrances  de  noz  bien  amezles  gens 
des  Trois  Estats  de  notre  pays  et  Duche  de  Bretai- 
gne,  k  nous  presente  par  leurs  depputez,  contenant 
entre  autres  choses  que  de  tout  temps  le  commerce 
et  traficq  a  este  libre  a  noz  subjectz  dudict  pays 
avecq  les  sauvaiges  et  autres,  Terres  neufves,  Pays 
de  Canada,  Conjugon  et  autres,  tant  des  pelete- 
ryes,  pesches  que  autres  marchandises  de  quelque 
sorte  que  ce  soit.  Touteffois  Estienne  Chaton  sieur 
de  la  Jaunaye,  et  Jacques  Nouel,  habitans  de  Sainct 
Malo,  sur  leur  donne  k  entendre  d'avoir  faict 
quelques  descouvertes  esdictes  ylles,  auroient  ob- 
tenu  de  nous[lectres  patentes  des  le  xiiii«  Janvier 

dernier,  portant  interdiction  h  tous  autres  de  tra- 
fiquer  ausdict  lieux  pendant le  temps  dedouze  ans, 
pretendant  par  ce  moien  empescher  la  liberte  an- 
cienne  et  acoustumee  du  commerce  de  ladicte  pro- 
vince en  general,  nousrequerant  tres  humblement 
revocquer  lesdictes  lettres  obtenues    par  lesdictz 
Chaton  et   Nouel   et  ordonner   que  sans  y  avoir 
esgard,  il  sera  permis  a  noz  subjectz  de  traficquer 
ausdictes  ysles  avec  telle  liberte  que  au  passe.  Nous 
ont  aussy  faict  remonstrer  que  ceulx  du  grand 
party  du  sel  veullent  imposer  pris  au  sel,  et  en 
faire  taxe,  d'oii  advient  que  plusieurs   parties  du- 
dict   pays,    et  entre  autres  du  terrouer  de  Guer- 
rande,  estans  contrainctzde  bailler  leurs  marchan- 
dies  au  taulx  dudict  facteur,   recoivent  pertes  in- 
finies,  n'en  tirant  la  xx"  partye  du   proffict  qu'ilz 
avoient  par  avant  accoustume  centre  notre  intention, 
qui   n'a   este  empescher   la  liberte  de  vendre  ne 
achepter  de  gre  k  gre,  et  d.  tel  pris  que  bon  semblent 
aux  marchans,  A  occasion  de  quoy  ilz  ne  peuvent 
payer  noz  fouages  et  subventions,  cela  apportant 
grande  diminution  du  droict  impose  sur  le  sel,  le- 
quel  est  d'aultant  moindre  que  le  sel  est  bailie  k 
vil  pris,   nous   requerans   tres   humblement  leur 
vouUoir  sur  ce  pourveoir,  Nous,  a  ces  causes,  de 
I'advis  de  notre  conseil,  desirans  gratiffier  lesdictz 
Estatz  en  ce  qu'il  nous  sera  possible,  et  les  con- 
server  en  leurs  libertez  anciennes,  en  consideration 
du  bon  debvoir  dont  ilz  ont  use  a  la  conservation 
dudict  pays  en  notre  obeyssance,  inclinant  a  leur 
requeste,  nous  avons  revocque  et  revocquons  les- 

D 

dictes  lettres  d'interdictionobtenues  par  lesdictz  de 
la  Jaunaye  et  Nouel,  portans  deffences  a  tous  au- 
tres  de  traficquer  ausdictz  lieux  durant  le  temps  de 
douze  ans,  sans  que  les  impetrans  s'en  puissent 
ayder  ne  prevalloir  en  aucune  maniere  au  preju- 
dice des  habitants  de  la  province,  excepte  et  re- 
serve touteffois  pour  le  regard  des  mynieres  dont 
ilz  ont  faict  la  recherche  et  descouverture,  les- 
quelles  interdictions  et  deffences  nous  avons  levees 
et  ostees,  levons  et  ostons  de  nostre  plaine  puissance 
et  auctorite  royal,  permis  et  permettons  a  tous  noz 
subjectz  dudict  pays  de  traficquer  ausdictes  ysles 
avecq  telle  liberte  qu'ilz  en  ont  faict  par  le  passe, 
Et  en  oultre  avons  declare  et  declarons  que  par  le 
bail  par  nous  cy  devant  faict  a  cealx  dudict  grand 
party  du  sel  ne  leurs  facteurs  ou  entremecteurs, 
ou  autres  personnes  puissent  achepter  sel  au  lieu 
dudict  Guerrande  et  autres  endroictz  de  ladicte 
province  synon  de  gre  a  gre,  k  quoy  vous  man- 
dons  et  enjoignons  de  tenir  la  main,  sans  que  les- 
dictz du  terrouer  soient  abstrainctz  de  vendre  ou 
achepter  ledict  sel  au  pris  et  taxe  qu'en  pretendent 
faire  ceulx  dudict  grand  party,  ausquelz  k  ceste  fin 
faisons  deffences  tres  expresses  de  ne  troubler  et 
empescher  ledict  traficq  et  achapt  volontaire,  sur 
les  peynes  qui  y  esche'ent,  Lesquelles  deffances  leur 
seront  faictes  et  a  tous  autres  qu'il  appartiendra  sy 
besoing  est,  par  notre  huissier  ou  sergent  premier 
sur  ce  requis,  sans  demander  permission,  placet 
visa,  ne  pareatis,  faisant  en  outre  jouyr  lesdictz 
gens  des  trois  Estatz  du  contenu  en  ces  presentes 

plainement  et  paysiblement,  cessans  et  faisant 
cesser  tous  troubles  et  empeschemens  au  con- 
traire,  nonobstant  oppositions  ou  appellations 
quelzconques  pour  lesquelles  et  sans  prejudice 
d'icelles  n^  vouUons  estre  par  vous  differe  mande- 
ment  de  deffenses  etlettresa  cecontraires,  cartelest 
nostre  plaisir.  Donne  k  Rouen  le  neufviesme  jour 
de  Juillet  I'an  de  grace  mil  cinq  cens  quatre  vingt 
huict,  et  de  notre  regne  le  quinziesme,  Signe  par 
le  Roy  en  son  conseil,  Potier,  et  scelle  de  cire 
jaulne  ^  simple  queue. 

Collationne  k  I'original  par  moy  notaire  secre- 
taire du  Roy, 

Bardoul. 


C'est  ce  qu'il  convient  faire  entendre  k  Messei- 
gneurs  les  deputez  dela  province  deBretagne  sur  la 
commission  obtenue  par  Jan  Chauvin  habitant  de 
Honnefleur,  pour  I'interdiction  du  negoce  qui  se 
faict  au  pais  de  Canada,  afin  d'en  representer  k 
Sa  Majeste  la  consequence,  et  le  prejudice  qui  en 
adviendrait  aux  habitans  de  la  province  de  Bre- 
tagne. 

Premierement. 

Que  la  descouverture  dudict  pais  de  Canada  a 
este  faicte  par  le  cappitaine  Jacques  Cartier  habi- 

tant  de  Sainct  Malo,  pais  de  Bretaigne,  soubz  la 
voUunte  et  permission  du  deffunct  Roy  Francois 
premier,  et  la  plus  part  a  ses  fraiz  et  despans,  dont 
il  n'a  eu  ny  ses  hoirs  le  remboursement. 

Que  depuis  lesdictz  habitans  de  Sainct  Malo  et 
aultres  dudict  pais  de  Bretaigne  ont  tousiours  con- 
tinue ceste  navigation  et  negoce  avec  les  sauvaiges 
habitans  dudict  pais  et  faict  en  sorte  que  par  leur 
industrerie,  ilz  ont  rendu  lesdictz  sauvaiges  traic- 
tibles,  doux  etfamilliers.  de  telle  fasson  que  par  la 
longue  congnoissance  qu'ilz  ont  de  ceux  avec  les- 
quelz  ilz  frequentent  chacun  an  par  le  moien  du 
commerce,  il  se  peut  faire  quelque  decouverture 
au  contentement  de  Sa  Majeste  et  bien  publicq, 
ce  qui  se  peut  esperer  par  le  moien  d'un  homme 
qui  a  este  par  lesdictz  de  Sainct  Malo  relaisse  avec 
lesdictz  sauvaiges  afin  d'entrer  avec  eux  dans  le 
pais  recongnoistre  leur  habituation  et  ce  qui  se 
peut  esperer  a  I'avenir  de  meilleur,  pour  en  faire  le 
fidel  raport  a  Sa  Majeste. 

Est  il  que  les  preparatiffz  de  voiaige  de  I'annee 
presente  sont  desja  faictz,  les  vaeseaux  fretez  et 
marchandises  achaptees,  et  que  s'il  estoit  ainsi  que 
Sa  Majeste  vouUust  interdire  ledict  negoce  a  ceux 
qui  de  temps  immemorial  sont  accoustume,  se  se- 
roit  leur  apporter  une  tres  grande  perte,  laquelle 
n'aporteroit  aucun  avancement  au  service  de 
Sa  Majeste  ains  au  lieu  qu'il  y  a  apparence  d'a- 
vancement  et  ung  seur  accez  audict  pais  de  Ca- 
nada, ce  seroit  le  reculler,  et  mettre  lesdictz  sau- 
vaiges en  deffiance,  estans  facilles  a  y  entrer  et 

voyant  gens  avec  lesquelz  ilz  n'ont  accoustume  de 
negocier. 

II  y  a  plus,  cest  que  ledict  Chauvin  ayant  en- 
tendu  qu'il  n'y  avoit  aultre  moien  plus  facille 
pour  faire  seul  ses  affaires  que  d'obtenir  de  Sa  Ma- 
jeste  lettres  d'interdiction  a  tous  aultres  de  non 
negocier  audict  pais  de  Canada  pour  dix  ans,  il  a 
obtenu  lesdictes  lettres  soubz  promesse  qu'il  a  faicte 
k  Sa  Majeste  d'abituer  le  pais  et  bastir  forteresse, 
ce  qu'il  ne  peut  faire  ,  la  chose  ayant  este  es- 
prouvee  par  ledict  cappitaine  Cartier.  Ainsi  ledict 
Chauvin  pretend  estre  seul  negocient  audict  pais, 
en  frustrer  ceux  qui  de  tout  temps  y  ont  traficque, 
et  qui  esperent  en  peu  de  temps  en  donner  bonne 
et  suffisante  raison,  a  Sa  Majeste  par  le  moien  de 
la  congnoessance  et  acceix  qu'ilz  ont  audict  pais. 

En  consideration  de  quoy  Sa  Majeste  sera  tres 
humblement  suppliee  de  voulloir  laisser  lesdictz 
habitans  du  pais  de  Brctaigne  jouir  paisiblement 
de  leur  negoce  accoustume  ou  du  moinsjuscq  a  ce 
qu'elle  soict  plus  amplement  informee  de  ce  qu'il 
se  y  peut  esperer  sans  denier  le  fruict  de  leur  la- 
beur  k  ceux  qui  ny  ont  encorres  rien  mis  [du 
leur. 

Jean  Gouverneur, 
Depute  de  la  Communaute  de  Sainct  Malo^ 
pour  le  jet  du  present  memoire. 


IMPRIME    PAR   JOUAUST 
J38,  RUE  Saint-Honor^,  a  Paris 

POUR   LA   LIBRAIRIE    TROSS. 


LIBRAIRIE  TROSS,  A   PARIS 

Rue  Neuve-des-Petits-Champs ,  5 

HISTOIRE 

DU     CANADA 

ET     VOYAGES 

QUE  LES  FRfeRES  MINEURS  RECOLLECTS  Y  ONT  FAICTS 
POUR  LA  CONUERSION  DES  INFIDELLES 

DIVISEZ    EN    QUATFiE    LIURES 

Oil  est  amplement  traicte  des  choses  principales  arriuees  dans  le 

pays  depuis  1615  iusques  k  la  prise  qui  en  a 

este  faicte  par  les  Anglois. 


VHistoire  du  Canada  par  le  frere  Gabriel  Sagard  Theodat  est  I'ou- 
vrage  ancien  le  plus  important  qui  ait  paru  sur  cette  partie  de  I'Am^- 
rique. 

11  est  d'une  rarete  excessive. 

La  nouveile  edition  lormera  (juatre  volumes  dont  la  pagination  se 
suivra  pour  le  corps  de  I'ouvrage ;  le  dernier  volume,  r^unissant  diffe- 
.entes  pieces,  sera  precede  d'une  notice  historique. 

Le  prix  de  chaque  volume  est  fix6  : 

Sur  papier  velin,  a  1 2  fr. 

Sur  papier  de  Hollande,  a  20  fr. 

C'est  une  r^impression  figufee  de  I'edition  rarissime  de  1636,  mais 
il  ^tait  impossible  de  suivre  strictement  page  par  page  cette  premiere 
Edition.  Les  chiffres  de  la  pagination  de  I'original  ont  6t6  places  en 
marge,  et  la  table  de  la  nouveile  edition  reproduira  les  deux  pagi- 
nations, ce  qui  facilitera  les  recherches. 

Cette  reimpression  a  et6  tiree  k  un  nomhre  tres-restreint  d'exemplaires. 
Le  second  volume  vient  de  paraitre ;  le  troisieme  paraitra  au  mois  de 
septembre ,  et  I'ouvrage  entier  sera  termini  avant  la  fm  de  I'annde. 


//  vient  de  paraitre 

LE   GRAND  VOYAGE 

DV    PAYS    DES    HVRONS 

situe  en  FAmerique  vers  la  Mer 

douce,  es  derniers  confins 

de  la  nouuelle  France, 

dite  Canada. 

Oil  il  est  amplement  traite  de  tout  ce  qui  est  du  pays,  des  mceurs  et  du 
naturel  des  Sauuages.  de  leur  gouuernement  et  facons  de  faire,  tant 
dedans  leurs  pays,  qu'allans  en  voyages  :  De  leuf  foy  et  croyance; 
De  leurs  conseils  et  guerres,  et  de  quel  genre  de  tourmens  i'ls  font 
mourir  leurs  prisonniers.  Comme  lis  se  marient  et  esleuuent  leurs  en- 
fans  :  De  leurs  Medecins,  et  des  remedes  dont  ils  vsent  ^  leurs  mala- 
dies :  De  leurs  dances  et  chansons  :  De  la  chasse,  de  la  pesche  et 
des  oyseaux  et  animaux  terrestres  et  aquatiques  qu'ils  ont.  Des  ri- 
chesses  du  pays  :  Comme  ils  cultiu^nt  les  terres,  et  accommodent 
leur  Menestre.  De  leur  deiiil ,  pleurs  et  lamentations,  et  comme 
enseuelissent  et  enterrent  leurs  morts. 

Auec  vn  Dictionnaire  de  la  langue  Huronne,  pourla  commodite 

de  ceux  qui  ont  a  voyager  dans  lepays,  et  n'ont 

I'intelligence  d'icelle  langue. 

PAR    F.    GABRIEL    SAGARD    THEODAT 

Recolkt  de  S.  Francois,  de  la  Prouince  de  S.  Denys  en  France. 


A  PARIS 


Chez  Denys  Moreav,  rue  S.  lacques,  a  la  Salamandre 

d'argent. 

Auec  Priuilege  du  Roy. 

2  vol.  petit  in-8",  frontispice  grave. 

Papier  velin,  24  fr.  —  Papier  verge,   30  fr. 

Papier  de  Hollande,  40  fr. 

